ސިޔާސީ ޕާޓީޓަކުގެ ޤާނޫނަށް އިސްލާޙު ގެނައުމުގެ މަސައްކަތަކީ ވަކި ބަޔަކު ޕްރެޝަރކޮށްގެން ކުރާކަމެއް ނޫން - ޝަރީފް | Naares\nސިޔާސީ ޕާޓީޓަކުގެ ޤާނޫނަށް އިސްލާޙު ގެނައުމުގެ މަސައްކަތަކީ ވަކި ބަޔަކު ޕްރެޝަރކޮށްގެން ކުރާ މަސައްކަތެއް ނޫންކަމަށް އިލެކްޝަންސް ކޮމިޝަން ރައީސް އަޙްމަދު ޝަރީފް ވިދާޅުވެއްޖެއެވެ.\nޝަރީފް މިފަދައިން ވިދާޅުވީ ސިޔާސީ ޕާޓީތަކުގެ ޤާނޫނަށް ގެންނަ އިސްލާހުތަކާގުޅޭގޮތުން މަޝްވަރާކުރުމަށް ރާއްޖޭގައި ހަރަކާތްތެރިވާ ސިޔާސީ ޕާޓީތަކާއެކު ބޭއްވެވި ބައްދަލުވުން ފަށްޓަވައި ދެއްވަމުން ދެއްކެވި ވާހަކަފުޅުގައެވެ.\nއިލެކްޝަންސް ކޮމިޝަނުގެ ރައީސް އަޙްމަދު ޝަރީފް ވިދާޅުވީ، ސިޔާސީ ޕާޓީޓަކުގެ ޤާނޫނަށް އިސްލާޙު ގެނައުމުގެ މަސައްކަތަކީ ވަކި ބަޔަކު ޕްރެޝަރކޮށްގެން ނުވަތަ އަންގައިގެން ކުރާ މަސައްކަތެއް ނޫންކަމަށެވެ. މިއީ ސިޔާސީ ޕާޓީތައް ޒިންމާދާރުކަމާއެކު ހަރަކާތްތެރިވުމަށާއި، ޕާޓީތަކުގެ ހިންގުން ހަރުދަނާކުރުމުގެގޮތުން އެ ކޮމިޝަނުގެ އަމިއްލަ އިސްނެގުމަށް ކުރާ މަސައްކަތެއްކަމަށް ޝަރީފް ވިދާޅުވިއެވެ.\nޝަރީފް ވިދާޅުވީ، ސިޔާސީ ޕާޓީތަކުގެ ޤާނޫނަށް އިސްލާޙު ގެނައުމުގެ މަސައްކަތް 2019 ވަނަ އަހަރު ބޭއްވި ރައްޔިތުންގެ މަޖިލީހުގެ އިންތިޚާބުގެ ކުރިންވެސް އެ ކޮމިޝަނުން ފަށާފައިވާކަމަށެވެ. އެގޮތުން ޤާނޫނަށް ގެންނަން ފެންނަ އިސްލާޙުތައް ލިޔުމުން ހުށަހެޅުމަށް ސިޔާސީ ޕާޓީތަކަށް މީގެ ކުރިންވެސް އެ ކޮމިޝަނުން ފުރުޞަތުދީފައިވާނެކަމަށް އޭނާ ވިދާޅުވިއެވެ.\nސިޔާސީ ޕާޓީތަކާއި މަޝްވަރާކުރުމުގެ އެންމެ މުހިއްމު ބޭނުމަކީ މި ޤާނޫނު ތަންފީޒުކުރެވޭ ފަރާތްތަކަކީ ސިޔާސީ ޕާޓީތައްކަމަށްވެފައި، ޤާނޫނު އިސްލާޙު ކުރުމަށް ކުރާ މަސައްކަތުގައި ޕާޓީތަކުގެ ޙިޔާލާއި މަޝްވަރާ ހޯދުންކަމަށް ޝަރީފް ވިދާޅުވިއެވެ. އަދި މި އިސްލާޙްތަކަކީ ވަކި ބަޔަކާމެދު ފިޔަވަޅުއަޅާ، ވަކި ޕާޓީއެއްގެ ހަރަކާތްތައް ހުއްޓުވުމަށް ކުރާ މަސައްކަތެއް ނޫންކަމަށްވެސް ޝަރީފް ވިދާޅުވިއެވެ.\n“އެއްވެސް ޙާލެއްގައި އެއްވެސް ފަރާތަކުން ހީފުޅުކުރައްވައިގެން ނުވާނެ އަޅުގަނޑުމެން މިކަން މިކުރަނީކީ ވަކި ބަޔަކަށް ފިޔަވަޅު އެޅުމަށްޓަކާ ނުވަތަ ވަކި ބަޔަކަށް ސިޔާސީ ހަރަކާތްތައް ހިންގުމުގެ ފުރުޞަތު ނުދިނުމަށްކުރާ މަސައްކަތެއްކަމަށް” ޝަރީފް ވިދާޅުވިއެވެ.\nއިލެކްޝަންސް ކޮމިޝަންގެ ރައީސް އަޙްމަދު ޝަރީފް ވިދާޅުވީ، ޤާނޫނާއި ޤަވާއިދުތަކާ އެއްގޮތަށް ސީޔާސީ ޕާޓީތަކުން ހިންގާ ހަރަކާތްތަކަށް އިލެކްޝަންސް ކޮމިޝަނުން އަބަދުވެސް މަރުޚަބާ ކިޔާނެކަމަށެވެ. އަދި މި ބައްދަލުވުމުގައި ސިޔާސީ ޕާޓީތަކުން ހުށަހަޅާ ޚިޔާލުތައް ރިކޯޑްކުރެވިގެންދާނެކަމަށާއި، އިސްލާޙުތައް ފައިނަލްކުރުމުގައި އެކަންކަމަށް ރިޢާޔަތްކުރައްވާނެކަމަށްވެސް ޝަރީފް ވިދާޅުވިއެވެ.\nރާއްޖޭގައި މިހާރު ޢަމަލުކުރަމުންދާ ސިޔާސީ ޕާޓީތަކާބެހޭ ޤާނޫނަށް އިލެކްޝަންސް ކޮމިޝަންގެ ފަރާތުން ގެންނަން ފެންނަ ބައެއް މުހިއްމު އިސްލާޙުތަކުގެ ތެރޭގައި، ފޯމުތަކުގެ ސައްޙައްކަން ސިޔާސީ ޕާޓީތަކުން ކަށަވަރުކުރުމާއި، ޕާޓީތަކުގެ ލީޑަރޝިޕްގައި އަންހެނުންގެ ބައިވެރިވުން އިތުރުކުރުމާއި، ސިޔާސީ ޕާޓީތައް ހިންގުމުގައި އިދާރީގޮތުން ހުރި ގޮންޖެހުންތައް ނައްތާލުމާއި ޒިންމާދާރުކަމާއެކު ޕާޓީތަކުގެ ހަރަކާތައް ހިންގުމާއި ގުޅޭ އިސްލާޙުތަކެއް ހިމެނެއެވެ. އަދި ސިޔާސީ ޕާޓީތަކަށް ދަޢުލަތުންދޭ މާލީ އެހީ ބަހާނެގޮތްތަކާއި، ޕާޓީތަކުގެ ދަރަންޏަށް ޒިންމާދާރުވުމާއި، ޕާޓީތަކުގެ އޮޑިޓް ރިޕޯޓާއި އަހަރީ ރިޕޯޓް ހުށަހެޅުމާގުޅުންހުރި މުހިއްމު އިސްލާޙުތަކެއްވެސް އިލެކްޝަންސް ކޮމިޝަނުން ވަނީ މި ޤާނޫނަށް ހުށަހަޅުއްވާފައެވެ.


Kaiveni kurumaa beheygothun Jasmin bunan othee mihen – Iru\nކައިވެނިކުރުމާ ބެހޭގޮތުން ޖޭސްމިން ބުނަން އޮތީ މިހެން\n“ބިގް ބޮސް 14” އިން ވިދައިލި ޖޯޑު ކަމަށްވާ ޖޭސްމިން ބަސީން އާއި އަލީ ގޯނީ ކައިވެނިކުރަނީ ކޮން އިރަކުންތޯ މީޑިއާތަކުން ސުވާލުކުރުމުން ޖޭސްމިން އެއަށް ޖަވާބުދީފިއެވެ.\nއެގޮތުން 30 އަހަރުގެ ޓީވީ އެކްޓްރެސް ބުނިގޮތުގައި، ކައިވެނި ކުރުމަކީ އަދި ވާން އޮތް ކަމެއް ވެސް ނޫން ކަމަށެވެ. އެކަހަލަ އެއްވެސް މަޝްވަރާއެއް ދެމީހުންގެ މެދުގައި މިހާތަނަށް ނުހިނގާ ކަމަށް ބުނަމުން ޖޭސްމިން ބުނީ، އަދި މިއުޅެނީ އަލަތަށް ލޯބިވެގެން ކަމަށެވެ. “އެހެންވީމަ ކައިވެނީގެ ވާހަކައެއް އަދި ނުދެކެވޭ”.\nމި ވާހަކަ އިވިފައި، އަލީ އާއި ޖޭސްމިންގެ ޖޯޑު (ޖޭސްލީ) އަށް ތާއީދުކުރާ ފޭނުން ތިބީ މާޔޫސްވެފައެވެ. އެހެންނަމަވެސް، އެދެތަރިންގެ ލޯބީގެ ގުޅުން ވަރަށް ވަރުގަދަކަން ބިގް ބޮސް ގެ ގެއިންނާއި، އޭގެފަހުން މީސްމީޑިއާގައި ކުރަމުންދާ ޕޯސްޓުތަކުން ވެސް ފެނިގެންދެއެވެ.\nޖޭސްމިން އާއި އަލީއަކީ “ބިގް ބޮސް 14” ގައި ބައިވެރިވުމުގެ ކުރިން ވެސް ވަރަށް ގާތް ދެ ރަހުމަތްތެރިންނެވެ. ނަމަވެސް ދެމީހުން އެކަކު އަނެކަކު ދެކެ ލޯބިވާކަން ހާމަކުރީ އެ ޝޯގެ ތެރެއިންނެވެ. ޖޭސްމިން ޝޯގެ މެދަކާ ހިސާބުން ކަޓައިގެން ދިޔައިރު، އަލީ ވަނީ ހަތަރު ވަނައާ ހަމައަށް ދަތުރުކޮށްފައެވެ.


މޯލްޑިވްސް އިންޓަރނޭޝަނަލް މެރަތަންގެ މެޑެލް އަދި ޓީޝާޓް ރާއްޖޭގެ މަންޒަރުތަކުން ޖަރީވެފަ..\nޓްރެވަލް މެރެތަންސް އޮފް މޯލްޑިވްސް ސީރީސްގެ ފުރަތަމަ އިވެންޓުގެ މެޑެލް އަދި ޓީޝާޓް ދައްކާލާފައިވާ އިރު، ބައިވެރިވުމުގެ މުއްދަތު ހަމަވާން އެންމެ5ދުވަހަށް ވެއްޖެއެވެ.\nޓޫރިޒަމް މިނިސްޓްރީން އެންޑޯސްކޮށްފައިވާ މޯލްޑިވްސް އިންޓަރނޭޝަނަލް މެރެތަން ބޭއްވުމަށް ނިންމާފައިވަނީ އަންނަ މާރޗު މަހުގެ 8 ވަނަ ދުވަހު ހުޅުމާލޭގައެވެ.\nއައި-ރަނަރސް އާއި އޮބްޖެކްޓް އަދި ޔުނިކްސް ސްޕޯޓިންގ ގުޅިގެން ބާއްވާ މި މެރެތަންގައި މެރެތަން، ހާފް މެރެތަން އަދި 10 ކިލޯމީޓަރާއި5ކިލޯމީޓަރު ވަނީ ހިމަނާފައެވެ. މި ރޭސް ނިންމާ ބައިވެރިންނަށްދޭ މެޑެލް ފަރުމާކޮށްފައިވަނީ ރާއްޖޭގެ ޤުދުރަތީ ވެށި ރަމްޒުކޮށްދޭ ގޮތަށެވެ.\nލޮނުފެން ސްޓޫޑިއޯގެ ޢަބްދުﷲ ތައުފީގް (ތައު) ގެ ކުރެހުމެއްގެ ނަކަލުކޮށް ފަރުމާކޮށްފައިވާ މެޑަލް ކަނޑުދަތުރުފަރު ރަމްޒުކޮށްދޭ އިރު، މެޑެލް ހަދާފައިވަނީ ހުންގާނެއްގެ ބައްޓަމަށެވެ. އަދި ހުންގާނުގެ ވަށައިގެން ފެންނަން ހުންނާނީ ރާއްޖޭގައި ހިމާޔަތްކޮށްފައިވާ ކަނޑުގެ ދިރުންތަކާއި މުރަކަތެކެވެ.\nރޭސް ޓީޝާޓުގެ މައިގަނޑު ރާއްޖެއަށް ޚާއްޞަ ހިރިގަލުގެ ވަޑާމަށް ފަރުމާކޮށްފައިވާ އިރު، މެދުން ފެނިގެންދާނީ ހިމާޔަތްކޮށްފައިވާ ކަނޑުގެ ދިރުންތަކާއި މުރަކަތަކުގެ މަންޒަރެކެވެ. މެރެތަންގައި ލޯގޯ ޖަހާފައިވަނީ ނޫއުޑު ދައްކުވައިދޭފަދަ ގޮތަކަށެވެ. އަދި އޭގެ މަތިން ފެންނާނީ އިރުގެ ރަން ދޯދިތައް އެޅިފައިވާ އުދަރެހަކާއި ދޫނިސޫފާސޫފި އުދުހެމުންދާ މަންޒަރެކެވެ.\nމޯލްޑިވްސް އިންޓަރނޭޝަނަލް މެރަތަންގައި ބައިވެރިވުމުގެ ސުންގަޑިއަކީ މި މަހުގެ 10 ވަނަ ދުވަހެވެ.\nބިންމާ އާއި ކޮޔަރޭގެ ލަނޑުން ގްލޯބަލް ވެޓެރަން ފުޓްބޯޅަ މުބާރާތް ރާއްޖެއަށް..\nއިބްރާހިމް ރިޟުވާން ގެ މައްޗަށް ކަށުނަމާދު ކުރުން ޢިޝާ ނަމާދަށް ފަހު\nއެމްއޭ ޔުނައިޓެޑް ބަލިކޮށް ސައިނޯސާ އިން ލެވިސްތާ ކަޕް ފުޓްބޯޅަ މުބާރާތް ކާމިޔާބުކޮށްފި\nގެމަނަފުށި ކައުންސިލް ފުޓްސަލް މުބާރާތް އެފްސީ ޗިކޮސް ކާމިޔާބުކޮށްފި\nއެންމެފަހުގެ ޗެމްޕިއަން ބަލިކޮށް ފެޒް ޕްރެޒިޑެންޓް ވޮލީ ކަޕްގެ ތަށި ޖުވައިނަލް ހޯދައިފި\nނިޔާވެފަ އޮތީ ފުޓްބޯޅަ ކުޅުންތެރިޔާ ބަގޭ!


SunOnline: Maafushee kuni manage kurumuge masahkathaa eku, utility ge hurihaa khidhumatheh dhey kunfunyakah stelco\nމާފުށީ ކުނި މެނޭޖްކުރުމުގެ މަސައްކަތާއެކު، ޔުޓިލިޓީގެ ހުރިހާ ޚިދުމަތެއް ދޭ ފުރަތަމަ ކުންފުންޏަކަށް ސްޓެލްކޯ\nމުހައްމަދު ޔަމީން 22 Jun 2022, 16:00\nސްޓެލްކޯއިން މާފުށީގެ ކުނި މެނޭޖްކުރުމާ ހަވާލުވުމަށް ބޭއްވި ރަސްމިއްޔާތުގެ ތެރެއިން --- ސަން ފޮޓޯ/ ނާއިލް ހުސައިން\nކ. މާފުށީގެ ކުނި މެނޭޖްކުރުމުގެ މަސައްކަތާ ސްޓެލްކޯއިން ހަވާލުވެ، ޔުޓިލިޓީގެ ހުރިހާ ޚިދުމަތެއް ފޯރުކޮށްދޭ ފުރަތަމަ ކުންފުންޏަށް ސްޓެލްކޯވެއްޖެއެވެ.\nމިއަދު ސްޓެލްކޯގައި ބޭއްވި ރަސްމިއްޔާތެއްގައި މާފުށީ ކުނި މެނޭޖްކުރުމާ ހަވާލުވުމުގެ އެއްބަސްވުމުގައި ސްޓެލްކޯގެ ފަރާތުން ސޮއި ކުރެއްވީ ޖެނެރަލް މެނޭޖަރު އަޙްމަދު ޝަފީއުއެވެ. އަދި އެރަށު ކައުންސިލުގެ ފަރާތުން ސޮއި ކުރެއްވީ ރައީސް ޙުސައިން ޞަލާޙެވެ.\nމި މަޝްރޫއުގެ ދަށުން މާފުށީގައި އެންމެ ޒަމާނީ ކުނިކޮށްޓެއް ގާއިމުކޮށް، އެތަނުގައި ކުނި ވަކިކޮށް، ރީސައިކަލް ނުކުރެވޭ ކުނި ބޭރު ކުރުމުގެ އިންތިޒާމު ހަމަޖެހޭނެއެވެ.\nއެ ރަސްމިއްޔާތުގައި ވާހަކަދައްކަވަމުން ސްޓެލްކޯގެ މެނޭޖިން ޑިރެކްޓަރު އަޙްމަދު ޝަރީފް ވިދާޅުވީ އެ ސަރަހައްދުގެ އިތުރު ރަށްތަކުގެ ކުނި މެނޭޖްކުރުމުގެ މަޝްރޫއުތައް ވެސް ކުރިއަށް ގެންދިއުމުގެ ވިސްނުން އެބަހުރި ކަމަށެވެ.\nސްޓެލްކޯއިން މާފުށީގެ ކުނި މެނޭޖްކުރުމާ ހަވާލުވުމަށް ބޭއްވި ރަސްމިއްޔާތުގެ ތެރެއިން، ސްޓެލްކޯގެ މެނޭޖިން ޑިރެކްޓަރު އަހްމަދު ޝަރީފް ވާހަކަދައްކަވަނީ --- ސަން ފޮޓޯ/ ނާއިލް ހުސައިން\n"ދެެން އެންމެ އަވަހަށް މި ޕްރޮޖެކްޓް ފަށާނީ ހަމަ އެ ސަރަހައްދުގައި އެ އޮތް ކ. ގުޅި އާއި ގުރައިދޫގައި... އަޅުގަނޑުމެން މާފުށީގެ ތަޖުރިބާގެ އަލީގައި ކުރިމަގުގައި [މިކަން] ރާވާ ވާހަކަ ވެސް ދަންނަވަން،" ޝަރީފް ވިދާޅުވިއެވެ.\nމާފުށީ ކައުންސިލުގެ ރައީސް ޙުސައިން ޞަލާޙް ވިދާޅުވީ 1999ވަނަ އަހަރު އެރަށުގައި ފުރަތަމަ ކުނި އަޅާނެ ވަކި ސަރަހައްދެއް ކަނޑައެޅުމާ ހަމައިން ފެށިގެން މިހާތަނަށް އައި އިރު ގިނަ ދަތިތަކަކާ ކުރިމަތިވެފައިވާ ކަމަށެވެ.\n"އެގޮތުން، ނައްތާލަން އުނދަގޫވާ ޒާތުގެ ކުނި އިތުރުވުމާއި، އައު ޒާތުގެ ކުނި އުފެދުން، ކުނި މެނޭޖް ކުރާނެ ވަސީލަތްތަކެއް ނެތުން މިއީ އަޅުގަނޑުމެންނަށް ދިމާވި އެންމެ ބޮޑު ގޮންޖެހުންތައް،" އޭނާ ވިދާޅުވިއެވެ.\nޞަލާޙު ވިދާޅުވީ ދުވާލަކު 10 ޓަނަށް ވުރެ ގިނަ ކުނި އުފެދޭ މާފުށީގެ ކުނީގެ މައްސަލައަށް މި މަޝްރޫއާއެކު ހައްލެއް ލިބޭނެ ކަމަށެވެ.\nމާފުށްޓަކީ ރާއްޖޭގައި ލޯކަލް ޓޫރިޒަމް އެންމެ ބޮޑަށް ފުޅާވެފައިވާ އެއް ރަށެވެ. އަދި މާލެ ފިޔަވާ ސްޓެލްކޯގެ އެންމެ ބޮޑު ކޮންސިއުމާ ބޭސްއެއް އޮތް ރަށަކީ ވެސް އެއީ އެވެ.\nކޮލިޓީ ޕްރޮޑަކްޓްތަކާ އެކު މެޑްޓެކް ހޯމްކެއާ ހުޅުވައިފި\nއިރުމަތީ ޔޫރަޕަށް އިސްތިހާރުކުރުން ރިސޯޓު ލައިފްއަށް\nބީއެމްއެލްގެ ފައިސާގެ އެހީ ލިބޭ ވިޔަފާރިތައް ހޮވައިފި


Ras Online - އިލެކްޝަންސް ކޮމިޝަންއާ ގުޅޭގޮތުން ހަޤީޤަތާއި ޚިލާފު ވާހަކަތައް ނުފެތުރުމަށް އިލްތިމާސްކޮށްފި\nއިލެކްޝަންސް ކޮމިޝަންއާ ގުޅޭގޮތުން ހަޤީޤަތާއި ޚިލާފު ވާހަކަތައް ނުފެތުރުމަށް އިލްތިމާސްކޮށްފި\nއިލެކްޝަންސް ކޮމިޝަންގެ ބަހެއް ނުހޯދައި، ހަޤީޤަތާއި ޚިލާފު ވާހަކަތައް ނުފެތުރުމަށް އެ ކޮމިޝަންގެ ރައީސް އަހުމަދު ޝަރީފު ގޮވާލައްވައިފިއެވެ.\nޝަރީފް މިހެން ވިދާޅުވެފައި މިވަނީ އިލެކްޝަންސް ކޮމިޝަނުގެ މެމްބަރެއްގެ ފަރާތުން ކުރިމަތިވި ޖިންސީ ފުރައްސާރައިގެ ސަބަބުން ކޮމިޝަނުގައި މަސައްކަތްކުރާ މުވައްޒަފަކު އަމިއްލައަށް މަރުވާން އުޅުނުކަމަށް ބުނެ ފަތުރަމުންދާ ޚަބަރުތަކާ ގުޅިގެނެވެ.\nޝަރީފް ވަނީ ސިއްރުކޮށްގެން ބޭއްވި ކޮމިޓީއެއްގައި ދެއްކުނު ވާހަކައެއް، އެއީ ހަގީގަތަކަށް ހަދައިގެން އެ ކޮމިޓީގެ މެންބަރަކަށް ކޮމިޓީގެ ނަމުގައި ދެއްކިދާނެކަމާމެދު ސުވާލު އުފައްދަވާފައެވެ. އަދި އިލެކްޝަންސް ކޮމިޝަންގެ ބަހެއް ނުހޯދައި، ހަޤީޤަތާއި ޚިލާފު ވާހަކަ ފަތުރައި، ކޮމިޝަންގެ އަގުވައްޓާލަން ކުރާ މަސައްކަތް ހުއްޓާލުމަށް އޭނާވަނީ ގޮވާލައްވާފައެވެ.\nއިލެކްޝަންސް ކޮމިޝަނާ ގުޅޭގޮތުން ޖިންސީ ފުރައްސާރައިގެ މައްސަލަތަކެއް ފެންމަތިވެފައިވާއިރު، އެ ކޮމިޝަންގެ ނާއިބު ރައީސް އަހުމަދު އަކްރަމަށް އަމާޒު ވެފައިވާ ޖިންސީ ފުރައްސާރައިގެ ތުހުމަތުތަކާއި ގުޅިގެން އޭނާ ވަނީ މަޤާމުން އިސްްތިއުފާދެއްވާފައެވެ. އަކްރަމް މަޤާމުން އިސްތިއުފާދެއްވިއިރު އޭނާ މަޤާމުން ވަކިކުރަން މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ވަނީ ނިންމާފައެވެ.


Maibadhaigai rihsaigen beyrah vadaigathumuge visnumeh Yameen neh: Adhurey\nޕީޕީއެމުން ބޭއްވި ނޫސްވެރިންގެ ބައްދަލުވުމެއްގައި ރައީސް ޔާމީން ވާހަކަ ދައްކަވަނީ---ފޮޓޯ: ވަން އޮންލައިން\n28 ޑިސެންބަރ 20192ކޮމެންޓް\nމައިބަދައިގައި ރިއްސައިގެން ބޭރަށް ވަޑައިގަތުމުގެ ވިސްނުމެއް ޔާމީން ނެތް\nމައިބަދައިގައި ރިއްސާތީ ކަމަށް ބުނެ ރާއްޖޭން ބޭރަށް ވަޑައިގަތުމުގެ ވިސްނުންފުޅެއް ރައީސް ޔާމީން ނުގެންގުޅުއްވާ ކަމަށް ޕްރޮގްރެސިވް ނެޝެނަލް ކޮންގްރެސް ( ޕީއެންސީގެ ) ގެ ރައީސް އަބްދުއްރަހީމް އަބްދުﷲ ވިދާޅުވެއްޖެ އެވެ.\nދ. ކުޑަހުވަދޫގައި ބޭއްވި ޖަލްސާއެއްގައި ވާހަކަ ދައްކަވަމުން އަބްދުއްރަހީމް ވިދާޅުވީ މައިބަދައިގައި ރިއްސާތީއާއި ކޮނޑުހުޅުގައި ރިއްސާތީ އަދި އުނަގަނޑުގައި ރިއްސާތީ ކަމަށް ބުނެ ރާއްޖޭން ބޭރަށް ވަޑައިގަތުމުގެ ވިސްނުންފުޅެއް ރައީސް ޔާމީން ނުގެންގުޅުއްވާ ކަމަށެވެ.\nއަދި ރާއްޖެ އިން ބޭރަށް ވަޑައިގަތުމުގެ ބަދަލުގައި ރައީސް ޔާމީން ބޭނުންފުޅުވަނީ ގައުމާއި ދީނުގެ ހައްގުގައި އަލުން އަނބުރާ ދިވެހިން އެދޭ ދިވެހި ރާއްޖެ ހޯދައިދިނުމަށް މަސައްކަތް ކުރަން ކަމަށްވެސް އަބްދުއްރަހީމް ވިދާޅުވި އެވެ. މިދިޔަ ބުރާސްފަތި ދުވަހު ރައީސް ޔާމީންއާއި ބައްދަލުކުރުމުގެ ފުރުސަތު ލިބުނު ކަމަށާއި އެމަނިކުފާނު ހުންނެވީ ވަރަށް ސާބިތު ކަމާއެކު ކަމަށް އަބްދުއްރަހީމްގެ ވާހަކައިގައި ފާހަގަކުރެއްވި އެވެ.\nއިދިކޮޅު ކޯލިޝަނުން އަންނަނީ ރައީސް ޔާމީން މިނިވަން ކުރުމަށް ގޮވާލާ ޕެޓިޝަނެއްގައި ސޮއި ކުރަމުންނެވެ. އަދި އެމަނިކުފާނަށް ކޮށްފައިވާ ހުކުމަކީ ސިޔާސީގޮތުން ކޮށްފައިވާ ހުކުމެއް ކަމަށް ބުނެ އެކަން ބޭރުގެ ސަމާލުކަމަށް ގެނެސް އެ ހުކުމުގައި ގަބޫލުކުރަން ދަތި ކަންތައްތައް އެ ފަރާތްތަކާއި ހިއްސާ ކުރަމުންދާ ކަމަަށްވެސް އިދިކޮޅުން ބުނެ އެވެ.\nއަދި ރައީސް ޔާމީން މިނިވަންކުރަން ކުރަންޖެހޭ އެންމެ މުހިންމު ކަމަކީ އަންނަ ލޯކަލް ކައުންސިލް އިންތިޚާބު އިދިކޮޅު ކޯލިޝަނަށް ކާމިޔާބުކޮށްދިނުން ކަމަށްވެސް އެ ކޯލިޝަނުން ބުނެއެވެ. ކްރިމިނަލް ކޯޓުން ރައީސް ޔާމީންއަށް ޖަލު ހުކުމް އިއްވީ މިދިޔަ މަހުގެ 28 ވަނަ ދުވަހުގަ އެވެ.\nކްރިމިނަލް ކޯޓުން ކުރި ހުކުމުގައި ވަނީ ފަސް މިލިއަން ޑޮލަރު ހަ މަސް ދުވަހުގެ ތެރޭގައި މީރާއަށް ދައްކާ ޙަލާސް ކުރުމަށެވެ. އެމަނިކުފާނަށް ކުރި ހުކުމް ހައިކޯޓުގައި އިސްތިއުނާފްކޮށްފައިވާއިރު، ޔާމީންގެ އެކައުންޓްގައި ހުރި ފައިސާ ދައުލަތަށް ނަގަން ކޯޓު އަމުރެއް ނެރެ ދިނުމަށް އެދި ޕްރޮސެކިއުޓާ ޖެނެރަލްގެ އޮފީހުން ކްރިމިނަލް ކޯޓުގައި ވަނީ އެދިފަ އެވެ.\nކޯލިޝަން ލީޑަރުން އަބްދުއްރަހީމް ޕީއެންސީ ޕީޕީއެމް ރައީސް ޔާމީން\nއެހެންވެގެންތާ ގެއަށްކޮންމެރެއަކު މީހުންގެނެސްގެން އެކިޔަވަނީ! އޭރުން ބޭރަށްނުގޮސް ފަރުޖެއްސޭތޯދޯ.\nމަނިކުފާނަކީ ރާއްޖެއިން ބޭރަށް ވަޑައިގަންނަވާ ހިތްވާ ބޭފުޅެއްނޫންކަން ވެރިކަމުގައި ހުރިއިރުވެސް އެގޭ. އެކަމާހުރެ މުޅި ރާއްޖެ އެކަހެރިވެގެންދިޔައީ. ދެން މިހާރު އަދުރޭ ނުބުންޏަސް އެގޭ އެކަން.


BREAKING: Anti defection aai aburu ge gaanoonu uvaalan maadhamaa husha alhanee\nރިޔާޒު ރަޝީދު އަދި އަބްދުﷲ ރިޔާޒު - އަހުމަދު ޝުރާއު | އަވަސް\nއެންޓި ޑިފެކްޝަން ގާނޫނާއި އަބުރު ރައްކާތެރިކުރުމާއި ހިޔާލުފާޅުކުރުމުގެ މިނިވަންކަމުގެ ގާނޫނު އުވާލަން މާދަމާ ރައްޔިތުންގެ މަޖިލީހަށް ހުށަހަޅުއްވާނެ ކަމަށް އިދިކޮޅު ޕާލަމެންޓް ގުރޫޕުން މިއަދު ނިންމައިފި އެވެ.\nއެ ޕީޖީ ގުރޫޕްގެ ފަރާތުން ބޭއްވި ނޫސްވެރިންގެ ބައްދަލުވުމުގައި ޖުމްހޫރީ ޕާޓީގެ ޑެޕިއުޓީ ޕީޖީ ލީޑަރު އަބްދުﷲ ރިޔާޒު ވިދާޅުވީ، ރައްޔިތުންގެ މަޖިލީހުގެ މެންބަރުންގެ ގޮނޑި ގެއްލޭ ގޮތަށް ފާސްކޮށްފައިވާ އެންޓި ޑިފެކްޝަން ގާނޫނު އުވާލަން މާދަމާ މައްސަލައެއް މަޖިލީހަށް ވައްދާނެ ކަމަށެވެ.\nއޭގެއިތުރުން މީޑިއާއަށް އެތައް އުނދަގޫތަކެއް އެ ގާނޫނެއްގެ ސަބަބުން ކުރިމަތިލާން ޖެހިފައިވާ އަބުރުގެ ގާނޫނު ވެސް އުވާލަން މާދަމާ ހުށަހަޅުއްވާނެ ކަމަށެވެ. ރިޔާޒު ވިދާޅުވި ގޮތުގައި ގަބޫލު ކުރައްވާ ގޮތުގައި މާދަމާ ވެސް މަޖިލީހުގެ ޖަލްސާތައް ފެށިގެންދާނެ އެވެ.\nސަރުކާރުން ހުށަހަޅާފައިގެން ފާސްކުރި އަބުރުގެ ގާނޫނަކީ ވަރަށް ބޮޑަށް ފާޑުކިޔުން އަމާޒުވެފައިވާ ގާނޫނެކެވެ. އެ ގާނޫނު އުވާލުމަކީ އިންތިހާބީ ރައީސް އިބްރާހިމް މުހައްމަދު ސޯލިހު، އިބޫގެ ވައުދެކެވެ.\nއިންތިހާބުވާ ޕާޓީއިން ވަކިވެއްޖެނަމަ ނުވަތަ ވަކިކޮށްފިނަމަ މެންބަރުންގެ ގޮނޑި ގެއްލޭ ގޮތަށް ފާސްކޮށްފައިވާ އެންޓި ޑިފެކްޝަން ގާނޫނަކީ އިދިކޮޅު މެންބަރުން ވަރަށް ބޮޑަށް ދެކޮޅު ހެއްދެވި ގާނޫނެކެވެ. އެ ގާނޫނަށް ޕީޕީއެމްގެ ބައެއް މެންބަރުން ވެސް ދެކޮޅު ހެއްދެވި އެވެ. އެގޮތުން އެ ގާނޫނު އުވާލަން ވިލުފުށީ ދާއިރާގެ މެންބަރު ރިޔާޒު ރަޝީދު ވެސް ތާއިދު ކުރައްވަ އެވެ.\nއިދިކޮޅު މެންބަރުން ވަޑައިނުގަންނަވާ ޖަލްސާއެއްގައި ފާސްކުރި އެ ގާނޫނު އުވާލަން މީގެކުރިން އިބޫ އިސްކޮށް ހުންނަވާ ސުޕްރީމް ކޯޓަށް މައްސަލައެއް ވެސް ވެއްދި އެވެ. ނަމަވެސް އެ ގާނޫނަކީ ހާލަތުލް ޟަރޫރާގެ ދަށުން ފާސްކުރަންޖެހޭ ގާނޫނެއް ކަމަށް ސުޕްރީމް ކޯޓުން ކަނޑައެޅި އެވެ. އެ ގާނޫނުގައި މަޖިލީހުން ފާސްކުރީ ގާނޫނެއް ފާސްކުރަން ޖެހޭ އަދަދަށް މަޖިލީހަށް މެންބަރުން ހާޒިރުނުވެ އެވެ.\nއިދިކޮޅު ޕީޖީ ގުރޫޕުން އެ ދެ މައްސަލަ މަޖިލީހަށް މާދަމާ ވައްދަން ނިންމާފައިމިވަނީ ރައްޔިތުންގެ މަޖިލީހުގެ 12 މެންބަރުންގެ ގޮނޑި ނުގެއްލޭ ކަމަށް އިލެކްޝަން ކޮމިޝަނުން މިއަދު ނިންމައި، އެކަން މަޖިލީހަށް އަންގާފައިވަނިކޮށެވެ. އެ މެންބަރުން ވެސް މާދަމާ މަޖިލީހަށް ވަޑައިގަންނަން ވަނީ ނިންމަވާފަ އެވެ.\nރައްޔިތުންގެ މަޖިލިސް އިދިކޮޅު ފަރާތްތައް އަބްދުﷲ ރިޔާޒް + ދިވެހި މީޑިއާ\nރިޔާޒުގެ އިތުރު ޝަރީއަތެއް ފަށަން ތައްޔާރުވެއްޖެ


Lanka gai onna marathon eggai Raajjeyge athlete in vaadha kuranee - vNews.mv\nލަންކާގައި އޮންނަ މެރަތަން އެއްގައި ރާއްޖޭގެ އެތްލީޓުން ވާދަކުރަނީ\nއައްފާން މުހައްމަދު 16 January 2022, 14:06\nއަވައްޓެރި ސްރީ ލަންކާގެ އެތްލެޓިކްސް އަސް 100 އަހަރު ފުރުން، ކުލަގަދަކޮށް ފާހަގަކުރުމަށް އެގައުމުގެ އެތްލެޓިކްސް އެސޯސިއޭޝަނުން ހިންގާ ހަރަކާތްތަކުގެ ތެރެއިން މި މަހު 22 ވަނަ ދުވަހު ބާއްވާ ހާފް މެރަތަންގައި ވާދަކުރާ ރާއްޖޭގެ ޓީމު އިއުލާނުކޮށްފި އެވެ.\nއެތުލެޓިކްސް އެސޯސިއޭޝަން އޮފް މޯލްޑިވްސް އިން އިއުލާނުކުރި ރާއްޖޭގެ ޓީމުގައި ހިމެނެނީ ފިރިހެން ދެ ދުވުންތެރިންނާއި އަންހެން ދެ ދުވުންތެރިންނެވެ. އެއީ އަހުމަދު ޝަރަފް، މުހައްމަދު ރަޝީދު (މޯޑު)، އައިޝަތު ރިޝްމީ (އިއްތި) އަދި މަރިޔަމް އަބްދުލް ކަރީމް (މަރީ) އެވެ.\nއަދި މި ދުވުންތެރިން ތަމްރީނުކުރުމަށް އަދި އިރުޝާދުދިނުމަށް ކަނޑައަޅާފައިވާ ކޯޗަކީ ނުސްރުﷲ އަހްމަދު (ނަސްރު) އެވެ. ނަސްރު އަކީ ރާއްޖެ ދާދި ފަހުން ބަންގްލަދޭޝްގައި ބޭއްވި ޑާކާ މެރަތަންގައި ދިވެހި ޓީމުގެ ކޯޗުގެ ޒިންމާ އަދާކުރި ފަރާތްވެސް މެއެވެ.\nއަދި ބަންގްލަދޭޝްގައި އޮތް ފުލް މެރަތަންގައި ރާއްޖެ ތަމްސީލްކުރީ މޯޑު އާއި އިއްތިއެވެ. ފުލް މެރަތަންގައި ވާދަކޮށް މޯޑް ރޭސް ނިންމީ ދެ ގަޑިއިރު 45 މިނިޓް 28 ސިކުންތުންނެވެ. ރިޝްމީ ރޭސް ނިންމީ ތިން ގަޑިއިރު 26 މިނިޓް 26 ސިކުންތެވެ. މިއީ ރިޝްމީގެ އެންމެ ރަނގަޅު ޓައިމިންނެވެ.\nޑާކާގައި އޮތް މެރަތަންގައި މޯޑާއި ރިޝްމީގެ އިތުރުން ޝަރަފް ވެސް އޮތީ ވާދަކުރާ ގޮތަށެވެ. އެހެންނަމަވެސް، ފަހުން ޝަރަފް ވާދަކުރާ ހާފް މެރަތަން ކެޓަގަރީ ރޭހުން އުނިކުރުމުން އޭނާ އަށް ފުރުސަތު ގެއްލުނީއެވެ.\nއެތުލެޓިކްސް ރާއްޖެ މެރެތަން ކުޅިވަރު


އިންޑިއާ ސަލާމަތީ ފިޔަވަޅުތައް ސިއްހަތާއި ރައްކާތެރިކަން\n21 ކޮމެންޓް, 114 ރިއެކްޝަންސް\nމީރަނގަޅުއެއްޗެއް މިސްކިތްތަކުގަހަރުކުރަން އެންމެމުހިންމީ މިސްކިތް ދެންއޭގެފަހުން އެހެންތަންތަން\nދެން ކީއްވެބާ އިންޑިއާގަ ވައިރަސް ފެތުރުން ނުހުއްޓުވިގެން މީހުންތައް މަރުވުން އެ އިތުރުވަނީ؟\nދުނިޔޭގައި އަލަށް އީޖާދުކުރެވޭ ގިނަ އެއްޗެހި އެ އުފެއްދިއިރު އެއީ ވަރަށް މޮޅު ތަކެތި. އެކަމު އެތައް އަހަރެއް ފަހުން އެނގެނީ އޭގެންވާ ގެއްލުންތައް. އިންސާނުން އުފެއްދި މޮޅު ތަކެތި ކުނިބުންޏަށްވެ ގިނަވެ އެތަކެތި ބޭނުންކުރުމުގެ ސަބަބުން ދުނިޔެ ހަލާކުކުރަމުން ދިއުން ބޮޑުވަނީ. ޕްލާސްޓިކު ނައްތާނުލެވިގެން ދިރުންތައް ނެތިގެން ދިއުން ބޮޑުވަނީ. ޖައްވުގަ ޖަންކް ގިނަވެ އެތަނުގައިވެސް ކަންކަމަށް ބުރޫއެރުން ގިނަވަނީ.\nމިސްކިތް ތަކުގަ އާއި ރެސްޓޯރަންޓް އަދި ހޮސްޕިޓަލް ތަކަށް. އަދި މާލެ އާއި ރަށްތަކުގެ މަގުތަކުގެ އެކި ހިސާބުތަކުގައި ހަރުކުރަންވީ.\nއިންޑިޔާއިން މޮޅު އެއްޗެއް އުފެއްދުމަކީ އަހަރެމެންގެ މިނިވަންކަމަށް އޮތް މަގެއްނޫން. ޢަހަރެމެންނަކީ މިނިވަންގައުމެއް. ކޮންމެ ގައުމަކުން އެއްޗެއް އުފެއްދިއަސް އެވިއްކާނަމަ ގަތުމުގެ ހައްގު އޮންނާނެ. ޢިޒްރާއީލްގައިވެސް ތަކެތި އުފައްދާ. ޢެކަމަކު އުޒްރާއީލްވާނެތަ ރަނގަޅުބަޔަކަށް. ޢިންޑިޔާވެސް ހަމަ އެފަދަ.\nއިންޑިއާއިން މޮޅު އެއްޗެއް އުފެއްދުމުގެ އެންމެ ބޮޑު ފައިދާއަކަށްވާނީ އެ ބޭނުން ކޮށްގެން ބަލި އެގައުމުގައި ކޮންޓްރޯލްވުން ނުވަތަ ނައްތާލުން. އެކަން ނުވެ ދުނިޔޭގެ ސަމާލުކަން ހޯދަން މޮޅު އެއްޗެއް އުފެއްދިއަސް އަދި ކަމަކުނުދާނެނު.\nތިޔައީ އާކަމެއްނޫން، ވައިސާފުކޮށް ސެނިޓައިޒްކުރާ އެތައް އެތައް އެއްޗެއް އުފައްދައިފި އެކި ގައުމުތަކުން، އުފެއްދުންތެރިކަމުގަ އިންޑިއާއެކޭ ރާއްޖެއެކޭ ވަކިތަފާތެއްނެތް.\nސިޔާސީވެގެން އިންޑިޔާއަށް މަލާމަތްކުރި މީހުން ކޮބާތަ؟ މި ރާއްޖޭގައި އަލަށް ފެށިގެން އުޅޭކަމެއް ލޯކަލް ޕޮލިޓިކްސްގެ ތެރެއަށް އިންޑިޔާ ޗައިނާ ވެއްދުން. އިންޑިއާ ޗައިނާއަށްވުރެ ރާއްޖެ އަޅުވެރިކޮށްގެން އުޅެނީ ލަންކާއިން. ދިވެހިންގެ ގިނަ ބައެއްގެ ބޭކާރު ފައިސާ ތަޅަން އޮންނަ ތަނަކީވެސް ލަންކާ، ބާޒާރުމަތީ ފިހާރަތައްވެސް ހިންގާ ބޭރު މީހުންގެ ނިސްބަތް އެންމެ ގިނައީ ލަންކާ. މުދާ އެޖެންޓު ހެދިގެން ފޭރެނީވެސް ލަންކާ. އެވަރުން އަދި އެހީގަނޑެއްވެސް ނުދޭ\nބަންގާޅީންގެ ދުއްޕާން ބޮޑީ. ލަންކާ މީހުންގެ ފަރާތުން ތަހުޒީބު ދަސްވީ.\nއިންޑިއާއަށް މަލާމާތްކުރެވޭނެ އެގައުމުގަ އެހާ މޮޅު އެއްޗެއް އުފައްދާ އެކަމު އެގައުމުގައި އެ ބޭނުންކޮށްގެން ބަލި ކޮންޓްރޯލް ނުކުރެވޭނަމަ އަދި އެ އުފެއްދި އެތީގެ ފައިދާ އަމިއްލަ ގައުމުގެ ރައްޔިތުންނަށް ނުވެ އެހެން ބައެއްގެ ރުހުން ހޯދަން ނޫނީ މަޝްހޫރުވާން އެއެތި ޕްރޮމޯޓްކުރާނަމަ. ބައްޔަކާ ދެކޮޅަށް ހަނގުރާމަކުރަން އެއްޗެއް އުފައްދައި އަމިއްލަ ގައުމުގައި އެ ބޭނުންނުކުރުމަކީ ރައްޔިތުންނަށް ހަރާންކޯރުވުން. އެކަމަށް މަލާމާތްކުރެވޭނެ.\nއިންޑިޔާއިން މީތި ގެނެސްފިއްޔާ އަޅުވެތިވާނެ. ޗައިނާއިން އުފައްދަންދެން މަޑުކޮށްލަންވީ.\nއިންޑިޔާއަކީ އެހެންހުއްޓަސް ތޯތޯގައުމެއްނޫން.


Whatsapp Medhuverikoh Anbimeeha Vari Kohffi - Vaguthu\nވަޓްސްއެޕު މެދުވެރިކޮށް އަނބިމީހާ ވަރިކޮށްފި\nއިންޑިއާގައި ވަޓްސްއެޕް މެދުވެރިކޮށް ތިންފަށް ވަރިން އަންހެނުން ވަރި ކުރި މީހަކު ހައްޔަރު ކޮށްފިއެވެ.\nއެއް ވަގުތެއްގައި ތިންފަށް ވަރި ނުކުރެވޭ ގޮތަށް އިންޑިއާގެ ގާނުން ބަދަލު ކުރުމާއި ގުޅިން ތިންފަށް ވަރިން ވަރި ކުރުމަކީ މިހާރު ގާނޫނީ ކުށެކެވެ. މި ގާނޫނާއި ގުޅިގެން އެކަމާ ދެކޮޅަށް އިންޑިއާގެ ބެއެއް މުސްލިމުން އަންނަނީ އަޑު އުފުލަމުންނެވެ.\nއިންޑިއާގެ ދިއްލީގެ މުސްލިމު އަންހެނެއް ކަމަށްވާ ރައިމާ ޔަހްޔާ ވަނީ އޭނާގެ ފިރިމީހާ އާތިރް ޝާމިން ވަޓްސް އެޕް މެދުވެރިކޮށް އޭނާ ތިންފަށް ވަރިން ވަރިކުރުމަށް ފަހު ވަޓްސް އެޕް މެދުވެރިކޮށް ފަތުވާވެސް ނެރުނު މައްސަލަ ފުލުހުންނަށް ހުށައަޅާފަ އެވެ.\nމި މައްސަލަ ތަހުގީގު ކުރުމަށް އިންޑިއާގެ ފުލުހުންވަނީ އާތިރް ހައްޔަރު ކޮށްފަައެވެ.\nއިންޑިއާ ގެ ގާނޫން ހަދާ މަޖިލިސް އިން ވަނީ އިސްލާމްދީނުގައި އޮންނަ ތިންފަށް ވަރި އެއްވަގުތެއްގައި ކުރުމުގެ ގާނޫން އެގައުމުގައި އަމަލު ނުކުރެވޭނެ ކަމަށް ނިންމާފިއެވެ.\nމުސްލިމު އަންހެނުންނަށް ބާރު ހޯދާ ދިނުމުގެ ނަމުގައި ބިލެއް ފަސްވެފައިވަނީ 99 ވޯޓު ބިލަށް ތާއީދު ކޮށް 84 ވޯޓު މިބިލާ ދެކޮޅަށް ވޯޓު ލާފައިވެއެވެ.\n2017 ވަނަ އަހަރު ވަނީ އިންޑިއާގެ ސުޕްރީމް ކޯޓުން މިގާނޫނަށް ތަބާވުން ރަނގަޅެއް ނޫން ކަމަށް ބުނެފައެވެ. އަދި އެއަހަރުގައި އިންޑިއާގެ ވެރިކަން ކުރާ ޕާޓީއިން މިބިލް މަޖިލީހަށްލިއެވެ. ނަމަވެސް ބިލަށް ތާއީދު ނުލިބުމުން ބިލް ވަނީ ފާސްނުވެފައެވެ. މިއަހަރު މިބިލް ފާސްވެފައިވާއިރު މިކަމަށް ތަބާނުވާ މީހުން3އަހަރުގެ ޖަލު ހުކުމެއް ލިބޭ ގޮތަށްވެސް ވަނީ ނިންމާފައެވެ. މިބިލް މިހާރު އިންޑިއާގެ ރައީސް ރާމް ނާތް ކޮވިންޑްގެ ތާއީދު ހޯދުމަށް ވަނީ ފޮނުވާފައެވެ.\nއިންޑިއާގެ އިދިކޮޅު ޕާޓީ އައި.އެން.ސީ އިން ވަނީ މިބިލުގެ އަދަބާ ބެހޭގޮތުން ވާހަކަދަށްކާފައެވެ. އެޕާޓީއިން ބުނެދޭ ގޮތުން މިއީ ބިލްތަކެއް ހިފައިގެން މުސްލިމުންނާ ދިމާކުރުން ކަމަށާ އަދި މިއަދަބު މާ ބޮޑު ކަމަށެވެ.\nއޮގަސްޓް 10, 2019 12:48\nބޭނުމަކީ މުސްލިމުންގެ ނަން އިންޑިއާ އިން ފޮހެލުން!!\nއޮގަސްޓް 10, 2019 14:09\nތިންފަށްވަރިން މިވަރިކުރަނީ ކުޅިވަރަކަށްތަ؟ އެއްފަހަރު ވަރިކޮށްފަ އެމީހާއާއި ރުޖޫއު ނުވީމަ ނިމުނީއެއްނުން. އިންޑިޔާގައި މުސްލިމަކަށްވިޔަސް ހިންދޫއަކަށްވިޔަސް އެހެން ދީނެއްގެ މީހަކަށް ވިޔަސް އުޅެނީ ހުސް ބޯގޯސްމީހުން.\nއޮގަސްޓް 10, 2019 15:18\nތީ އަހަރެމެންގެ ބުއްދިއަށް ވިސްނޭ ރަނގަޅު ގޮތް...އެކަމަކު ވެދާނެ އެންމެ ހިކުމަތްތެރި ގޮތް ނޫން ކަމަށް....ﷲ އަންގަވާފަވާ ގޮތަަކަށްވުރެ މޮޅު ގޮތެއް ނޯންނާނެ...\nއޮގަސްޓް 10, 2019 19:40\nކަނބުލޮ ދެރަނުވޭ މަމިހުރީ3ޖާގަ ހުސްކޮއްގެން\nއޮގަސްޓް 10, 2019 22:28\nތިންފަށްވަރިން ވަރިކުރުމަކީ އިސްލާމަދީނުގާ ވެސް ހުއްދަ ކަމެއްނޫން. އަނިޔާ ވެރިވުމަކީ އިސްލާމްދީނުގާ މަނާކުރެވިފައިވާ މާތްﷲ ނަހިކުރައްކާފައިވާކަމެއް. ނަމަވެސް އެއް އަންހެނަކާ ވިދިވިދިގެން ތިންފަހަރު ކައިވެނިކޮށް ތިންވަނަފަހަރު ކުރެވޭ ވަރިން ތިންފަށް ވުމުން އެއީ އަނިޔާ އެއް ކަމަކަށް ނުބެލެވޭ .


Vaccine jahan dhekolhu hedhi kulhuntherin ge Contract uvaalaifi\nވެކްސިން ޖަހަން ދެކޮޅުހެދި ކުޅުންތެރިން ފޮނުވާލައިފި\nމާޒިޔާއަށް ކުޅުނު ޕްލަނިޗް އައި އީގަލްސްގެ ކީޕަރު ޖެލްވޮކް\nދިވެހި ޕްރިމިއާ ލީގްގައި ވާދަ ކުރާ ކުލަބުތަކުގެ ކުޅުންތެރިންނަށް ވެކްސިން ޖަހަން ކުރިއަށް ގެންދިޔަ ކެމްޕޭންގައި، ވެކްސިން ޖަހަން ދެކޮޅު ހެދި މާޒިޔާ އާައި ކުލަބު އީގަލްސްގެ ކުޅުންތެރިންގެ ކޮންޓްރެކްޓް އެ ދެ ކުލަބުން އުވާލައިފި އެވެ.\nކޮވިޑް-19 އިން ރައްކާތެރިވުމަށް އަޅާ ފިޔަވަޅެއްގެ ގޮތުން، ދިވެހި ޕްރިމިއާ ލީގްގައ ވާދަ ކުރާ ކުލަބުތަކުގެ ހުރިހާ ކުޅުންތެރިންނާއި އޮފިޝަލުން ވެކްސިން ޖެހުމަށް އެފްއޭއެމުން ވަނީ ބާރު އަޅާފަ އެވެ. އަދި އާންމުން ވެސް ކޮވިޑް ވެކްސިން ޖެހުމަށް ހިތްވަރުދީ އެފްއޭއެމުން ވަނީ ވެކްސިން ކެމްޕޭނެއް ވެސް ކުރިއަށް ގެންގޮސްފަ އެވެ.\nރާއްޖޭގައި ގައުމީ ވެކްސިން ޕްރޮގްރާމް ކުރިއަށް ގެންދަނީ، ރާއްޖޭގައި ދިރިއުޅޭ ބޭރު މީހުންނަށް ވެސް ހިލޭ ވެކްސިން ޖަހައިދޭ ގޮތަށެވެ. އެ އުސޫލުގެ ދަށުން ދިވެހި ޕްރިމިއާ ލީގްގައި ކުޅޭ ބިދޭސީ ކުޅުންތެރިންނަށް ވެސް ވެކްސިން ޖަހަ އެވެ. އެހެން ނަމަވެސް މާޒިޔާއަށް ކުޅެމުން ދިޔަ ސާބިއާގެ ޑިފެންޑަރު ޕީޓާ ޕްލަނިޗް ވަނީ ވެކްސިން ޖަހަން ދެކޮޅު ހަދާފަ އެވެ. މިދިޔަ ސީޒަންގެ މެދުތެރެއިން މާޒިޔާ އާ ގުޅުނު ޑިފެންޑަރު މި ސީޒަންގައި ވެސް މާޒިޔާއިން ގެނައީ އޭނާގެ ކުޅުން ރަނގަޅު ވުމުންނެވެ. އެހެން ނަމަވެސް ވެކްސިން ޖަހަން ދެކޮޅު ހެދުމުން މާޒިޔާއިން ވަނީ އޭނާގެ ކޮންޓްރެކްޓް އުވާލާފަ އެވެ.\n"އަހަރެން ހިތާމަ ކުރަން އަހަރެންގެ ކޮންޓްރެކްޓް މި ގޮތަށް ނިމިގެން ދިޔައީމަ،" ޕްލަނިޗް ފޭސްބުކްގައި ލިޔެފައި ވެއެވެ. "އަހަރެން ބޭނުމެއް ނުވީ އަހަރެންގެ ގަޔަށް ކޮވިޑް ވެކްސިން ޖަހަން. އެކަމާ އަހަރެންގެ އަހަރެންގެ ކޮންޓްރެކްޓް ބާތިލު ކުރީ."\nއީގަލްސްގެ މޮންޓަނީގުރޯގެ ކީޕަރު މިލާން ޖެލްވޮކް ވެސް ބުނެފައި ވަނީ، ވެކްސިން ޖަހަން ބޭނުން ނުވުމުން އޭނާގެ ކޮންޓްރެކްޓް އުވާލުމަކީ އޭނާ ދެރަވި ކަމެއް ކަމަށެވެ.\nކޮންޓްރެކްޓް ބާތިލު ކުރި ކުޅުންތެރިންގެ ބަދަލުގައި އީގަލްސް އާއި މާޒިޔާއިން ވަނީ އެ މަގާމުތަކަށް އެހެން ކުޅުންތެރިން ގެނެސްފަ އެވެ. ޕްލަނިޗްގެ ކޮންޓްރެކްޓް ބާތިލު ކުރުމަށް ފހު އޭނާ ބެލެހެއްޓި ޑިފެންސް މަގާމު ފޫބައްދަން އެ ކުލަބުން ގެނައީ، ރެއާލް ބެޓިސްއަށް ކުރިން ކުޅުނު ޑިފެންޑަރެއް ކަމަށްވާ ހެސޫސް ޕޯސޯ ބްލެންކޯ އެވެ. އަދި ޖެލްވޮކްގެ ބަދަލުގައި އީގަލްސްއިން ވަނީ ލުބުނާންގެ ކީޕަރެއް ކަމަށްވާ މުހައްމަދު ތޯހާ ގެނެސްފަ އެވެ.\nރާއްޖޭގައި ބާއްވާ އޭއެފްސީ ކަޕްގެ ދެކުނު އޭޝިއާ ޒޯންގެ ގުރޫޕް ސްޓޭޖުގައި މާޒިޔާއިން ވާދަ ކުރާނެ އެވެ. އީގަލްސް އަށް އޮތީ އޭއެފްސީ ކަޕް ކޮލިފައިންނެވެ. އެވެ. ގުރޫޕް ސްޓޭޖު ފުރަތަމަ މެޗުގައި މާޒިޔާ ނުކުންނާނީ ބަންގުލަދޭޝްގެ ބޮށުންދަރާ ކިންގްސް އާ ދެކޮޅަށް މެއި މަހު 14 ވަނަ ދުވަހު އެވެ. މިދިޔަ ސީޒަންގެ ލީގް ރަނަރަފް ކުލަބު އީގަލްސް ވާދަ ކުރާނީ އޭއެފްސީ ކަޕް ކޮލިފިކޭޝަން ބުރުގަ އެވެ.\nކޮލިފިކޭޝަންގެ ޕްރިލިމިނަރީ ފުރަތަމަ ބުރުގައި މެޗުގައި އަންނަ މަހު ހަތް ވަނަ ދުވަހު މާލޭގައި އީގަލްސް ނުކުންނާނީ ބޫޓާންގެ ތިމްޕޫ ސިޓީ އާ ދެކޮޅަށެވެ. އެ މެޗުން މޮޅުވާ ޓީމެއް ޕްރިލިމިނަރީގެ ދެ ވަނަ ބުރުގައި ނުކުންނާނީ ބަންގުލަދޭޝްގެ ޑާކާ އަބަހާނީ އާ ދެކޮޅަށްވެ. އެ މެޗު އޮންނާނީ އަންނަ މަހު 14 ގަ އެވެ. ޕްރިލިމިނަރީގެ ދެ ވަނަ ބުރުން މޮޅުވާ ދެ ޓީމު ޕްލޭއޮފްގައި ވާދަކޮށް ގުރޫޕް ސްޓޭޖަށް ކޮލިފައި ވާނީ ޕްލޭއޮފުން މޮޅުވާ ޓީމެކެވެ.\nމާޒިޔާ ދިވެހި ޕްރެމިއާ ލީގް އީގަލްސް\nއީގަލްސް މޮޅުވާން ގުރާންޑޭ ފުރުސަތެއް ނުދިން\nލީގްގެ ކުޅުންތެރިންގެ ވެކްސިން ޕްރޮގްރާމް ފަށަނީ


ޏ.ފުވައްމުލަކު ޕޮލިސް ސްޓޭޝަންގެ މަގު ފާރު މަރާމާތުކޮށްދޭނެ ފަރާތެއް ހޯދުން\nޕްރޮޖެކްޓް ނަމްބަރ: PC-171/2019/W-L184\nޏ.ފުވައްމުލަކު ޕޮލިސް ސްޓޭޝަންގެ މަގުފާރު މަރާމާތުކޮށްދޭނެ ފަރާތެއް ހޯދަން ބޭނުންވެއެވެ. ވީމާ، މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ އެންމެހައި ފަރާތްތަކަށް ހުޅުވާލަމެވެ.\n3. ބީލަމުގައި ރަޖިސްޓްރީ ވެވޭނެ އެންމެ ފަހުވަގުތަކީ 30 ސެޕްޓެމްބަރ 2019 ގެ 16:00 އެވެ. ބީލަމަށް ރަޖިސްޓްރީ ކުރަން ދެވިފައިވާ ގަޑީގެ ފަހުން ލިބޭ އެއްވެސް ފޯރމެއް ބަލައި ނުގަނެވޭނެ ވާހަކަ ބީލަންވެރިންގެ މަޢުލޫމާތަށްޓަކައި ދަންނަވަމެވެ.\n4. ޕްރީބިޑް އޮންނާނީ ތިރީގައި ބަޔާންކޮށްފައިވާ ވަގުތާއި ތާރީހުގައި ޏ.ފުވައްމުލަކު ޕޮލިސް ސްޓޭޝަން ގައެވެ.\n5. ބީލަން ހުޅުވުން އޮންނާނީ 07 އޮކްޓޯބަރ 2019 ދުވަހުގެ 11:00 ގައި ޏ.ފުވައްމުލަކު ޕޮލިސް ސްޓޭޝަން ގައެވެ. ބީލަންތައް ހުންނަަން ވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށްދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ. ގަޑި ޖެހުމަށްފަހު ހުށަހަޅާ ބީލަންތައް ބަލައި ނުގަނެވޭނެ ވާހަކަ މަޢުލޫމާތަށްޓަކައި ދަންނަވަމެވެ.\n8. ޕްރޮޖެކްޓާއި ގުޅޭ ގޮތުން އެއްވެސް ސުވާލެއް ވާލެއް ވާނަމަ 01 އޮކްޓޯބަރ 2019 ދުވަހުގެ 10:00 ގެ ކުރިން ތިރީގައިވާ އެޑްރެހަށް އީ-މެއިލް ކުރަންވާށެއެވެ.


ހަލާދަނޑީގެ ދެކޮޅު ނުބަލައި ކަންކަން ނުނިންމާށެވެ! | | Sangu News\nހަލާދަނޑީގެ ދެކޮޅު ނުބަލައި ކަންކަން ނުނިންމާށެވެ!\n11 ސެޕްޓެމްބަރ 2019 - 12:33\nބައެއް ބޭފުޅުން ވިދާޅުވާގޮތުގައި، ވެރިކަމެއްގެ އާރާއި ބާރު ގަދަކޮށް ޝާނާއި ޝައުކަތު ހިފެހެއްޓުމުގެ އެންމެ މުހިންމު ބާރަކީ ޢަދުލުވެރިވުމެވެ. މުޖުތަމަޢުގެ އެތެރޭގެގުޅުންތައް ބަދަހިކޮށް ގަދަފަދަކުރާ ބާރަކީ އިންޞާފުވެރިކަމެވެ. މުޖުތަމަޢުގެ ހަމަޖެހުމާއި ކުރިއެރުމުގެ އަޞްލަކީ ހަމަހަމަކަމާއެކު ކަންކަން ނިންމުމެވެ. ހަމަގައިމުވެސް އިޖްތިމާޢީ ހަމަޖެހުމާއި ޤައުމުގެ އަގުތަކުގެ ފޭރާން ޙިމާޔަތްކުރުމަށް އެޅޭނެ އެންމެ މުހިންމު ފިޔަވަޅަކީ އިންޞާފުވެރިވުމެވެ.\nމިކަންކަން ތަންފީޛުކުރުމުގައި ހަމަހަމަ އުޞޫލުތަކެއް ގެންގުޅެންޖެހެއެވެ. ޢަދުލުވެރިވުމަކީ ކޮންމެ މީހަކަށްވެސް އެމީހެއްގެ ޙައްޤު ފުރިހަމައަށް ލިއްބައިދިނުމެވެ. ކޮންމެ އެއްޗެއްވެސް އެއެއްޗަކަށް ޙައްޤުވެގެންވާ މަޤާމުގައި ބޭއްވުމެވެ. ކުރާކޮންމެ ކަމެއްވެސް ޢަދުލުވެރިކަމާއެކު ކަމުގެ ދެކޮޅު ހޯދައި ބެލުމަށްފަހު ކުރުމެވެ. ނިންމުންތައް ނިންމުމުގައި ތަޢައްޞުބާއި ޒާތީ އެދުންތަކުން ދުރުހެލިވެހުރެ ނިންމުންތައް ނިންމުމެވެ.\nޢަދުލުވެރިކަމުގެ އިދިކޮޅު ޞިފައަކީ އަނިޔާވެރިވުމެވެ. އަނިޔާވެރިކަމަކީ އަނެކުންގެ ޙައްޤަށް އުނިކަން ލިބޭ ގޮތަކަށް ކަމެއްކުރުމެވެ. ނުވަތަ އަނެކުންނާ މެދު އިހުމާލުވުމެވެ. ނުވަތަ އެކުވެރިންނާއި ގާތް މީހުންނާއި ހިތް އެދޭ މީހުންނަށް ލާބަހުރި ގޮތަށް ކަންކަން ނިންމުމެވެ. ހަލާދަނޑީގެ ދެކޮޅަށް ނުބަލައި ކަންކަން ނިންމުމެވެ. ހަމަހަމަކަމާއި އިންޞާފުވެރިކަމަކީ ޢަދުލުވެރިކަމުގެ ބައިވެރިންނެވެ. އަދި ތަފާތުކުރުމާއި ތަޢައްޞުބަކީ އަނިޔާވެރިކަމުގެ މިތުރުންނެވެ.\nޢަދުލުވެރިވާން ޖެހެނީ ކޮންކޮން ކަންކަމެއްގައި ހެއްޔެވެ؟ ޙުކުމްކުރުމާއި ވެރިކަން ހިންގުމުގައެވެ. ތަޢުލީމު ދިނުމާއި ލިބިގަތުމުގައެވެ. ވިޔަފާރީގެ މުޢާމަލާތްތަކުގައެވެ. މިހެންގޮސް ބަސްބުނުން ފަދަ ކުދިކުދި ކަންކަމުގައިވެސް ޢަދުލުވެރިވުން މުހިންމެވެ.\nޙުކުމްކުރާނަމަ ޢަދުލުވެރި ގޮތުގައި ޙުކުމްކުރުމަށް ކީރިތި ޤުރުއާނުގައި އަމުރުކުރައްވައިފައިވެއެވެ. ޙުކުމްކުރުމުގައި ޢަދުލުވެރި ނުވެވިއްޖެނަމަ މުޖުތަމަޢުގެ ހަމަޖެހުން ގެއްލެއެވެ. އިޖުތިމާޢީ ފޭރާން ވީދިގެންދެއެވެ. ހަމައެފަދައިން ވެރިކަމަކީ މާތްﷲ ޙަވާލުކުރައްވާ އަމާނަތެކެވެ. އެއަމާނަތައް ޚިޔާނާތްތެރި ނުވުމަކީ ވެރިކަމުގެ ދަށުގައި ތިބޭ މީހުންނާމެދު ޢަދުލުވެރިވުމެވެ. އެމީހުންގެ ކަންކަން ނިންމުމުގައި އިންޞާފުވެރިވުމެވެ. އެމީހުންނާ މުޢާމަލާތުކުރުމުގައި ހަމަހަކަން ގެންގުޅުމެވެ.\nމިހާރުގެ މިމުޖުތަމަޢަށް ވިސްނައިލަމާތޯއެވެ؟ ރިޝްވަތުގެ ވަބާ މިވަނީ ޢާންމުވެފައެވެ. ރިޝްވަތު ދިނުމާއި ކެއުމެވެ. ނަތީޖާއަކީ އިންޞާފެއްނެތުމެވެ. އަނިޔާވެރިކަން ފެތުރުމެވެ. ނިންމުންތައް ނިންމަނީ ތިމާގެ ޒާތީ މަޞްލަޙަތުތައް އިސްކޮށްގެނެވެ.\nދެން އޮންނާނީ ކޮން އިންޞާފެއްތޯއެވެ؟ ކޮން ހަމަހަމަ އުޞޫލުތަކެއްތޯއެވެ؟ ކުޑަކުޑަ މިސާލެއް ދަންނަވާނަމެވެ. މަދުރަސާތަކުގައި އިސްވެރިން ހިތް އެދިވަޑައިގަންނަވާގޮތަށް ކަންކަން ނިންމެވުމެވެ. އެންމެނަށް އެނގޭގޮތަށް ފާޅުގައި ހިގަމުންދާކަމެކެވެ. މިއިލްޒާމުގެ ޝައްކުން ފޯނުވާ މަދުރަސާއެއް ނެތޭ ދެންނެވިދާނެއެވެ. މިވާހަކަ ދެކެވެނީ ކޮންމެވެސް މިންވަރެއްގެ ޙަޤީޤަތެއް އެކަމުގައި އޮންނާތީއެވެ. ކޯޓުތަކުގެ ޙުކުމްތަށް ޢަދުލުވެރިކަމާއިއެކު ނުނިންމޭ ވާހަކައެވެ. މިވާހަކައަކީ މުޅިން ދޮގުވާހަކައެއްނޫނެވެ. ކޯޓުތަކުގައި ކުރެވިފައިވާ މިފަދަ ޙުކުމުގެ ސަބަބުން ކިތައް މީހުންގެ ގޯތި ގެދޮރު ގެއްލުނުތޯއެވެ؟ ކިތައްމީހުންގެ އަނބިން ގެއްލިގެން ދިޔަތޯއެވެ؟ މިހިރީކީ ދައްކައި ކޮޅުންލާންހުރި ވާހަކަތަކެއް ނޫން ވިއްޔާއެވެ. މިވަރުން ފުއްދައިލަމެވެ.


SunOnline: MDP inthihaabu gai vaadha kuravvan Mahloof ninmavaifi, vidhaalhuvi huraheh neh kamah\nއެމްޑީޕީ އިންތިހާބުގައި ވާދަކުރައްވަން މަހްލޫފް ނިންމަވައިފި، ވިދާޅުވީ ހުރަހެއް ނެތް ކަމަށް\nފާތިމަތު ސައީދު 26 Apr 2021, 22:47\nޔޫތް މިނިސްޓަރު އަހުމަދު މަހްލޫފް —\nފެށޭ މަހު 29 ވަނަ ދުވަހު ބާއްވަން ނިންމާފައިވާ އެމްޑީޕީ ގައުމީ މަޖިލީހުގެ އިންތިހާބުގައި ވާދަކުރައްވަން ޔޫތް މިނިސްޓަރު އަހުމަދު މަހްލޫފް ނިންމަވައިފި އެވެ.\nއެމްޑީޕީގެ ގައުމީ ހިންގާ ކޮމިޓީއިން ނިންމި ނިންމުމެއްގައި ވާގޮތުން އެމްއެމްޕީއާރުސީ ހިޔާނާތާއި ގުޅިގެން ކޮރަޕްޝަން މައްސަލަތައް ބަލާ ކޮމިޝަނުންނާއި އޭސީސީއިން ނެރުނު އެއްވެސް ލިސްޓެއްގައި ނަން ހިމެނޭ މީހަކަށް ގައުމީ މަޖިލިސް އިންތިހާބުގައި ވާދައެއް ނުކުރެވޭނެ އެވެ.\nއޭސީސީއިން އެ މައްސަލަ ތަހުގީގުކޮށް ނެރުނު ލިސްޓުގައި މަހްލޫފުގެ ނަން ހިމެނުނެވެ. އެކަމާއި ގުޅިގެން މިނިސްޓަރު ކަމުން އޭނާ ސަސްޕެންޑްވެސް ކުރި އެވެ. ނަމަވެސް ފަހުން އޭސީސީއިން ރައީސް އޮފީހަށް އަންގާފައިވަނީ މަހްލޫފްގެ މައްސަލައެއް ނެތް ކަމަށެވެ.\nމަހްލޫފް މިރޭ 'ސަން' އަށް ވިދާޅުވީ އެމްޑީޕީގެ ގައުމީ ހިންގާ ކޮމިޓީއިން ނިންމި ނިންމުމާ ގުޅިގެން އެ ޕާޓީގެ ގައުމީ މަޖިލިސް އިންތިހާބުގައި ވާދަކުރަން ހުރަހެއް އޮތް ކަމަށް އޭނާ ގަބޫލުނުކުރާ ކަމަށެވެ. މަހުލޫފު ވިދާޅުވީ އޭނާ އިންތިހާބުގައި ވާދަކުއްވަނީ ޕާޓީގެ ލީޑަޝިޕާއި ރައީސުލްޖުމްހޫރިއްޔާގެ ލަފާފުޅާވެސް އެކު ކަމަށެވެ.\n"އެ ނިންމި ނިންމުމަކާ މިކަމާ ގުޅުމެއް އޮތް ކަމަކަށް އަޅުގަނޑަކަށް ނުފެނޭ،" މަހްލޫފު ވިދާޅުވި އެވެ.\nމަހްލޫފް ވާދަކުރައްވަނީ މެދު އިތުރު ޕްރޮވިންސްގެ ރައީސް ކަމަށެވެ. އެއީ ކ އއ އދ އަދި ވ ގެ އެމްޑީޕީ މެމްބަރުންގެ ތާއީދު ލިބިގެން އާދެވޭނެ މަގާމެކެވެ.\nއެމްޑީޕީގެ ގައުމީ ހިންގާ ކޮމިޓީއިން ފާސްކުރި ކަންކަމުގެ ތެރޭގައި ޕާޓީއަށް ވަތްތާ އެއް އަހަރުނުވާ މީހުންނަށް އިންތިހާބުގައި ވާދަ ނުކުރެވޭ ގޮތް ހިމެނެ އެވެ.\nއޭގެ އިތުރުން އެމްއެމްޕީއާރުސީ ހިޔާނާތާއި ގުޅިގެން އެންޓި ކޮރަޕްޝަން ކޮމިޝަނުން ނެރުނު ލިސްޓުގައި ނަން ހިމެނޭ މީހުންނަށްވެސް އިންތިހާބުގައި ވާދަ ނުކުރެވޭނެ ގޮތަށް ވަނީ ފާސްކޮށްފަ އެވެ. އަދި މަރު ކޮމިޝަން ތަހުގީގު ކުރި މައްސަލަތަކުގައި ތުހުމަތުވާ މީހުންނާއި ރޭޕް ކޭސްތަކުގައި ދައުވާ ކުރަން ފޮނުވާފައިވާ މީހުންނަށްވެސް ވާދަ ނުކުރެވޭ ގޮތަސް ވަނީ ނިންމާފަ އެވެ.


މާލޭގެ މަގުތައް ތޮއްޖެހުން | Sandhaanu\nމާލޭގެ މަގުތައް ތޮއްޖެހުން\nމާލޭގެ މަގުތައް ތޮއްޖެހި ފިތިބާރުވާ މައްސަލައަށް ޙައްލެއް ފެންނާނެ ބާވައެވެ!\nގްރޭޓަރ މާލެއަކީ އިންތިހާއަށް މީހުން ގިނަވެ ތޮއްޖެހިފައިވާ ސިޓީ އެކެވެ. ރާއްޖޭގައި ވެރިކަން ކުރަނީ މި ސިޓީގައެވެ. އަދި މުޅިރާއްޖޭގެ ވިޔަފާރީގެ މައި މަރުކަޒަކީ ވެސް ހަމަ މާލެ ސިޓީއެވެ. އެހެންކަމުން އޮފީސްތަކަށާއި ވިޔަފާރި ކުރުމަށް ދުވާލަކު އެވްރެޖްކޮށް ލައްކައެއްހާ މީހުން އަބަދުވެސް މަގުތަކުގައި ޙަރަކާތް ތެރިވަމުން ދެއެވެ. މީގެ ތެރެއިން ގިނަމީހުން އުޅެނީ ވެހިކަލް ތަކުގައެވެ.\nމާލެ ސިޓީގެ މަގެއްގެ ފުޅާމިނުގައި 30 ފޫޓު ނުހުރެއެވެ. ހަނިހަނި މަގުތަކެވެ. އަނެއްކޮޅުން ފިހާރަތައް ގިނަ މަގުތައް ޢާންމުކޮށް ހަންޏެވެ. މިފަދަ ހަނި މަގުތަކުގައި ބޮޑެތި ލޯރިޔާއި ޕިކަޕް ފަދަ ތަކެތި މުދާ ހުސްކޮށް ބަރުކޮށް ހަދަނީ މިދެންނެވި ހަނި މަގުގައި ތިބެގެންނެވެ. އަދި އޭގެއިތުރުން މިފަދަ ބައެއް މަގުތަކުގައި ސައިކަލް ޕާކުކޮށްފައި ވެސް ހުރެއެވެ. ބައެއް މަގުތަކުގައި މަގުގެ ދެފަރާތުގައެވެ. އެހެން ކަމުން އެމަގުތަކުން ދުއްވާފައި ދާ ވެހިކަލްތައް ތޮއްޖެހި ފިތިބާރުވެފައި އެތައް އިރަކު ތިބެންޖެހެއެވެ. މިސާލަކަށް ސޯސަންމަގު ޖަނަވަރީ މަގުގައި ދެފާރާތު ކާރާއި ޕިކަޕާއި ވޭންފަދަ ވެހިކަލް ބައެއްފަހަރު މަގުގެ ދެފަރާތުގައި ދެބަރިއަށް ޕާކު ކޮށްފައި ހުރެއެވެ. އެފަދަ ގަޑިތަކުގައި ދުއްވާތަކެތި ފިތިބާރުވެގެން ފުދޭވަރެއްގެ ގިނަ ވަގުތު ދަތުރު ނުކުރެވި ގެއްލިގެން ދެއެވެ. މިފަދަ ވަގުތުތަކަކީ މަގުމަތީގެ ގަވާއިދުތަކަށް އެއްވެސް ބަޔަކު ބަލައިގެން އުޅޭ ވަގުތު ތަކެއް ނޫނެވެ. މިއީ ޢާންމުކޮށް ދިމާވާ ކަމެކެވެ. މިކަހަލަ ވަގުތުތަކުގައި އެމަގުތަކަށް ޓްރެފިކް ޕޮލިހުންގެ ބޭނުން ޖެހިފައި ވިޔަސް އެކަން ކުރަމުން އަންނަ ތަނެއް ނުފެނެއެވެ. ފުލުހުން ޔުނީ ފޯމްލައްވާފައި އެފޮނުވަނީ ކޮންތާކަށް ބާއެވެ؟\nމާލޭގެ މަގެއް ދެފަރާތުގައި ޕާކްކޮށްފައި: ތަރުތީބެއް ނެތުމުން ދަތުރުކުރަން ވަރަށް އުނދަގޫވޭ\nބާޒާރުމައްޗަށް ބަލާއިރު ހެންވޭރުން ބާޒާރަށް ދާން ދަތުރު ކުރަން އޮންނަ ބޮޑު މަގަކީ ބޮޑުތަކުރުފާނުމަގު އެކަންޏެވެ. ދެންއޮންނަ މެދުޒިޔާރަތްމަގުގެ ވަކި ހިސާބަކުން އޮންނަނީ ބަންދުކޮށްފައެވެ. ކަސްޓަމް ސަރަޙައްދުންފެށިގެން އެން.އެމް.އޭއާ ދެމެދުގެ ބާޒާރުމަތީގެ ގޯޅިތަކަކީ ވެސް ޓްރެފިކް ޕޮލިހުންގެ އެހީ ނުލިބި ދަތުރުކުރަން ވަރަށް ބާރު ބޮޑުމަގުތަކާ ގޯޅި ތަކެކެވެ. ކިތަންމެ ގަދައަށް އަވިދިނަސް ވާރޭ ވެހި ތެމުނަސް ސައިކަލް ދުއްވާ މީހާއަށް ހިމާޔަތެއް ނެތެވެ. މާލޭގެ މަގުތަކުގައި ޕާކިން ކުރަނީ ރަނގަޅަށްތޯވެސް ނުބަލައެވެ. ނުބެލޭނެ ތާއެވެ! ވާރޭ ވެހޭހެން މާލެއަށް އެވަނީ ވެހިކަލްތައް ވެހިފައި ވިއްޔާ އެވެ! ދުއްވާނެތަނެއް ނެތަސް ބޭނުންވަރަކަށް އެތެރެ ކުރެވެންޏާ ވާނީވެސް މިހެންކަން ނޭނގެއެވެ.\nދެފައި ރަނގަޅަށް ފޭކޮށް ނުލެވޭ ވަރުގެ މަގުތަކުގައި ޕާކިންޒޯން ހަދައިދީފައި ސައިކަލަށް ވަދެވޭ ގޮތަށް ތީރު ޖަހާފައިވެސް ހުރެއެވެ. ސައިކު ދުއްވާ މީހާއަށް މިޖެހެނީ ސައިކު އަތުންދަމާފައި ދާށެވެ. އެއީ ވެހިކަލް ޕާކު ކޮށްފައި ހުންނަގޮތުން ދުއްވާފައި ނުދެވޭތީއެވެ. ޕާކު ކުރާ މީހާއަށް ސައިކަލް ބެހެއްޓުނީމާ ނިމުނީއެވެ. އެމަގުން ދެންއަންނަ މީހާއަށް ދެވޭ ގޮތަށް އެ ވެހިކަލް ބަހައްޓާނަމަ ތިމާގެ އަތުގެ އުނދަގުލުން އެހެންމީހުން ސަލާމަތް ވީސްތާއެވެ!\nމާލޭގެ ސްކޫލްތައް ނިމޭގަޑިތަކާއި އޮފީސްތައް ނިމިގެން އެކިތަންތަނަށް ދާ ވެހިކަލްތައް ބައެއްފަހަރު ބައިގަޑިއިރު ވާނދެން ތާށިވެފައި ތިބެން ޖެހެއެވެ. މިގަޑިތަކުގައި ޓްރެފިކް ޕޮލިހުންމަގުތަކަށްނުކުމެ މަގުތަކުގެ ތޮއްޖެހުން ކަނޑުވާލަ ދޭނަމަ ކިހާ ވަގުތެއް ސަލާމަތް ވީސްތާއެވެ! ކޮންމެ ބަޔަކުވެސް މާލޭގެ ޕާކު ކުރުމާއި ތޮއްޖެހުމުގެ އުނދަގުލުން ސަލާމަތްކުރުމުގެ ނަމުގައި ފާޑުފާޑުގެ މަޝްރޫޢުތައް ރާވައެވެ. މަޝްރޫޢު ނިމި މަޝްރޫޢު ހިންގިމީހާ ފަސްފިހާރަ އަޅައިގެން ދާއިރު މިއިން އެއްވެސް ކަމެއް އޮންނީ ހައްލު ނުވެއެވެ. އިހުވަރަށް އަރާފައެވެ.\nމާލޭގެ މަގުތައް ތޮއްޖެހި ފިތިބާރުވާ މައްސަލައަށް ޙައްލެއް ހޯދައިދެވޭނީ ކޮން އިރަކުން ކޮން ބަޔަކަށް ބާވައެވެ!\nރައްޔިތުން ތިބީ އެކަމުގެ ދިގު އިންތިޒާރެއްގައެވެ.\nމަންމަނު އޯގަސްޓް 15, 2021 At 8:02 ޕމ\nލިއުންތެރިޔާއަށް ދަންނަވާލަން ބޭނުންވަނީ ދިގުދެމިގެންދާ މާލޭގެ މަގުތައް ތޮއްޖެހި ދުއްވާއެއްޗެހި ބަހައްޓާނެ ތަނެއް ނެތް މައްސަލައިގެ ކަންބޮޑުވުން ފާޅުކުރައްވާއިރު އެކަން ހައްލުކުރަން ކުރެވިދާނެ ގޮތެއް ނުވަތަ ގޮތްތަކެއްވެސް ހުށައަޅާ ލެއްވިނަމަ ވަރަށް ރަނގަޅުވީހެވެ. ލިއުންތެރިޔާ ނުވަތަ ލިއުންތެރިން ފާޅުކުރައްވާ ޚިޔާލުތަކާއި ހުށައަޅުއްވާގޮތްތައް ފަހަރެއްގައި ބޮޑުގޮނޑިގައި އިންނަމީހާއަށްވެސް ކަމުދާ ގޮތަކަށް ވެދާނެއެވެ.


މުޅިން އާ ސީރީޒްތަކާއި އެކު "މަނީ ހެއިސްޓް 5" ނެޓްފްލިކްސަށް މުޅިން އާ ސީރީޒްތަކާއި އެކު "މަނީ ހެއިސްޓް 5" ނެޓްފްލިކްސަށް\nނެޓްފިލްކްސްގެ ކާމިޔާބު ދެ ސީރީޒް މަނީ ހެއިސްޓާއި ދަ ވިޗަރގެ ތަރިން.\nނެޓްފްލިކްސްގެ ފުރަތަމަ ކުއާޓަރުގެ ހިސާބުތަކާއެކު އިތުރު ޝޯތަކެއް ގެނެސްދޭނެކަމުގެ ޔަޤީންކަން އެކުފުނިން ދީފިއެވެ. ހިޓް ޝޯ "މަނީ ހެއިސްޓް '5"، ގެ އިތުރުން "ދަ ވިޗަރ ސީޒަން 2" ، "ޔޫ ސީޒަން 3" އަދި "ކޮބްރާ ކައި ސީޒަން 4" މިއަހަރުގެ ދެވަނަ ހާފް ތެރޭގައި ގެނެސްދިނުމަށްވަނީ ހަމަޖެހިފައެވެ.\nބެލުންތެރިންގެ މެދުގައި މަގްބޫލުވި "މަނީ ހެއިސްޓް" ގެ އައު ސީޒަނަކަށް ގިނަ ބަޔަކު ތިބީ ކެތްމަދުވެފައެވެ. "މަނީ ހެއިސްޓް 5" ދެއްކުމަށް ކުރިން ހަމަޖެހިފައި އޮތީ އަންނަ މެއި މަހުގެއެވެ. ނަމަވެސް ކޯވިޑްގެ ބަލިމަޑުކަމާއި ހެދި މި ސީޒަން ފެށުން މިވަނީ ލަސްކޮށްލާފައެވެ މި ސީޒަން ވެގެންދާނީ އެ ސިރީޒްގެ އެންމެފަހު ސީޒަނަށް ކަމަށްވެސް ނެޓް ފިލްކްސް އިން ބުނެއެވެ.\nނެޓް ފިލްކްސުން އޮކްޓޫބަރު އަދި ޑިސެމްބަރު ހިސާބުގައި ދެއްކުމަށް ހަމަޖެހިފައިވާ ސީރީޒްތަކަށް ބަލާލާއިރު "ދަ ވިޗަރ ސީޒަން 2"، "ޔޫ ސީޒަން 3"، "ސެކްސް އެޑިޔުކޭޝަން ސީޒަން 3"، "ލޮސްޓް އިން ސްޕޭސް ސީޒަން 3"، "ކޯބްރާ ކައި ސީޒަން 4" މި ލިސްޓުގައި އެބައޮތެވެ.\nނެޓްފްލިކްސުން ދައްކާ އިނގިރޭސި ނޫން ސީރީސްތައް ތަކުގެ ތެރެއިން މިހާތަނަށް އެންމެ ގިނަ ބަޔަކު ބެލި ސީރީޒަށް "މަނީ ހެއިސްޓް" ވަނީ ވެފައެވެ. އަދި އެ ސީރީޒްގެ4ވަނަ ސީޒަން ވަނީ އޭގެ ކުރިން އެ ސީރީސްގެ ހޯދާފައިވާ ރެކޯޑްތައްވެސް މުގުރާލާފައެވެ.\n"މަނީ ހެއިސްޓް" ގެ4ވަނަ ސީޒަން ބެލި މީހުންގެ އަދަދު 65 މިލިއަނަށް ވުރެ މައްޗަށް އަރައެވެ. ނެޓްފްލިކްސުން ވަނީ 2020 ވަނަ އަހަރުގެ އޭޕްރީލް3ގައި "މަނީހެއިސްޓް: ދަ ފެނޮމެނަމް" ނަމަކަށް ކިޔާ ޑޮކިއުމެންޓަރީވެސް ނެރެފަ އެވެ.\nމަނީ ހެއިސްޓްގެ ފުރަތަމަ ސީޒަން ރިލީޒްކޮށްފައި ވަނީ 2017 ވަނަ އަހަރުގެ މެއި މަހުގެ ތެރޭގައެވެ. ބެލުންތެރިންގެ ސަމާލުކަން ލިބިގެންދިޔަ މި ސިރީޒަށް މިހާތަނަށް ގިނަ އެވޯޑުތަކެއް ވެސް ވަނީ ލިބިފައެވެ. އެގޮތުން އެމީ ގެ ބެސްޓް ޑްރާމާ ސީރީސް 2018 އެވޯޑް ހިމެނެއެވެ.


Rayyithunnah javaabdhaaree vaa dhaulatheh binakuran jehey: Raees | Mihaaru\nރައްޔިތުންނަށް ޖަވާބުދާރީވާ ދައުލަތެއް ބިނާކުރަންޖެހޭ: ރައީސް\n31 މާޗް 2019 - 23:18 8 comments\nރައްޔިތުންނަށް ޖަވާބުދާރީ ކުރުވޭ ދައުލަތެއް ބިނާކުރަންޖެހޭ ކަމަށް ރައީސް އިބްރާހީމް މުހައްމަދު ސޯލިހް މިރޭ ވިދާޅުވެއްޖެ އެވެ.\nރައްޔިތުންގެ މަޖިލީހުގެ އިންތިހާބުގައި އެމްޑީޕީއަށް ތާއީދު ހޯދަން ހއ. ދިއްދޫގައި މިރޭ ބޭއްވި ޖަލްސާގައި ވާހަކަފުޅު ދައްކަވަމުން ރައީސް ވިދާޅުވީ ޑިމޮކްރަސީއެއް ހިނގާނީ ދައުލަތް ޖަވާބުދާރީ ކުރުވޭ ވަރަށް ރައްޔިތުން ބާރުވެރިކުރުވިގެން ކަމަށެވެ.\n"އެ ރައްޔިތުންގެ ހިޔާލާއި ފިކުރުގެ މައްޗަށް ބިނާކޮށް ޖަވާބުދާރީ ކުރުވޭނެ ދައުލަތެއް އަޅުގަނޑުމެން އެބަ ބިނާކުރަން ޖެހޭ. ޑިމޮކްރަސީ ފުރިހަމަ ގޮތުގައި ހިނގާނީ މިދެންނެވި އުސޫލުން ރައްޔިތުންނަށް ފާޑުކިޔޭނެ ހަމަަތަކެއްގެ ތެރެއިން،" އެމަނިކުފާނު ވިދާޅުވި އެވެ.\nޑިމޮކްރަސީ ފުރިހަމަ ވާނީ ރައްޔިތުންގެ މަދަނީ އަދި ސިޔާސީ ހައްގުތައް ފުޅާކުރެވިގެން ކަމަށް ރައީސް ވިދާޅުވާ ވާހަކަ މިރޭ ވެސް ތަކުރާރު ކުރެއްވި އެވެ.\nއަދި ސަރުކާރުގެ 100 ދުވަހުގެ ވައުދުތަކުގެ 83 ޕަސެންޓް ފުއްދުނު ވާހަކަ ތަކުރާރު ކުރައްވައި އެ މަނިކުފާނު ވަނީ ދިއްދޫއަށް ސަރުކާރުން ކޮށްދޭން ނިންމާފައިވާ ބައެއް ކަންތައްކުގެ ވާހަކަ ދައްކަވައިފަ އެވެ. އެގޮތުން އެރަށުގެ ހޮސްޕިޓަލް ޓާޝިއަރީ ފެންވަރަށް ބަދަލުކޮށްދޭނެ ކަމަށާއި އައިސް ޕްލާންޓެއް އަޅައިދޭނެ ކަމަށް ވިދާޅުވި އެވެ. އަދި އެރަށުގައި މިހާރު ތާރު ނާޅާ އޮތް މަގުތަކުގައި ތާރު އަޅައިދޭނެ ކަމަށް ވެސް ވިދާޅުވި އެވެ.\nއެމަނިކުފާނު ވިދާޅުވި ގޮތުގައި ދިއްދޫގައި އެމަނިކުފާނުގެ ސަރުކާރުން ހިންގާ މަޝްރޫއުތަކުގެ ސަބަބުން އެރަށަށް ބޮޑު ބަދަލެއް އަންނާނެ އެވެ.\nމަޖިލީހުގެ އިންތިހާބުގެ ކެމްޕޭންގައި ތިލަދުންމަތީގެ ރަށްތަކަށް ރައީސް ދަތުރުކުރައްވަމުން ގެންދަވާ އިރު ކުރީގެ ރައީސް މުހައްމަދު ނަޝީދު ވެސް މިހާރު ވަޑައިގެން އުޅުއްވަނީ ތިލަދުންމަތީގަ އެވެ. ނަމަވެސް ދެބޭފުޅުން ކެމްޕޭން ކުރައްވަމުން ގެންދަވަނީ ވަކިވަކިން އެކި ރަށްތަކުގަ އެވެ. އެގޮތުން ނަޝީދު މިރޭ ޖަލްސާ ބޭއްވެވީ ކުޅުދުއްފުށީގަ އެވެ.\nއިތުރު ލިޔުންތައް އެމްޑީޕީ ހއ. ދިއްދޫ ރައީސް އިބްރާހިމް މުހައްމަދު ސޯލިހް ރައްޔިތުންގެ މަޖިލީހުގެ އިންތިޚާބު 2019


Kulhudhuffushi Hospital ge ebbas vun uvaalan ulhey kamuge ishaaraatheh Minister dhevvaifi | Mihaaru\nކުޅުދުއްފުށީ ހޮސްޕިޓަލުގެ އެއްބަސްވުން އުވާލަން އުޅޭ ކަމުގެ އިޝާރާތެއް މިނިސްޓަރު ދެއްވައިފި\n22 ޖެނުއަރީ 2018 - 23:36 14 comments\nހދ. ކުޅުދުއްފުށީ ހޮސްޕިޓަލް ތަރައްގީކޮށް ހިންގަން، އިންޑިއާގެ ނޫރުލް އިސްލާމް އިންޓަނޭޝަނަލް (އެންއައިއައިއާ) އެކު ވެފައިވާ އެއްބަސްވުން ނިމޭ ހިސާބުން، އެތަން ތަރައްގީކުރަން ސަރުކާރުން ރާވާފައިވާ ޕްލޭންތައް ކުރިއަށް ގެންދާނެ ކަމަށް ވިދާޅުވެ، އެ އެއްބަސްވުން އުވާލަން އުޅޭ ކަމުގެ އިޝާރާތެއް ހެލްތު މިނިސްޓަރު އަބްދުﷲ ނާޒިމް މިރޭ ދެއްވައިފި އެވެ.\nއިންޑިއާގެ ނިމްސް ހޮސްޕިޓަލް ވެސް ހިންގާ ނޫރުލް އިސްލާމް އެޑިއުކޭޝަނަލް ޓްރަސްޓްގެ 80 ޕަސެންޓް ހިއްސާ އޮންނަ އެންއައިއައިއާ ކުޅުދުއްފުށީ ހޮސްޕިޓަލް ހަވާލުކުރީ 50 އަހަރަށެވެ. އެކަމަކު އެ އެއްބަސްވުމާ އެއްގޮތަށް ހޮސްޕިޓަލް ނުހިންގުނީ، އެ ކުންފުނީގެ ދެ ހިއްސާދާރުން ކަމަށްވާ ފައިޒަލް ޚާން އާއި އަލީ އުސައިދާ ދެމެދު އުފެދުނު މައްސަލަތަކަކާ ހެދި އެވެ. އެ މައްސަލަތައް ހައްލުކުރަން ދިވެހި ސަރުކާރުން 10 ދުވަހުގެ މުއްދަތެއް ވެސް ދިނެވެ.\nއެ މުއްދަތު ހަމަވެފައި ވަނިކޮށް، ކުޅުދުއްފުށީ ހޮސްޕިޓަލާ ގުޅޭގޮތުން ޗެނަލް 13 ގައި ވާހަކަ ދައްކަވަމުން މިނިސްޓަރު ނާޒިމް ވިދާޅުވީ އެންއައިއައިއާ އެކު ވެފައިވާ އެއްބަސްވުން އަދިވެސް ދެމިއެބައޮތް ކަމަށާއި އެއަށް ނިމުމެއް އަންނަން ދެން، ދިވެހި ސަރުކާރުން އިހްތިރާމް ކުރަން ޖެހޭ ކަމަށެވެ. އެއްބަސްވުން ނިމުމަކަށް އަންނަ ހިސާބުން، ސަރުކާރުން ކުޅުދުއްފުށީ ހޮސްޕިޓަލް ތަރައްގީކުރަން ރާވާފައިވާ ޕްލޭންތަކާ އެކު ކުރިއަށްދާނެ ކަމަށް ވިދާޅުވި އެވެ.\nއެއްބަސްވުން އުވާލަން ނިންމާފައިވާ ކަމަށް ސީދާ މިނިސްޓަރު ވިދާޅެއް ނުވެ އެވެ.\n"ކުޅުދުއްފުށީ ހޮސްޕިޓަލް ތަރައްގީކުރަން ސަރުކާރުގެ އެބަހުރި ޕްލޭންތަކެއް،" މިނިސްޓަރު ނާޒިމް ވިދާޅުވި އެވެ.\nއެ ޕްލޭންތަކާ ގުޅޭގޮތުން ސަރުކާރުން މާ ގިނަ ވާހަކަތައް ނުދައްކަނީ ވެސް، ނާޒިމް ވިދާޅުވި ގޮތުގައި، އެއްބަސްވުން ނިމުމަކަށް ނާންނާތީ އެވެ.\nކުޅުދުއްފުށީ ރީޖަނަލް ހޮސްޕިޓަލް. -- ފޮޓޯ: ކުޅުދުއްފުށީ އޮންލައިން\nމިނިސްޓަރު ނާޒިމް ވިދާޅުވީ ކުޅުދުއްފުށީ ހޮސްޕިޓަލް ޓާޝަރީ ހޮސްޕިޓަލެއްގެ ގޮތުގައި ތަރައްގީކޮށް ހިންގަން އެންއައިއައި އަށް ސަރުކާރުން ދިނީ ވަރަށް ރަނގަޅު ނިޔަތެއް އޮވެގެން ކަމަށެވެ. ސަރުކާރުން ބޭނުންވީ، ފެންވަރު ރަނގަޅު ސިއްހީ ޚިދުމަތް، ވީހާވެސް ފަސޭހަކަމާ އެކު ރައްޔިތުންނަށް ފޯރުކޮށްދިނުން ކަމަށް ވިދާޅުވި އެވެ.\n"އެހެން ނަމަވެސް އަޅުގަނޑުމެން ދިން ޓައިމްލައިނާ އެއްގޮތަށް އެ ބޭފުޅުންނަށް އެތަން ޑިވެލޮޕް ނުކުރެވުނީމާ، މިއަދު ސަރުކާރުން އެކަމާ ހަވާލުވެ އަލުން އެކަން ރަނގަޅު ކުރުމުގެ މަސައްކަތް ފަށައިގެން މިދަނީ،" ނާޒިމް ވިދާޅުވި އެވެ.\nޒިންމާދާރު ސަރުކާރަކުން އަމަލުކުރަން ޖެހޭނެ ގޮތަކީ ވެސް އެއީ ކަމަށާއި އެތަނުގެ ފެންވަރު ރަނގަޅު ކުރަން ސަރުކާރުގައި ޕްލޭންތަކެއް އެބަހުރި ކަމަށް ވެސް ނާޒިމް ވިދާޅުވި އެވެ.\nކުޅުދުއްފުށީ ހޮސްޕިޓަލް، އެންއައިއައިއާ ހަވާލުކުރި ފަހުން، ޑޮކްޓަރުން މަދުވުމާއި އެތަނުން ދެމުން އައި ސިއްހީ ހިދުމަތުގެ ފެންވަރު އެތައް ގުނައެއް ދަށްވި ކަން މިނިސްޓަރު މިރޭ ވެސް ފާހަގަކުރެއްވި އެވެ.\nހިއްސާދާރުންގެ މެދުގައި ބޮޑު މައްސަލަގަނޑެއް އުފެދިފައިވާއިރު، ހޮސްޕިޓަލް ހިންގުމުގައި ކޮރަޕްޝަން ހިންގާފައިވާ ކަމުގެ ތުހުމަތު އެއް ބޭފުޅަކު ގެންދަވަނީ އަނެއް ބޭފުޅެއްގެ އިސްތަށިފުޅުގައި އަޅުވަމުންނެވެ. ކޮރަޕްޝަންގެ މި މައްސަލަ އެންޓި ކޮރަޕްޝަން ކޮމިޝަން (އޭސީސީ) އިން އަންނަނީ ބަލަމުންނެވެ.\nއިތުރު ލިޔުންތައް ސިއްހަތު ސަރުކާރު ކުޅުދުއްފުށި ހޮސްޕިޓަލް ސިއްހީ ޚިދުމަތް ރައީސް އަބްދުﷲ ޔާމީން ކުރީގެ މިނިސްޓަރު އަބްދުﷲ ނާޒިމް އިބްރާހިމް ނިމްސް ހޮސްޕިޓަލް އިންޑިއާ ރާއްޖެ-އިންޑިއާ ނޫރުލް އިސްލާމް ހދ. ކުޅުދުއްފުށި\nކުޅުދުއްފުށީ ހޮސްޕިޓަލާ ގުޅޭ ބޮޑެތި ތުހުމަތުތަކެއް!\nކޭއާރްއެޗް ސީރިއަސް ހާލަތުގައި، ބޭނުމީ އަވަސް ފަރުވާ!


SunOnline: November 30 in feshigen day care thah hingan huhdha dheefi\nމި މަހުގެ 30 ވަނަ ދުވަހުން ފެށިގެން ޑޭކެއާ ސެންޓަރުތައް ހިންގުމަށް ހެލްތު ޕްރޮޓެކްޝަން އެޖެންސީން ހުއްދަ ދީފައިވާކަމަށް ޖެންޑާ މިނިސްޓްރީން ބުނެފިއެވެ.\nކޮވިޑް19 ފެތުރުން ކޮންޓްރޯލް ކުރުމަށް އެޅި ފިޔަވަޅެއްގެ ގޮތުން، ޑޭކެއާ ސެންޓަރުތަކުގެ ހިދުމަތް ވަނީ މެދުކަނޑާލައިފައެވެ. ނަމަވެސް އަލުން ސެންޓަރުތައް ހުޅުވަން ހުއްދަ ދިނުމަށް ނިންމައި، ޑޭކެއާތަކާ ގުޅޭ އެސްއޯޕީ ވަނީ އާންމުކޮށްފައެވެ.\nޖެންޑާ މިނިސްޓްރީން ބުނީ ނޮވެމްބަރު 30 ވަނަ ދުވަހުން ފެށިގެން ޑޭކެއާތައް ހިންގުމުގެ ހުއްދަ ދިން ނަމަވެސް ހިދުމަތްދޭ ތަންތަން އެޗްޕީއޭ އާއި މިނިސްޓްރީ ގުޅިގެން އިންސްޕެކްްޓްކޮށް ބަލަހައްޓާނެ ކަމަށެވެ.\nއެސްއޯޕީގައި ބުނެފައި ވަނީ ޑޭކެއާ ސެންޓަރުގެ ހިދުމަތްދޭ އިމާރާތަށް ވަންނަ ދޮރު، ސިޑި އަދި ލިފްޓު ހުންނަ އިމާރާތެއްނަމަ ލިފްޓު ސާފުކޮށް ކޮންމެ ޝިފްޓެއް ފެށުމުގެ ކުރިން ތަން ޑިސްއިންފެކްޓް ކުރުމާއެކު ދޮރުކައިރީގައި އަތް ސެނިޓައިޒްކުރެވޭނެ އިންތިޒާމް ހަމަޖެހިފައި ހުންނަންވާނެ ކަމަށެވެ.\nއަދި މޭޒު، ގޮނޑި ދޮރުގެ ތަޅު ފަދަ ގިނައިން އަތްލާ ތަންތަނާއި ފާހާނާ އަދި އެނޫންވެސް ހިފާ ގެންގުޅޭ ތަކެތި ކޮންމެ ދެ ގަޑިއިރަކުން ސާފުކޮށް ބަލަހައްޓަން ޖެހޭނެއެވެ.\nކުދިން ކުޅޭ ސާމާނު، ކޮންމެ ގްރޫޕަކުން ބޭނުންކުރުމަށްފަހު ސައިބޯނި ލައިގެން ރަނގަޅަށް ދޮވެ ހިއްކަންވާނެ ކަމަށާއި އަދި ސޮފްޓް ޓޯއީސް ބޭނުންކޮށްގެންނުވާނެ ކަމަށް އުސޫލުގައިވެއެވެ.\nއެސްއޯޕީގައި ބުނެފައި ވަނީ ކޮންމެ ގްރޫޕެއްގައި ގިނަވެގެން ތިބެންވާނީ ތިނެއް ނުވަތަ ހަތަރު ކުދިން ކަމަށެވެ. އަދި ކޮންމެ ގްރޫޕަކަށް އެއް ޗައިލްޑް ކެއާ އެޓެންޑަންޓް ނުވަތަ އެހީތެރިޔަކު ކަނޑައަޅަންވާނެ ކަމަށެވެ.\nހަމައެއާއެކު ކުދިން ބަލަހައްޓާ ފަރާތްތައް އަންނަން ވަކި ގަޑިތަކެއް ނުވަތަ ޑިއުޓީ ގަޑިތަކެއް ކަނޑައަޅާފައި ބެހެއްޓުމާއި ކުދިން ބަލަހައްޓާ\nފަރާތްތައް އެއްފަރާތް އަނެއް ފަރާތަށް ބައްދަލުނުވާ ގޮތަށް ޑިއުޓީ ގަޑިތައް ހަމަޖައްސަން ޖެހޭނެއެވެ.\nކުދިން ބަލަހައްޓާ މުވައްޒަފުން ހުރިހާ ވަގުތެއްގައިވެސް އަޅަންވާނީ ސާޖިކަލް މާސްކްއެވެ. އަދި އެހެން މުވައްޒަފުންނަށް ފޮތި މާސްކް އެޅިދާނެ ކަމަށް އެސްއޯޕީގައި ބުނެއެވެ.\nކުދިން ޑޭކެއާ ސެންޓަރަށް އައުމުން އެކުދިންގެ ހުން ހުރި މިންވަރާއި ކޮވިޑްގެ އެހެން އަލާމާތްތައް ހުރިތޯ ބަލައި މައުލޫމާތު ރިކޯޑުކޮށް އަދާހަމަކޮށް ބަލަހައްޓަން ޖެހޭނެއެވެ.\nއަލުން ހިދުމަތް ފެށުމުގެ ހުއްދަ ދޭނީ އެސްއޯޕީއާ އެއްގޮތްވާ ގޮތުގެ މަތިން ހުރިހާ ކަމެއް ހުރިހަމަކޮށްފައިވާ ޑެކެއާ ސެންޓަރުތަކަށެވެ.\nފިޔަވައްޗަށް އެއާޕޯޓްސްއިން އެހީތެެރިކަން ފޯރުކޮށްދެނީ


Four Nations mubaaraathugai Raajjeyge furatahama match Lanka aa dhekolhah | Mihaaru\nހަތަރު ގައުމުގެ މުބާރާތުގައި ރާއްޖޭގެ ފުރަތަމަ މެޗު ލަންކާއާ ދެކޮޅަށް\nސާފް ޗެމްޕިއަންޝިޕްގައި ރާއްޖެ އާއި ލަްނޚާ ކުޅުނު މެޗުގެ ތެރެއިން --- ފޮޓޯ: ނިޝާން އަލީ | މިހާރު\n14 އޮކްޓޯބަރ 2021 - 16:51\nއަންނަ މަހު ލަންކާގައި ބާއްވާ ހަތަރު ގައުމު ވާދަކުރާ މުބާރާތުގައި ރާއްޖޭގެ ފުރަތަމަ މެޗުގައި ލަންކާއާ ދެކޮޅަށް ވާދަ ކުރަން ޖެހިއްޖެ އެވެ.\nއަންނަ މަހު 8-17 އަށް ކުރިއަށްދާ މުބާރާތް ކުޅޭނީ ކޮލަމްބޯގެ ރޭސް ކޯޒް ސްޓޭޑިއަމްގަ އެވެ. ލަންކާއިން 2012 ވަނަ އަހަރު ވެސް ވަނީ އިންޓަނޭޝަނަލް މުބާރާތެއް ރާއްޖެ އަށް ދައުވަތު ދީގެން ބާއްވައިފަ އެވެ. ލަންކާގެ މިހާރުގެ ބޮޑުވަޒީރު މަހިންދަ ރާޖަޕަކްސަގެ ނަމުގައި ބޭއްވި މުބާރާތް ހާއްސަ ކުރީ 23 އަހަރުން ދަށުގެ މުބާރާތެއްގެ ގޮތުގަ އެވެ. ހަސަން އަދުހަމް (ސަޑޭ) ގެ ކެޕްޓަން ކަމުގެ ދަށުން ރާއްޖެ އިން ވަނީ އެ ފަހަރުގެ މުބާރާތް ކާމިޔާބުކޮށްފަ އެވެ.\nލަންކާގައި އަންނަ މަހު ބާއްވާ މުބާރާތް ހާއްސަކޮށްފައި ވަނީ ސީނިއާ ލެވަލް އަށެވެ. ލަންކާ އާއި ރާއްޖޭގެ އިތުރުން ބަންގްލަދޭޝް އާއި ސީޝެލްސް ވެސް ވާދަކުރެ އެވެ.\nރާއްޖެ އާއި ލަންކާ ކުޅޭ މެޗު އޮންނާނީ އަންނަ މަހު 8 ވަނަ ދުވަހު އެވެ. ރާއްޖެ އާއި ބަންގްލަދޭޝް ކުޅޭ މެޗު އޮންނާނީ އަންނަ މަހު 11 ވަނަ ދުވަހު އެވެ. ސީޝެލްސްއާ ދެކޮޅަށް ކުޅޭ މެޗު އޮންނާނީ 14 ވަނަ ދުވަހު އެވެ. އިންޓަނޭޝަނަލް މެޗެއްގައި ރާއްޖެ އެންމެ ފުރަތަމަ މެޗެއް ކުޅުނީ ސީޝެލްސްއާ ދެކޮޅަށެވެ.\nމުބާރާތުގެ މެޗު ޝެޑިއުލް\n- ނޮވެމްބަރު 8: (ހަވީރު) ބަންގްލަދޭޝް - ސީޝެލްސް\n- ނޮވެމްބަރު 8: (ރޭގަނޑު) ސްރީ ލަންކާ - ދިވެހި ރާއްޖެ\n- ނޮވެމްބަރު 11: (ހަވީރު) ބަންގްލަދޭޝް - ދިވެހި ރާއްޖެ\n- ނޮވެމްބަރު 11: (ރޭގަނޑު) ސްރީ ލަންކާ - ސީޝެލްސް\n- ނޮވެމްބަރު 14: (ހަވީރު) ސްރީ ލަންކާ - ބަންގްލަދޭޝް\n- ނޮވެމްބަރު 14: (ރޭގަނޑު) ސީޝެލްސް - ދިވެހި ރާއްޖެ\n- ނޮވެމްބަރު 17: (ރޭގަނޑު) ފައިނަލް މެޗު\nމުބާރާތުގެ ފައިނަލަށް ދާނީ އެންމެ ގިނަ ޕޮއިންޓް ހޯދާ ދެ ޓީމެވެ. މިހާރު ކުރިއަށްދާ ސާފް ޗެމްޕިއަންޝިޕްގައި ރާއްޖެއިން ވަނީ ބަންގްލަދޭޝް އާއި ލަންކާ ވެސް ބަލިކޮށްފަ އެވެ. ރާއްޖެ އަށް މި މުބާރާތުގެ މުހިންމުކަން ގައުމީ ޓީމުގެ ކޯޗު އަލީ ސުޒޭން ވެސް ވަނީ ފާހަގަކޮށްފަ އެވެ.\n"ނޮވެމްބަރުގައި ލަންކާގައި އޮވޭ ފޯ ނޭޝަން ޓޯނަމަންޓެއް. އެހެންވީމަ އެކަހަލަ ކޮމްޕެޓެޓިވް ލެވެލްގެ ބައިވަރު މުބާރާތްތަކެއް ކުޅެގެން ކުޅުންތެރިންގެ އެންމެ މަތީ ލެވެލް ނެރުމަށްޓަކައި ފުރުސަތު ލިބުމަކީ ޓީމުގެ ފެންވަރު ރަނގަޅު ކުރުމަށް ފުރުސަތު ލިބިގެންދާނެ ކަމެއް،" ގައުމީ ކޯޗް ސުޒޭން ބުންޏެވެ.\nރާއްޖޭގައި މިހާރު ކުރިއަށްދާ ސާފް ޗެމްޕިއަންޝިޕް ފައިނަލަށް ނުގޮސް ރާއްޖެ ވަނީ ކަޓައިފަ އެވެ. ލަންކާ މުބާރާތުގައި ގައުމީ ޓީމަށް އިރުޝާދު ދޭނީ އަލަށް ހަމަޖައްސާ ކޯޗެވެ. އެފްއޭއެމްގެ ރައީސް ބައްސާމް އަދީލް ޖަލީލް ކުރިން ވިދާޅުވެފައި ވަނީ ރާއްޖޭގެ ގައުމީ ޓީމަށް ހަމަޖައްސާ ކޯޗާ އެކު މިހާރު އެއްބަސްވުން ހަދައިފައި ވާނެ ކަމަށެވެ. ނަމަވެސް އެއީ ކޮން ކޯޗެއް ކަމެއް ބައްސާމް ހާމައެއް ނުކުރައްވަ އެވެ.\nގައުމީ ފުޓްބޯޅަ ޓީމް ސީޝެލްސްގެ ގައުމީ ޓީމް ބަންގްލަދޭޝް ފުޓްބޯޅަ ޓީމް\nރާއްޖޭގެ ގައުމީ ޓީމް ރަގަޅު ކުރެވޭނެ އެންމެ ރަގަޅު ގޮތަކީ 21 އަހަރާ 29 އަހަރުގެ ކުޅުންތެރިން ހޯދާ ޔޫކޭއިން ކޯޗެއް ހޯދާ 22 ކުޅުންތެރިން3އަހަރުވަންދެން ޔޫކޭގައި ބައިތިއްބާ ރަގަޅަށް ޓްރޭނިންގ އެއް ކޮއްގެން! އޭރުން މިސަރަހައްދުގެ އެއްވެސް ޓީމަކަށް ރާއްޖެ ބަލި ނުކުރެވޭނެ! ސަރުކާރުގައި ފައިސާ ނެތީކީ ނޫން މިކަހަލަ ކަމެއް ކުރަން! އޭރުން ދިވެހި ސަޕޯޓަރުންނަށް ވަރަށް އިތުބާރު\_ބޮޑުވާނެ ދިވެހިޓީމާ ދޭތެރޭގައި.\nރާއްޖޭގައި ކޯޗްކަން ކުރެވޭނެ ފެންވަރުހުރި މީހެއް ނެތަސް، ދުވަހަކު ބޯޅައެއް ފައިގައި ނުޖެހޭ މީހުންނަށްވެސް ފާޑުކިޔަން މޮޅުވާނެ.\nޒޯރޯ ދަ ލެޖަންޑް\nމިހާރުން ކޮންމެ ހަފްތާއަކު ފުޓުބޯޅަ ކުރިއަރުވަންކުރާ މަސައްކަތުގެ އަޕްޑޭޓެއް ގެނެސްދީފިއްޔާ ވަރަށް ރަނގަޅުވާނެ. ބައްސާމުއާއި އިނދަގޫ ސުވާލުތަކެއް ކޮށް ޒިންމާދާރު ޖަވާބުތަކެއް ހޯދުމުގެ ގޮތުން. ޒިންމާދާރު މަގާމެއްގައި ހުރެ އަބަދު ރެކިގެނެއް ނޫޅެވޭނެދޯ.\nކޮން މުބާޜާތެއް. ހާދަ ފެންވަރުދަށޭ ލިޔާމީހުންގެ. ފުޓްބޯޅަހޭ ފަސްއޮށްހޭ?\nފަހަތުން އެއްވަނަ ނޫނީ ދެވަނަ ލިބޭނެ\nރާއްޖޭގައި މޮޅު ފުޓްބޯޅަ ކުޅުންތެރިން އުފެދުނު. އެހެނަސް، މިހާތަނަށް އަޝްފާގު އެކަނި ބައިނަލް އަގްވާމީ ފެންވަރުގެ ކުޅުންތެރިޔަކީ. ހަގީގަތުގައި ދިވެހި ކުޅުންތެރިންގެ ފެންވަރު ރަގަޅުކުރެވޭނީ ޒުވާންއުމުރުގައި ބައިނަލްއަގްވާމީ ލީގުތަކަށް ނިކުމެގެން. މިހާރުގެ ޒުވާން ކުޅުންތެރިންވެސް، ހަމައެކަނި ރާއްޖޭގައި ކުޅުމަށްވުރެ، ނޫނީ ހަމައެކަނި ސާފް ގޭމްސް އިން މޮޅުވުމަށްވުރެ، ދުނިޔޭގެ ފެންވަރުގެ ކުޅުމަށް އަމާޒުކުރަންވީ.\nލައްޗޭ އެއީ އޭރުގެ އަޝްފާގު.\nރާއްޖޭގައި ކޯޗުން ތިއްބައި ފަރަންޖީ މީހެއް ގެންނަނީ ކިއްކުރަންބާއޭ މަހިތައް އަރާ؟ ފަރަންޖީ ކޯޗުންނާ އެއްވަރަށް ރާއްޖޭގެ ކޯޗުން ފެންވަރު ނެތިއްޔާ ގެންގޮސް ޓްރޭނިން ދޭންވީނު؟ ދިވެހިން ކޯޗުންނަށް ތިބީމައި އަހަރުން މާ ރުޙޭ އަދި އުފާވެސްވޭ…\nޢަޝްފާގު، އެމެއިރު، އަކުރަމް މެން ނޫން ޒުވާން ކުދިންނަށް ތި މުބާރާތުން ފުރުސަތުދީބަލަ…..\nއައްސަދު އަރުވަން ވާނެ ފުލް އެގާރައިގަ ކޮންމެހެންވެސް.\nނޫނޭ ނޫނޭ އަންދަރޭ ލައްޗޭ ކުޑަމޫސައާއި ކަލީމު މިފަހަރު އަރުވަންޖެހޭނީ\nސުޒޭނު ކޯޗުކަމުން ބާލާފާ ފުރަތަމަ 11 ގާ އޭނާވެސް ހުންނަންޖެހޭނެ.


ހަޔާތުގެ ޑައިރީ އޭނާގެ ގަލަމުން (ފަސްވަނަ ބައި) | Fuvahmulahcity\nހަޔާތުގެ ޑައިރީ އޭނާގެ ގަލަމުން (ފަސްވަނަ ބައި)\n3 އަހަރު ކުރިން November 26, 2016 Aishath Shahuma0ޚިޔާލު\nއަހަރެންގެ ލޮލުން ހޯސްލާފައި ކަރުނަތައް އޮހިގަތެވެ. އަދި ހަޔާތުގެ އެކިއެކި ދުވަސްތައް ވަކިވަކިން ލޮލުގެ ކުރިމަތީގައި ހާމަވާން ފެށިއެވެ. ޚިޔާލުތައް ބޮނޑިބޮނޑި ވެގެންގޮސް އަހަރެންގެ ކެތްތެރިކަން ކޮޅުންލައިފިއެވެ. ދުނިޔެމަތިން ފޫހިވެ މާޔޫސްކަން އިންތިހާއަށް ހިގައްޖެއެވެ. އެހިސާބުން އަހަރެންގެ ހިތް މަޖުބޫރު ކުރަމުންދިޔައީ މަރުވުމަށެވެ.\nގޭތެރެވަނީ ހަމަހިމޭންވެފައެވެ. އަހަރެން އާވާރާވެފައިވާ ރޫޙެއްފަދައިން ގެއިން ނިކުމެއްޖައީމެވެ. އަދި އެއްވެސް ޚިޔާލެއް ފިކުރެއްނެތި ހިނގަމުން ކުރިއަށް ދިޔައީމެވެ. ދެވޭ ނުދެވޭ ތަނެއްނޭގި ވާ ހާލު ދުނިޔޭގައި ހިނގާ އެއްވެސް ކަމެއްގެ އިޙްސާސް ނުވެއެވެ. ދުނިޔޭ ހަމަހޭވެރިކަމެއް އަމުދުން ނެތެވެ. އިރުކޮޅަކު ހިނގުމަށްފަހު އުސް ފަރުބަދަ ކަހަލަ ތަނަކަށް އެރިއްޖެއެވެ. އަދި މިރަނުގެ ފުރުޞަތުގެ ބޭނުންކޮށް އަހަރެން ފުރާނައިން އަތްދޮވެލުމަށް ޤަސްދުކުރީމެވެ. ހަމަ އެހިނދު ބާރުގަދަ އަތެއް އަހަރެންގެ މަގަށް ހުރަސްއަޅައިފިއެވެ. އަދި އަހަރެންގެ ނަމުން ވަރަށް ބާރަށް ގޮވާލިއެވެ.\nއަހަރެން އޭނާގެ އަތުން ވީއްލިގެން ފުންމާލަން އުޅުނީމެވެ. ނަމަވެސް ކުއްލިއަކަށް އޭނާ އަހަރެންގެ އަތުގައި ހިފާ ކުއްލިއެއް ޖެހިއެވެ. ވިއްސައިގެންގޮސް އަހަރެން ޖެހުނީ އޭނާގެ މޭގައެވެ.\n” އަހަރެން ދޫކޮށްލާ އަހަރެން މަރުވިޔަދީ” ރޮއެގަންނަމުން އަހަރެން ބުނީމެވެ.\n” އަދި ތިހެން ދުލެއްނުކުރާނަން. ބަލަ ފުރާނަޔަކީ ތިމާގެ އަމިއްލަ އެއްޗެއްނޫނޭ. ފުރާނަ ދެއްވާފަރާތުން އެ ގެންދަވަންވީމަ ގެންދަވާނެ. މޮޔަވީތަ. މަރުވުމުން ހުރިހާކަމެއް ނިމުނީކީނޫނޭ”. އޭނާ ބުންޏެވެ.\nއަހަރެން ރޮމުން އޭނާއަށް އާދޭސްކުރީމެވެ.\n” ﷲއަށްޓަކައި އަހަރެން ދޫކޮށްލާ”\n“ﷲއަށްޓަކައި މީހަކު ބޮޑުފާއެއްކުރަން އަހަންނަށް ދުލެއް ނުކުރެވޭނެ ކީއްވެ ތިޔައުޅެނީ، ނީޝާ. ވެގެން އުޅޭގޮތެއް ބުނެދީބަލަ”.\nއަހަރެން އިސްއުފުލާ ބަލައިލީމެވެ. އަހަންނާ މިވާހަކަ ދައްކަނީ އަހަރެން ދަންނަ މީހެއް ނޫނެވެ. އަހަރެން ވަރަށްބޮޑަށް ހައިރާންވިއެވެ.\n” އަހަރެންގެ ނަމަކީ އާސިފް. ނީޝާއަށް އަހަރެން ނޭގުނަސް އަހަރެން ވަރަށް ރަގަޅަށް ނީޝާ ދަންނަން”. އެނުދަންނަ މީހާ އަރެންގެ ހިތުގެ ސުވާލުތަކަށް ޖަވާބުދިނެވެ. އަދި އާދޭސް ކުރަން ފެށިއެވެ. އަހަރެންގެ ވާހަކަ ކިޔައިދިނުމަށް އެދިއެވެ.\nއޭނާގެ އެތައް އާދޭހެއްގެމަތިން ލަދުންހުރެ އެހާމެ އަސަރާއެކު އަހަރެންގެ ހާލު އޭނާއަށް ކިޔައިދިނީމެވެ. ކަނުލާ އަހަރެންގެ ވާހަކަ އޭނާ އަޑުއެހިއެވެ. އަދި އަހަރެންގެ ހާލުގެ މައްޗަށް ހަމްދަރުދީވެ، ދިރިހުރުމަށް ހިތްވަރުދިނެވެ. ނަމަވެސް އޭނާގެ އޯގާވެރި ބަސްތަކާއި އަގުބޮޑު ނަޞޭހަތްތައްވެސް ޤަބޫލުކުރުމަށް އަހަރެންގެ ހިތް ދެކޮޅުހެދިއެވެ. އެންމެފަހުން އޭނާ އެދުނީ އޭނާއާއި އިނުމަށެވެ. ހަމައެކަނި އޭނާގެ އަންބަކަށް ވެދިނުމަށެވެ. މަރުވުމުން ހުރިހާކަމެން ނިމުނީ ނޫންކަމުގައިބުނެ ނަޞޭހަތްދިނެވެ. …… (ނުނިމޭ)\n← މާލަސްވެއްޖެ ދެވަނަ ބައި


Arteta aa eku Arsenal ge kurimagu ujaalaa: Edu\nއާޓެޓާ އާއެކު އާސެނަލް ކުރިމަގު އުޖާލާ: އެޑޫ\nއާސެނަލްގެ ކޯޗް، މިކަލް އާޓެޓާ އާއެކު ކުރިމަގުގައި އެ ކުލަބަށް ބޮޑު ކުރިއެރުމެއް ލިބޭނެ ކަމަށް ޓެކްނިކަލް ޑައިރެކްޓާ އެޑޫ ގަސްޕާ ބުނެފި އެވެ.\nއަމިއްލަ ދަނޑު، އެމިރޭޓްސް ސްޓޭޑިއަމްގައި ބާންލީ އަތުން 1-0 ން ބަލިވެ އާސެނަލް އޮތީ 15 ވަނައިގަ އެވެ. މިއީ 1974 ވަނަ އަހަރު ފަހުން އާސެނަލްގެ ފެށުން މިހާ ގޯސްކޮށް ދާ ފުރަތަމަ ސީޒަނެވެ. ނަތީޖާތައް ގޯސްވުމުން އާޓެޓާ މަގާމުން ވަކި ކޮށްފާނެ ކަމުގެ އަޑުތައް ފެތުރުނު ނަމަވެސް، އެޑޫ ވަނީ އާޓެޓާއަށް ކުލަބުގެ ފުރިހަމަ އެއްބާރުލުން އޮތް ކަން ހާމަ ކޮށްފަ އެވެ.\nއެޑޫ ގަބޫލު ކުރާ ގޮތުގައި، އާޓެޓާ އާ މެދު އާސެނަލްއިން ކެތްތެރި ވާން ޖެހޭނެ އެވެ. އުނދަގޫ 12 މަހަށް ފަހު އާސެނަލްގެ ކަންކަން ހަމަޔަކަށް އެޅުވުމުގައި އާޓެޓާއަށް އެހީތެރިވުމުގައި ދެމިހުންނާނެ ކަމަށް އެޑޫ ބުންޏެވެ. އިތުރު މިހާކު ވަކި ނުކޮށް ނުވަތަ އިތުރު މީހަކު މަގާމަށް ނުގެނެސް އަހަރުތަކެއް ކުރިން އޮތް ހެން އެއް ފެންވަރެއްގައި ވާދަ ކުރާ ޓީމަކަށް އާސެނަލް ބަދަލު ކުރުމުގައި އާޓެޓާ ކާމިޔާބު ހޯދާނެ ކަމަށް އެޑޫ ލަފާ ކުރެ އެވެ.\n"މިކަލް [އާޓެޓާ] ދަނީ ރަނގަޅު މަސައކްަތްތަކެއް ކުރަމުން މި ކުލަބުގައި އޭނާގެ މަސައްކަތް ވަރަށް ރަނގަޅު،" ކުރިން އާސެނަލްއަށް ކުޅުނު ބްރެޒިލްގެ މިޑްފީލްޑާ އެޑޫ ބުންޏެވެ. "އޭނާ އާއެކު އަހަރެމެން ކެތްތެރި ވުމަށް ވާހަކަ ނުދައްކާ ހާ ހިނދެއްގައި އެއީ އޭނާއާ މެދު ވެވޭ ބޭއިންސާފެއް. ސަބަބަކީ އަހަރެމެން މި ހޭދަ ކުރަނީ އުނދަގޫ އަހަރެއް. ތިން މަސް ދުވަހު ފުޓްބޯޅަ ނުކުޅެ ތިބެ ކުލަބުގައި ގިނަ ކަންކަމެއް ބަދަލުވެ ހިނގައްޖެ... މި އަހަރަކީ އެންމެންނަށްވެސް ޗެލެންޖިން އަހަރެއް. އެ ޗެލެންޖު މާ ބޮޑަށް މިކަލްއަށް އެބައޮތް. އޭނާ އާ މެދު އަހަރެމެން ކެތްތެރިވާ ޖެހޭނެ."\nއެޑޫ ބުނީ، ނަތީޖާ އަށް އެކަނި ނުބަލައި އާޓެޓާ ކުރަމުންދާ މަސައްކަތަށް ބެލުމަށް އެދޭ ކަމަށެވެ. އެ މަސައްކަތް ފެނުމުން އާޓެޓާ އާއެކު އާސެނަލްގެ ކުރިމަގު އުޖާލާ ވެގެންދާނެ ކަމަށް އުންމިދު ކުރެވޭ ކަމަށް އެޑޫ ބުންޏެވެ.


Emergency ambulance hidhumathah hotline eh gaaim kohffi | Jazeera\tއެމަޖެންސީ އެމްބިއުލާންސް ހިދުމަތަށް ހޮޓްލައިނެއް - Jazeera\nއެމަޖެންސީ އެމްބިއުލާންސް ހިދުމަތަށް ހޮޓްލައިނެއް ގާއިމް ކޮށްފި\nމަރިޔަމް ނިމާ ހަސަން June 11, 2021 587 views0\nއެމަޖެންސީ އެމްބިއުލާންސް ހިދުމަތް ހޯދަން ގުޅާނެ ހޮޓްލައިން ނަމްބަރެއް ގާއިމްކޮށްފިއެވެ.\nކޮވިޑް-19 އާ ގުޅުން ހުރި އެމަޖެންސީތަކުގައި ގުޅަން ކަނޑައަޅާފައިވާ ހޮޓްލައިން ނަންބަރަކީ "100" އެވެ. މި ހޮޓްލައިން މެދުވެރިކޮށް، ގުޅާ އެމަޖެންސީތަކުގެ ތެރޭގައި ވާހަކަދައްކަން އުނދަގޫވާ މިންވަރަށް ނޭވަ ކުރުވުން، މެދު ނުކެނޑި މޭގައި ރިއްސުން އަދި ހެޔަށް ގޮތްވުން ހިމެނެއެވެ.\nކޮވިޑް-19އާ ގުޅުން ހުރި އެމަޖެންސީތަކުގައި ގުޅަން ހާއްސަ ހޮޓްލައިނެއް ކަނޑައަޅާފައި މިވަނީ، އެމްބިއުލާންސްގެ ހިދުމަތް ލަސްވުމުގެ ސަބަބުން، ސިއްހީ ފަރުވާ ނުދެވިގެން އުމުރުން 10 އަހަރުގެ ކުއްޖަކު މަރުވި ހާދިސާއާ ގުޅިގެންނެވެ.\nއެ ހާދިސާގައި ކަން ހިނގާފައިވާ ގޮތް ކަމަށް ހެލްތުން ބުނީ އެމްބިއުލާންސް ލަސްވީ، އެމްބިއުލާންސްއާ ހަމައަށް މެސެޖު ދިޔަލެއް ލަސްވެގެން ކަމަށެވެ. މިފަދަ ހާދިސާއެއް ތަކުރާރު ވިޔަ ނުދިނުމަށް އެޅި ފިޔަވަޅުތަކުގެ ތެރެއިން އެއް ފިޔަވަޅަކީ އެމްބިއުލާންސްގެ ހިދުމަތަށް އާ ހޮޓްލައިނެއް ގާއިމް ކުރުމެވެ.\nއެމަޖެންސީ އެމްބިއުލާންސް ހިދުމަތަށް ހޮޓްލައިނެއް


Manchester City in Sterling aai Jesus ah 100 million beynun vey | Mihaaru\nމެންޗެސްޓާ ސިޓީ އިން ސްޓާލިން އާއި ޖީސަސް އަށް 100 މިލިއަން ބޭނުންވޭ\nމެންޗެސްޓާ ސިޓީ އަށް ކުޅޭ ސްޓާލިން (ކ) އާއި ޖީސަސް (ވ)، ދެ ކުޅުންތެރިންގެ ކޮންޓްރެކްޓުގައި ވެސް ބާކީ އޮތީ އެންމެ އަހަރެއް.-- ފޮޓޯ: ގެޓީ އިމޭޖަސް\n20 ޖޫން 2022 - 10:14\nމެންޗެސްޓާ (ޖޫން 20) - މެންޗެސްޓާ ސިޓީގެ ދެ ފޯވާޑުން ކަމަށްވާ ރަހީމް ސްޓާލިން އާއި ގެބްރިއެލް ޖީސަސް އަށް އެ ޓީމުން 100 މިލިއަން ޔޫރޯ އަށް ވުރެ ގިނައިން ބޭނުންވާ ކަމަށް ރިޕޯޓްކޮށްފި އެވެ.\nސިޓީ އިން އާ ފޯވާޑެއް ގެނައުމާ ސްޓާލިން އާއި ޖީސަސްގެ ކޮންޓްރެކްޓުގައި ވެސް ބާކީ އަހަރެއް އޮތުމާ އެކު، އެ ޓީމުން ވަނީ އާޖެންޓީނާގެ ޒުވާން ވިންގާ ހޫލިއަން އަލްވަރޭޒް އާއި ނޯވޭގެ ގޯލް މެޝިން އާލިން ބްރައުޓް ހާލަންޑްގެ ސޮއި ހޯދައިފަ އެވެ.\nއުމުރުން 27 އަހަރުގެ އިނގިރޭސި ގައުމީ ޓީމުގެ ފޯވާޑް ސްޓާލިން ގަންނަން ޗެލްސީން 25 މިލިއަން ޔޫރޯ އާއި އިތުރު ބޯނަސްތަކާ އެކު ކުރި ބިޑު ސިޓީން ވަނީ ބޭރުކޮށްލައިފަ އެވެ. އަދި ސިޓީން އޭނާ ވިއްކާނީ 55-60 މިލިއަން ޔޫރޯއާ ދެމެދުގެ އަގަކަށް ކަމަށް ރިޕޯޓް ކޮށްފައި ވާއިރު، ޗެލްސީން އަންނަނީ އިތުރު ބިޑެއް ހުށަހަޅަން ތައްޔާރު ވަމުންނެވެ.\nމިދިޔަ ސީޒަނުގައި ހަތަރު ވަނަ ފަހަރަށް ޕްރިމިއާ ލީގު ކާމިޔާބުކުރި ސްޓާލިން ވަނީ ލީގުގައި 30 މެޗު ކުޅެ 13 ލަނޑު ޖަހައިފަ އެވެ. ނަމަވެސް ސިޓީ ލީގު ކަށަވަރުވުރަން ފަހު މެޗުގައި ފަހަތުން އަރައި އެސްޓަން ވިލާ ބަލި ކުރި މެޗާއި، ޗެމްޕިއަންސް ލީގު ސެމީ ފައިނަލުގައި ރެއާލް މެޑްރިޑާ ދެކޮޅަށް ކުޅުނު ދެ ލެގުގައި ވެސް ފެށީ ބެންޗުންނެވެ.\nބެންޗުން އަރައި ރެއާލް އާ ދެކޮޅަށް ސިޓީ އަށް އެހީ ނުވެވުނު ނަމަވެސް ލީގު ފަހު މެޗުގައި އެޓީމު 2-0 އިން ބަލިވާން ދަނިކޮށް ވަނީ ފުރަތަމަ ލަނޑު ޖަހަން އިލްކާއި ގުންޑޮގާން އަށް އެހީތެރިވެދީފަ އެވެ.\nގެބްރިއެލް ޖީސަސް ހޯދަން އެންމެ ބޮޑަށް މަސައްކަތް ކުރަމުން އަންނަނީ އާސެނަލް އެވެ. ފޯވާޑް ޕިއޭ އެމެރިކް އޮބާމެޔަންގް އާއި އެލެކްޒެންޑަ ލަކަޒޭޓް ޓީމު ދޫކޮށްލުމާ އެކު އާސެނަލްގެ ކޯޗު މިކެލް އާޓެޓާ އަށް ވަނީ ފަހު ވަގުތު ޗެމްޕިއަންސް ލީގު ޖާގަ ގެއްލުނު އާސެނަލްގެ ފޯވާޑް ލައިން ވަރުގަދަ ކުރަން މަޖުބޫރު ވެފަ އެވެ.\nމިދިޔަ ޖެނުއަރީ ގައި ކެޕްޓަން އޮބާމެޔަންގް ސްޕެއިންގެ ބާސެލޯނާ އަށް ބަދަލުވި އިރު، އޭގެ ފަހުން ޓީމް ލީޑުކުރި ލަކަޒޭޓް ވަނީ ސީޒަނަށް ފަހު ކޮންޓްރެކްޓް ހަމަވުމާ އެކު އަލުން ފްރާންސްގެ ލިޔޯން އަށް ބަދަލު ވެފަ އެވެ.\nއާސެނަލް އިން ޖީސަސްގެ އެޖެންޓާ މަޝްވަރާ ކޮށްފައި ވާއިރު އެޓީމުން އަންނަނީ ބްރެޒިލްގެ 25 އަހަރުގެ ފޯވާޑް ހޯދަން ސިޓީ އަށް ރަސްމީކޮށް ހުށަހަޅަން ތައްޔާރު ވަމުންކަމަށް ރިޕޯޓް ކުރެ އެވެ. ސިޓީ އިން އޭނާގެ ކޮންޓްރެކްޓް އާނުކުރަން ނިންމާފައި ވާއިރު، ސިޓީން އޭނާ ވިއްކާނީ 50-60 މިލިއަން ޔޫރޯއާ ދެމެދުގެ އަގަކަށް ކަމަށް ވެސް ރިޕޯޓް ކޮށްފައި ވެއެވެ.\nމެންޗެސްޓާ ސިޓީ އާސެނަލް ޗެލްސީ\nއަލަވަރޭޒް އަކީ އާޖެންޓީނާ ގެ ކުޅުންތެރިއެއް!


Ufehdhunthah ishthihaaru kuran MIFCO Dhekunu America gai\nއުފެއްދުންތައް އިޝްތިހާރު ކުރަން މިފްކޯގެ ދެކުނު އެމެރިކާއަށް\nމިފްކޯއިން އެމެރިކާގައި ކުރިއަށްދާ ފެއާގައި ބައިވެރިވަނީ- ފޮޓޯ: މިފްކޯ\nސަރުކާރު މަސް ކުންފުނި މިފްކޯގެ އުފެއްދުންތައް އިޝްތިހާރު ކުރަން ދެކުނު އެމެރިކާ ސަރަހައްދުގައި އޮންނަ އެންމެ ބޮޑު ފެއާގައި ބައިވެރިވެއްޖެ އެވެ.\nމޯލްޑިވްސް އިންޑަސްޓްރިއަލް ފިޝަރީޒް ކޮމްޕެނީ (މިފްކޯ) އިން ބުނީ ދިވެހި މަހާއި މަހުގެ އުފެއްދުންތައް އިޝްތިހާރު ކުރުމުގެ ގޮތުން ބޮސްޓަންގައި އޮންނަ ސީފުޑް އެކްސްޕޯ ނޯތު އެމެރިކާ ފެއާގައި ބައިވެރިވަމުން ގެންދާ ކަމަށެވެ. މި ފެއާގައި ދިވެހި މަހުގެ އުފެއްދުންތަކުގެ އިތުރުން ދިވެހިން މަސް ބޭނުމުގައި ބޭނުން ކުރާ ތިމާވެއްޓާއި ރަހުމަތްތެރި ގޮތްތައް ވެސް ޕްރޮމޯޓް ކުރާނެ އެވެ.\nރާއްޖެއަކީ މަސްވެރިކަން ކުރުމުގައި "ޕޯލް އެންޑް ލައިން" ބޭނުންކުރާ ދުނިޔޭގެ މަދު ގައުމުތަކުގެ ތެރޭގައި ހިމެނޭ އެއް ގައުމެވެ. މިފްކޯއިން މިހާރު ބައިވެރިވާ ފެއާ ކުރިއަށްދާނީ މިމަހުގެ 17 އިން 19 ގެ ނިޔަލަށެވެ.\nމި ފެއާ މިއަދު ނިމޭއިރު، ފެއާގައި މަސްވެރިކަމުގެ ފަހުގެ ޓެކްނޮލޮޖީގެ އިތުރުން މަސްވެރިކަމާއި ގުޅުންހުރި ގިނަ ބާވަތްތަކެއް ވިއްކަން ބަހައްޓާފައިވެ އެވެ.\nމިފްކޯއިން މިދިޔަ މަހު ވަނީ ގަލްފުގައި އޮތް އެންމެ ބޮޑު އެއް މަސްވެރިކަމުގެ ފެއާގައި ވެސް ބައިވެރިފަ އެވެ. ދުބާއީ ވޯލްޑް ޓްރޭޑް ސެންޓަރުގައި ކުރިއަށް ދިޔަ ގަލްފް ޓްރޭޑް ޝޯ އޮތީ މިދިޔަ މަހުގެ 17 އިން 21 ގެ ނިޔަލަށެވެ. މިއީ ދުނިޔޭގައި މިގޮތަށް ބާއްވާ އެންމެ ބޮޑު އެއް ފެއާ އެވެ.


EPL ge Molhu kulhuntheriyaage award Dias ah - Hali News\nމޮޅު ކުޅުންތެރިޔާގެ އެވޯޑް ޑިއަސްއަށް\nއިނގިރޭސި ޕްރިމިއަރ ލީގުގެ ފާއިތުވެދިޔަ ސީޒަނުގެ މޮޅު ކުޅުންތެރިޔާގެ މަގާމް މެންޗެސްޓަރ ސިޓީއަށް ކުޅެމުން އަންނަ ޕޯޗުގަލްގެ ޒުވާން ޑިފެންޑަރު ރުބެން ޑިއަސް ހޯދައިފިއެވެ.\nޑިއަސްއާ މިއެވޯޑަށް ވާދަ ކުރީ އޭނާއާއެކު މެންޗެސްޓަރ ސިޓީއަށް ކުޅެމުން އަންނަ ކެވިން ޑްބްރޭނާ ،ފިލް ފޯޑެން، އީކަރ ގުންޑޮގަން، މެންޗެސްޓަރ ޔުނައިޓެޑާއި ޕޯޗުގަލްގެ މިޑްފީލްޑަރު ބްރޫނޯ ފެނާންޑޭޒް އަދި ޓޮޓެންހަމްގެ ކެޕްޓަން ހެރީ ކޭންއެވެ.\nޑިއަސް، މެންޗެސްޓަރ ސިޓީއަށް ބޮޑު އަގުގައި ބަދަލުވީ މިދިޔަ އަހަރުގެ ސެޕްޓެމްބަރު މަހުއެވެ. މެންޗެސްޓަރ ސިޓީން މިދިޔަ ސީޒަނުގައި ޕްރިމިއަރ ލީގުގެ ޗެމްޕިއަންކަން ހޯދިއިރު ޑިފެންސް ލައިނުގެ މައިތަނބުގެ ގޮތުގައި ހުރީ ޑިއަސް،24،އެވެ. ޕްރިމިއަރ ލީގުގައި ޑިއަސް މެންޗެސްޓަރ ސިޓީގެ ޖާޒީގައި މިދިޔަ ސީޒަނުގައި 32 މެޗް ކުޅުނެވެ. އޭގެތެރެއިން 23 މެޗުން މެންޗެސްޓަރ ސިޓީ މޮޅުވިއެވެ. އެންމެ ބޮޑަށް ފާހަގަ ކޮށްލެވެނީ މީގެ ތެރެއިން 15 މެޗް ސިޓީން ނިންމާލާފައި ވަނީ ބައިކޮޅަށް ލަނޑެއް ވަނަ ނުދީއެވެ.\nމިއީ ޕްރިމިއަރ ލީގުގެ މޮޅު ކުޅުންތެރިޔާގެ އެވޯޑް ޕޯޗުގަލްއަށް ނިސްބަތްވާ ކުޅުންތެރިޔަކަށް ލިބުނު ދެވަނަ ފަހަރެވެ. މީގެ ކުރިން މިއެވޯޑް ހޯދާފައިވާ ޕޯޗުގަލްގެ ހަމައެކަނި ކުޅުންތެރިޔަކީ ކްރިސްޓިއާނޯ ރޮނާލްޑޯއެވެ.\nމިފަހަރު "ޕްރޮފެޝަނަލް ރައިޓާސް އެސޯސިސޭޝަން" އިން ހޮވި ޕްރިމިއަރ ލީގުގެ މޮޅު ކުޅުންތެރިޔާގެ މަގާމްވެސް ލިބުނީ ޑިއަސް އަށެވެ.


New Dhivehi Observer | ފެބްރްއަރީ7ގައި ގެނެވުނީ ބަޣާވަތެއް ކަމަށް ގާސިމް އިބްރާހިމް މިއަދު އެއްބަސްވެއްޖެ! Stay Connected\tContact Us info@NewDhivehiObserver.com\tRecent Posts\nEnglish\tފެބްރްއަރީ7ގައި ގެނެވުނީ ބަޣާވަތެއް ކަމަށް ގާސިމް އިބްރާހިމް މިއަދު އެއްބަސްވެއްޖެ! 03 ޖޫން 2012 16:41 | 31 ކޮމެންޓް ލިޔުނީ: ފިރުޝާން ޔޫސުފް\nފެބްރުއަރީ7ވަނަ ދުވަހު ސިފައިންނާއި ފުލުހުން ވަކި ހިސާބަކުން ރައީސް ނަޝީދުގެ އަމުރަށް ކިޔަމަން ނުވީ ކަމަށާއި އެއީ ބަޣާވަތަށް ވަންޏާ އެއީ ބަޣާވަތެއް ކަމަށް ގާސީމް އިބްރާހިމް ބުނެފިއެވެ.\n“ސިފައިންނާއި ފުލުހުންނަށް ޣައިރު ގާނޫނީ އަމުރުކުރީ އޭނާ. ސިފައިންނާއި ފުލުހުންނަށް ޣައިރު ގާނޫނީ އަމުރު ކުރީ އޭނަ. އޭނާ ގާނޫނު އަސާސީއާ ހިލާފަށް މީހުން ގެންގޮސް ހައްޔަރުކުރީ. ބަންދުކުރީ. އޭނާ ދޫކޮށްނުލީ،” ގާސިމް ބުނެފައިވާ ކަމަށް ބުނެ ބަޣާވަތް ހިމާޔަތް ކުރުމަށް މަސައްކަތް ކުރަމުންދާ ހަވީރު ނޫހުން ބުނެފައިވެއެވެ.\nނަމަވެސް، ފުލުހުންނަށް ސީދާ ކުރި ޣައިރު ގާނޫނީ އަމުރެއްގެ ވާހަކަ އަދި މިހާތަނަށްވެސް ފުލުހުންނަކަށް ކިޔައިދީފައެއް ނުވެއެވެ. އަދި ޣައިރު ޤާނޫނީ އަމުރެއް ރައިސޫލްޖުމްހޫރިއްޔާ ކުރުމުން ދެން ކަންތައް ކުރަންޖެހެނީ ކިހިނެތްތޯ ގާސިމް ބުނެފައެއް ނުވެއެވެ. ރައީސް ކުށެއް ކުރިޔަސް އަދި އެހެން މީހަކު ކުށެއް ކުރިޔަސް އެކަން ނިންމާފަރާތަކީ ރާއްޖޭގެ ކޯޓްތައް ކަމަށްވާއިރު އަދި ރާއްޖޭގެ އެއްވެސް ކޯޓަކުން ރައީސުލްޖުމްހޫރިއްޔާގެ އިސްތިޢުފާ ދިނުމަށް ޝަރުތު ކުރުމަށް ފުލުހުންނަށް ނާންގާއިރު އަދި އެފަދަ އެންގުމެއް އެންގުމަކީ ހަމަޖެހޭ ކަމަކަށް ނުވާއިރު، އަދި އެއްވެސް ކޯޓަކުން ރައީސުލްޖުމްހޫރިއްޔާ މަޤާމުގެ މަސްއޫލިއްޔަތު އުފުލުމުގެ ގާބިލުކަން ނެތްކަމަށް ނިންމާފައި ނުވާއިރު ފުލުހުންނާއި ސިފައިން އެދުވަހު އެ މަސައްކަތް ކުރި ގޮތް ވަރަށް ސާފެވެ. އެއީ ކަނޑައެޅިގެން ރާއްޖޭގެ ޤާނޫނު އަސާސީއާއި ޤާނޫނުތަކާއި ހިލާފަށް ކުރެވުނު ބަޣާވަތެކެވެ.\nއަލަށް ގާސިމު އާއި ބައިއަތު ހިފި ޑރ. ޑީޑީ އާއި އަލްހާންވެސް ވަނީ އެމީހުންގެ ބަސްމަގު ބަދަލުކޮށް މިހާރުގެ ވެރިމީހާއަށް ކިޔަމަންތެރިކަމާއި ވަފާތެރިކަން ދެއްކުމަށްޓަކައި7ފެބްރުއަރީއަކީ ބަޣާވަތެއް ނޫން ކަމުގައި ބުނެފައެވެ. ނަމަވެސް، މިހާތަނަށް އެމީހުން ބުނަމުން އައީ އެއީ ބަޣާވަތެއް ކަމުގައެވެ. މާނައަކީ ދެ އަނގައިން ވާހަކަ ދައްކާ ވިކޭ މީހުންގެ ލިސްޓަށް މިދެމީހުންގެ ނަންވެސް އިތުރު ވީއެވެ.\nބަޣާވަތުގެ މާނައަކީ ސިފައިން ނުވަތަ ފުލުހުން ނުވަތަ އެފަދަ ބަޔަކު ބައިވެރިވެގެން ރައްޔިތުން ހޮވާފައި އޮންނަ މަދަނީ ސަރުކާރެއް ޤާނޫނީ އިމުގެ ބޭރުން ވައްޓާލައި އެހެން މިލިޓަރީ ނުވަތަ މަދަނީ ސަރުކާރެއް އަނެއްކާ ޤާއިމު ކުރުމެވެ. ރާއްޖޭގައި7ވަނަ ދުވަހު ހިނގާދިޔައީ ފުލުހުން ރައީސް ނަޝީދާއި ދެކޮޅަށް ތެދުވެ އަދި ފަހުން ބައެއް ސިފައިންވެސް އެމީހުންނާއި ގުޅިގެން ތިބެ ކޮމިޝަނަރ އޮފް ޕޮލިސް އާއި އޭނާގެ ދެ ޑެޕިއުޓީ ކޮމިޝަނަރުންނައި އަދި ރައީސުލްޖުމްހޫރިއްޔާ އެއްވެސް ޝަރުތަކާއި ނުލައި އިސްތިޢުފާ ދިނުމަށް މަޖުބޫރު ކޮށް އެކަން ކާމިޔާބު ކުރި މަންޒަރެވެ. އެމީހުންގެ އިސްވެރިން އަދި ރައީސުލްޖުމްހޫރިއްޔާގެ އިސްތިޢުފާ އަކަށް ޤާނޫނު ބުނާގޮތުން ފުލުހުންނަކަށް ނުގޮވޭނެއެވެ. އެހެންކަމުން އެދުވަހު އެކަން ކުރި ފުލުހުން އެވަނީ ރާއްޖޭގައި ލިޔެވިފައި ހުރި ޤާނޫނުތަކާއި އަދި އެމީހުންގެ ހުވައާއި ކަނޑައެޅިގެން ޚިލާފުވެފައެވެ. ޤާނޫނު މުގުރާލާފައި ނަމަވެސް އެދުވަހު ފުލުހުން އަދި އެކަން ކާމިޔާބު ކުރުމަށްފަހު ފުލުހުންގެ ރުހުން އޮތް މަދަނީ ސަރުކާރެއް ރާއްޖޭގައި ޤާއިމު ކުރި މަންޒަރެވެ. އަދި ސަރުކާރު ހިމާޔަތް ކުރުމަށް ކުރަންޖެހުނު ކޮންމެ ކަމެއް އެއީ ރައްޔިތުންނަށް އަނިޔާވެރިވުން ކަމުގައިވިޔަސް ކުރަމުންދާ މަންޒަރެވެ. އެހެން ކަމުން ފެބްރުއަރީ7ގައި ކޮށްފައިވަނީ ސައްތައިން ސައްތަ ކަށަވަރު ބަޣާވަތެކެވެ. 31 ކިޔުންތެރިންގެ ޚިޔާލު\tޣަފޫރީ Reply\nJune 5, 2012 at 5:24 pm\tގާސިމް އިބުރާހީމް އަށް ރާއްޖޭގެ ވެރިކަންކުރެވިދާނެކަމަކައް އަޅުގަނޑަކަށް ގަބޫލެއް ނުކުރެވޭ ގާސިމް އަށް ކުރެވިދާނެކަމައް އަޅުގަނޑްގަބޫލުކުރާކަންކަން އެއީ ސެއިހުންނާ ފައިސާ ހުރުމުން ކުރެވިދާނެކަންކަން 1 ފަސް ވަނަ އަތްބަކު ޙޯދުން އެއީ ދީންވިއްކާ އިލްމުވެރިން ހުންނާނެ ގާސިމައްޓަކާ ފޮރުވާފަހުންނަ ރަނގަޅުހަދީސްކޮޅުކޮޅު އެފަދަވަގުތަކުގައި ބޭނުންކޮއްލަން ހަތަރެސްފައި އަދި ހެދުމުގެބޭރުންފެންނަހުރިހާތަނެށްފެނނަންހުރެމެ ނުކުޅެދޭ އިލްމުވެރި ގޮތްކުނޑަ ސޭކުންނޭ ކަލޭމެންތިޔަތިބެނީ އަނެއްކާހަމައިގަބާވަޔޭ ބައެށްފަހަރުހިތަންއަރާ ކިހާބޮނޑުބަލާއެއްތަ މިޅާމެނާހެދި_ކަލޭމެން ލަދުގަނޭތަ ކިޔޭއެއްޗަކާ ނުކިޔޭއެއްޗެށް އެގޭތަ އަލްހާނު Reply\nJune 4, 2012 at 6:44 pm\tމޮޔައެއްގެ އަތަށް ކަނޑިއެއް ދިނުމެކޭ މިކަލޭގެއަށް ސިޔާސީ ލީޑަރކަން ދިނުމެކޭ ތަފާތެއް ނެތް! ބަޣާވާތް ދިފާޢުކުރޭހާ ޤާބިލުކަން ނެތް މީހަކު ކިހިނެއް ޤައުމެއްގެ ވެރިކަންކުރާނީ! ބޭފުޅާ ދެންވެސް ވިސްނައިގެން ވާހަކަ ދައްކައްކާތި! އަހަރެމެންނަށްވެސް ހިފަހައްޓާލެވޭނީ ވަކިވަރަކަށް! ޑީޑީ Reply\nJune 4, 2012 at 5:48 pm\tބަލަ ގާސިމޫ ކީކޭ ތިޔާބުނީ! ބާޣީވަހީދު ގާތު ވިސްނައިގެން ވާހަކަ ދައްކަން ބުނިމީހާ ކީކޭ ތިޔާބުނީ! ބޯގޯސް ބާޣީ ބުރުމާ ކީކޭ ތިޔާބުނީ! ދެންބުނޭ އެދުވަހު އެކަމަށް އެމީހުންނަށް ހުރިހާ ޚަރަދެއް ކުރީ ތިމަންނައޭ! އެއީ ބަޣާވަތުގަ ބައިވެރިވުންކަމަށް ވާނަމަ ތިމަންނަވެސް އެކަމުގަ ބައިވެރިވަމޭ! ތިމަންނައަކީ ފަޚުރުވެރި ބާޣީއެކޭ! ދޮންކަމަނަ Reply\nJune 4, 2012 at 1:19 pm\tދިވެހިންގެ އުއްމީދަކީ ތިބަގާވާއި ކުރިމޭހުން ދިވެހިރައްޔަތުން ގެ ކުރިކުޑަކަކޫ ޖާޢްވާން އިރާދަކުރެއްވިއްޔާ ވަނެ އާމީން\nJune 4, 2012 at 2:57 pm\tބަޣާވަތް ކިޔަން އިނގޭތަ..؟؟ ތީބޮޑުވަރު ދޯ؟ ކޮންހާ ދޮގުތަކެއް ހަދާކައްތަ…..ކުރިވަރު ކުޑައީތަ؟\nJune 4, 2012 at 2:59 pm\tބަޣާވަތް ކިޔަން އިނގޭތަ..؟؟ ތީބޮޑުވަރު ދޯ؟ ކޮންހާ ދޮގުތަކެއް ހަދާކައްތަ…..ކުރިވަރު ކުޑައީތަ؟\nJune 4, 2012 at 6:58 am\tމީހުން ބުނެއެއްނުން ނުމޮށޭގުރާ ބާރަށް ދައިގަންނާނެއޭ، މިފަހަރު ހަމައެކަނި ރައީސް ނަޝީދު ގައިގައެއް ނޫން މުޅި ޤައުމުގެ ގިނަ ރައްޔިތުންގެ ގައިގަ ދައިގަތީތާ، އެކަމަކު އެއީ ގުރައެއްނޫން ކާޅު ބައިގަނޑެއް، ގުރައެއް ނޫން\nJune 4, 2012 at 6:54 am\tޔާ ﷲ މިމުސީބާތުން އަޅަމެންގެ ޤައުުމު ސަލާމަތްކޮށްދެއްވާށި. އާމީން……\nJune 4, 2012 at 5:52 am\tބަލަގަ ކުނިވަސް ދުވަާ ގޮނޑެއްގެމަތި ފޮރުވަން ކިތަންމެ ވަރަކަށް ސަތަރިއަޅައި ގެން އުޅުނަސް އެވަސްގަޑު ނުފިލާނެއެވެ. ގިނަދުވަސްވާ ވަރަކަށް ވަސް ވާނީ ގަދައެވެ. ގިތެޔޮ ގުޅިން ވަސް ފިލާތަ؟ އެހެންވީމާ ދަތްއުފުރާ ދީދީ އާއި ފުޅައް މަތިން ފުންމާ އަލްހާނު އަދިވެސް ތިބަޢާވާތް ގެނައި އެންމެހާ ސިޔާސީ މީހުންނާ ސިޔާސީ ޝޭޚުން ކިތަންމެ ވަރަކަށް ބަޢާވާތެއް ނޫން ކަމަށް ހަދަން އުޅުނަސް އެކަމެއް ނުވާނެއެވެ.\nމީނާ /03 ޖޫން 2012 23:36 Reply\nJune 3, 2012 at 7:36 pm\tބާގީ ގާސިމް އަކީ މިގައުމުގެ ހާލާކު މީނާމި ގައުމުން ބޭރުކުރޭ އޭރުން މިގައުމު ހަމައަކަށް އެޅޭނީ ( ވަކިވެލީ )\nJune 3, 2012 at 7:37 pm\tބާގީ ގާސިމް އަކީ މިގައުމުގެ ހާލާކު މީނާމި ގައުމުން ބޭރުކުރޭ އޭރުން މިގައުމު ހަމައަކަށް އެޅޭނީ ( ވަކިވެލީ )\nJune 4, 2012 at 12:05 am\tގާސިމް މިގައުމުން އެއްގޮތަކަށްވެސް ބޭރުކޮށްގެންނުވާނެ. އޭނަ ޖެހޭނީ އުސްފަސްގަނޑާއި ދިމާލުން ކަނޑުފައްތަން. މީނަދެން ވެރިކަން ކުރެވޭނީ ހިތާމިއުޅެނީ އަތަށް2ފޮތި ލާރި އަރާއިރަށް މިހީވަނީ މަވަރެއް ނެތޭ. ބަލަގަ ތިޔައީ ކަލޭގެ މޮޅުކަމަކުން ހޯދިފައި ހުރިލާރި އެއްނޫނޭ. ތިޔައީ ކަލޭކައިރީގައި ތިބި ޚިދުމަތްތެރި ތެދުވެރިބައެއްގެ މަސައްކަތުން ލިބުނު މުއްސަނދިކަން. ކަލެއާއި ހުރެ ނޫންނަމަ ތިޔަށްވުރެ ގިނަލާރި އެމީހހުން ކަލެއަށް ހޯދައިދިނީސް.\nދެން މިއަލްހާނު އާއި ޑީޑީވަރުގެ ހަޔާތްކުޑަ ޚިޔާނާތްތެރި2މީހަކު މިގައުމުގައި ނުއުފެދޭ. މިމީހުން ރިޝްވަތު ކައިގެން ދުނިޔޭގެ ގައުމުތަކުގެ ވެރިންނަށް ގުޅާފަ ބުނީ އަންނި އިސްތިޢުފާދިނީ ރަގަޅަށޭ. ބާގީންގެ ބޭނުމަކަށް ވެފައި އޮތީ މި2 މީޙުންލައްވާ ޕާޓީބައިބައިކޮށްލުން. މާތް ﷲ މިގައުމު މިކަހަލަ މީހުންގެ ފިތުނައިން ސަލާމަތްކޮށް ދެއްވާށި އާމީން. ދުރުވިސްނޭ Reply\nJune 4, 2012 at 4:24 am\tބަޣާވަތް ކުރި މީހުން ޖަލަށް ލަނީ ކާކު ؟ މިރާއްޖޭގެ ކޯޓަކުން ތިހުކުމެއް ދުވަހަކުވެސް < މައިމޫން > ދުނިޔޭގަހުއްޓާ ނުލިބޭނެ އޭނަ މަރާލާ އޭރުން ތިކަން ވެދާނެ\nJune 4, 2012 at 4:47 am\tއަދި މުޅި ދިވެހިރާއްޖޭގެ ރައްޔިތުން ހެކިވާނެ ކެނެރީގެ ބުއްޅަހޮއްކޮ އާއިލާއަކީ ބާޣީ އާއިލާއެއްކަން، ހަމައެކަނި އެކަން އޮޅިފައި އޮންނަނީ ހަކުރު ތަކުރުންނަށް. ގާސިމްއަށްވެސް ބުނެވުނީ ރަގަޅަށް އެބަޣާވާތުގެ މުގުލުގައިހުރީ ރައީސް ނަޝީދު އޭނާ ބޭނުންވިގޮތަށް އެކަން ނުހިނގީ އޭނާއަށްވުރެން ﷲ ގެ ކުޅަދުންވަންތަކަން މާފުރިހަމަ. ދެން ފަޓާސް ޖަހާބަލަ ބުއްޅަބެ\nJune 4, 2012 at 5:51 am\tބަލަގަ ކުނިވަސް ދުވަާ ގޮނޑެއްގެމަތި ފޮރުވަން ކިތަންމެ ވަރަކަށް ސަތަރިއަޅައި ގެން އުޅުނަސް އެވަސްގަޑު ނުފިލާނެއެވެ. ގިނަދުވަސްވާ ވަރަކަށް ވަސް ވާނީ ގަދައެވެ. ގިތެޔޮ ގުޅިން ވަސް ފިލާތަ؟ އެހެންވީމާ ދަތްއުފުރާ ދީދީ އާއި ފުޅައް މަތިން ފުންމާ އަލްހާނު އަދިވެސް ތިބަޢާވާތް ގެނައި އެންމެހާ ސިޔާސީ މީހުންނާ ސިޔާސީ ޝޭޚުން ކިތަންމެ ވަރަކަށް ބަޢާވާތެއް ނޫން ކަމަށް ހަދަން އުޅުނަސް އެކަމެއް ނުވާނެއެވެ.\nރަޝީދު ބުރުމާ ރިސޯޓެއްގެ Reply\nJune 3, 2012 at 7:13 pm\tބަޤާވާތްކުރި ފުލުހުންނަށް ކާންދީ ބޯންދީ ހެދީ ތި ގަމާރު ގާސިމް ތިކަލޭގެ ތީ މައުމޫނު ސަރުކާރުގައި މާސިޔާސީ ވެގެން އުޅެނިކޮށް އޯގަސްޓް12 ،13 ދުވަސްކޮޅު ދޫނިދުގައި ހައްޔަރުކުރުމުން ހާޓްޕޭޝަންޓެކޭ ކިޔާފަ ދެވަނަ އަށް ވީ ދުވަހު ކަލޭގެ މާލެގެނެސް އައި.ޖީއެމް ހޮސްޕިޓަލް ކޮޓަރިއެއްގައި ވެންޓިލޭޝަން ގުޅާފައި ބޭއްވި ހަދާން ވޭތަ . އަންނި މެން ގޮޅީގައި ހޭދަކޮށްލިޔަސް ބުރުމާ ޤާސިމް 03 ދުވަސް ތެރޭ ފިޓަށް ދާނެ ކަލޯގެ ގައިގާ ހިތްވަރެއް ނެތޭ އެކަމަކުވެސް ބުރުމާ މިބަޤާވާތް މައްސަލަ ތަޙްޤީޤުކުރުމަށް ފަހު އުމުރަށް ޖަލުގަ ކުޑަގޮޅީގައި އޮންނަށް ޖެހޭ ދުވަސް ދެން މިދަނީ ކައިރިވަމުން.\nJune 3, 2012 at 4:28 pm\tލައުރާ ލައުރާ ވަންސަގޭން މައިލައުރާ އައިޑޯންނީޑް އެނީލޭޑީ އައިނީޑް އޮންލިޔޫ އަތްޗި ބުރިމާ ކިޔާއެއްޗެހި ވެރިކަންރަނގަޅައް ކަލޭކުރިޔަދޭނަމޭ ޖަލުގައުމުރު އޮންނަންޖެހުނަސް ކަލޭ ވެރިކަމުގަ ހުއްޓަކަނުދޭނަން ސްޓާފުންނައް މުސާރަދީބަލަ ކަލޭގެއުމުރުހުސް ނުވަނީސް\nJune 3, 2012 at 4:45 pm\tބާގީ ގާސިމް އަކީ ބޯހަމަނުޖެހޭ މީހެއް!!!!!\nJune 3, 2012 at 3:55 pm\tކީއްތޯކުރާނީ މީ މިމީހުންގެ ޙާލަކީ… ބަޣާވާތްކުރިދުވަހު ފުލުސް އޮފީހުގެ މީޓިންގ ރޫމުގަ ރޮމުންރޮމުންގޮވީ، ނަސީބެއްނޫންހޭ މިލިޓަރީ ޓޭކްއޯވަރ ނުކުރަނިސް އިސްތިޢުފާ ދިންކަން. މިހާރު އެބުނީ، ފެބްރުއަރީ7ވަނަ ދުވަހު ސިފައިންނާއި ފުލުހުން ވަކި ހިސާބަކުން ރައީސް ނަޝީދުގެ އަމުރަށް ކިޔަމަން ނުވީ ކަމަށާއި އެއީ ބަޣާވަތަށް ވަންޏާ އެއީ ބަޣާވަތެއް ކަމަށް. ގާސީމް އިބްރާހިމްގެ ވާހަކައިން ހީވަނީ ޤާސިމް ބޯދަމައިގަންފަ، ސިފައިންނާ ފުލުހުން މިކަމުގައި ބައްދަންއުޅޭހެން.\nJune 3, 2012 at 6:03 pm\tމިގައުމުންބާކީވީ 3މީހުން މިގުޅުނީ ބާކީޅަތުއްތު ޕާޓީއާ\nބާކީޅަތުއްތުއަށް ބަލަދުއެރި3 މީހުން ތިޔަތިންމީހުންނައް ކާންދީ އަންނައުނުދީ ގެކުލިދީ ކަރަންޓުބިލުދީ ފޯނު ބިލުދީ ބޭސްފަރުވާކޮއްދީ އުފަންދަރިންނައްޙަރަދުކުރާ އުސޫލުން ތިއަ3މީހުންނައްޙަރަދުކޮށް އަދިނިވި ތާކައް އެމީހުންގެ އަބިންނާއި ދަރިންނައްވެސް ޙަރަދުކުރަ ންޖެހޭނެ ކަމީޝައްކެއް އޮތްކަމެއްނޫން މުޖުތަމައުންބާކީވެފަތިބި3މީހުންގެފަރާތުން އިތުރައްލިބޭނެ އެއްމެވޯޓެއްވެސްނޮއޮންނާނެ ތިމީހުންނަކީ އަބަދުވެސް ލާރިފަހާދުވާމީހުން ދެން ބާކީ ޅަތުއްތުއައްވެރިކަންލިބެންއޮތީ ބަޙާވާތްކޮއްގެންނެވެ.އާޅުގަނޑުމެން އިންތިޒާރުމިކުރަނީ ބަޙާވާތުގެ ޝަރީއަތްނިމޭނެދުވަހަކައް!\nJune 3, 2012 at 5:56 pm\tމިގައުމުންބާކީވީ 3މީހުން މިގުޅުނީ ބާކީޅަތުއްތު ޕާޓީއާ\nބުރުމާ ގާސިމު Reply\nJune 3, 2012 at 6:54 pm\tމަވެސް ރާއްޖޭގެ ވެރިކަން ކުރާނަން ބަލަން ތިބޭތި އަލީ ސާކިރު ތިޔަބުނީ ދޮގު ވާހަކައެއް ދޭންޖެހޭ އެއްޗެއް އޮންނާނީ ދީފަ އަދިވެސް ގަންނާނަން ދެންލަލަލާ\nJune 3, 2012 at 7:11 pm\tބަޤާވާތްކުރި ފުލުހުންނަށް ކާންދީ ބޯންދީ ހެދީ ތި ގަމާރު ގާސިމް ތިކަލޭގެ ތީ މައުމޫނު ސަރުކާރުގައި މާސިޔާސީ ވެގެން އުޅެނިކޮށް އޯގަސްޓް12 ،13 ދުވަސްކޮޅު ދޫނިދުގައި ހައްޔަރުކުރުމުން ހާޓްޕޭޝަންޓެކޭ ކިޔާފަ ދެވަނަ އަށް ވީ ދުވަހު ކަލޭގެ މާލެގެނެސް އައި.ޖީއެމް ހޮސްޕިޓަލް ކޮޓަރިއެއްގައި ވެންޓިލޭޝަން ގުޅާފައި ބޭއްވި ހަދާން ވޭތަ . އަންނި މެން ގޮޅީގައި ހޭދަކޮށްލިޔަސް ބުރުމާ ޤާސިމް 03 ދުވަސް ތެރޭ ފިޓަށް ދާނެ ކަލޯގެ ގައިގާ ހިތްވަރެއް ނެތޭ އެކަމަކުވެސް ބުރުމާ މިބަޤާވާތް މައްސަލަ ތަޙްޤީޤުކުރުމަށް ފަހު އުމުރަށް ޖަލުގަ ކުޑަގޮޅީގައި އޮންނަށް ޖެހޭ ދުވަސް ދެން މިދަނީ ކައިރިވަމުން.\nJune 3, 2012 at 3:32 pm\tމަ ވަހީދު ސީމާ Reply\nJune 3, 2012 at 4:49 pm\tބާގީ ގާސިމް އަކީ ބޯހަމަނުޖެހޭ މީހެއް!!!!!\nJune 3, 2012 at 5:51 pm\tމަހީކުރީ ތަތުގެ ޑޮކްޓަރ ޑީޑީ ދާނީ ޕީޕީއެމް އަށް ކަމަށް އެހެނީ މައިމޫނު ވިއްޔާ ދަތްޖަހަން ޖެހޭ މީހަކަށް ހުރީ\nJune 3, 2012 at 1:08 pm\tއަަަޅިހާނު އަދިޑީޑީ ނެތަސްމިއޮޑިޔެއް ނުފެތޭނެ މިއޮޑިމިގޮތައް ދުވަނިކޮން އައި ދެ ފަޅުވެރިން ތިއީ ގާސިމުބޮލައް ޗިޕުޖަހާލާފަ ލާރިގަނޑު ދަމާލާ ވަރައް ފަސޭހަ ވާނެހައްދަން ވެރިކަންލިބޭނެޔާ ކީވަރަކައް ލިބޭނެ ޓުވެރިޒަމުގެ މަސަތްކަތްކުރާ ކޮންމެ މުވައް ޒަފަކައް ދިހަހާސް ދޭންބުނާ މެނިފެސްތޓޯއެއް އިއުލާނު ނުކުރާ ޕާޓީޔަކައް މިފަހަރު ނޯވޯޓު މިދާއިރާގެ އެކަކުވެސް އަލީ Reply\nJune 3, 2012 at 1:24 pm\tބުރިކަޅުވަހީދު ފެނުނަސް ހޮޑުލަވާ މަކަރުވެރިހިޔަޅެއް އެއީ ކަރުކުރުކަޅުކާޅުވަހީދު ބުރިކަޅުކަޅުކާޅުވަހީދު ގާސިމަކައް އޭނަގެރިސޯޓުންވެސްތާއީދެއްނެތް މުސާރަވެސް މަސްހުސްވާއިރުނުދެވޭ ސާވިސްޗާޖުގެބޮޑުބައި ކާލާމީހެއް ބޮޑުވަގެއް އަސާސީ ނޭނގޭ ހިނައިގަންނައްވެސް ނޭނގޭނެ އަދިވެސް ވެރިކަންކުރަން މަގޭމުއްސަނދިވީ މަގޭ މޮޅުކަމުން ހެއް ހެއް ހޭ\nJune 3, 2012 at 2:00 pm\tބަޣާވާތަކީ ކޮންއެއްޗެއްކަން ނޭނގޭވަރުގެ ގަމާރަކު ސިޔާސީ ދާއިރާގައި އުޅޭތީ ވަރަށް ދެރަވެ ލަދުގަންނަން. ގްރޭޑް12ގެ އިސްލާމް ފޮތުގަ އޮންނާނެ ބަޣާވާތަކީ ކޮބައިކަން ވަރަށް ސާފުކޮށް ބުނެދީފަ. އެހެންވީމާ، އަމިއްލައަށް ކިޔަންނޭނގޭނަމަ، އެނގޭމީހަކު ލައްވާ ކިޔުއްވައިގެން ދަސްކުރުމަށް ޤާސިމް އިބްރާހީމްއަށް ގޮވާލަން…..\nAugust 1, 2012 at 12:27 am\tބަލަބަލަ\nAugust 14, 2012 at 2:12 am\tގާސިމަކީ ވަރަށް ގަމާރުމީހެއް. ވެރިކަމާހެދީ ހޭބަލިވިޔަސް ގާސިމަށް ވޯޓުދޭނެމީހަކުނުހުންނާނެ. ކަލެއަކަށް މާތްﷲ ވެރިކަމެއް ނުދެއްވާނެ. ރައްޔިތުންނަށްއެނގޭ ވަރަށްރަނގަޅަށް ކަލޭތީ ކޮންފެންވަރެއްގެ މީހެއްކަން. ދެނެއް ސަލާމަތެއްނުވެވޭނެ…..ތިއޮތީބަގާވަތްކޮށްފަ. ދެނެއްނުބެޗޭނެ.


ސިންގާގެ ދަތްތައް ދައްކާލުން | Sandhaanu\nސިންގާގެ ދަތްތައް ދައްކާލުން\nއަރަބި އަދަބިއްޔާތުގެ ޝޭކްސްޕިޔަރު ކަމުގައި ބެލެވޭ ޢަރަބި ޅެންވެރިޔާ މުތަނައްބީގެ (915-965 މ.) ޅެމެއްގެ ބައިތެއްގައި އޮވެއެވެ.\nإذا رأيت نيوب الليث بارزة * فلا تظنن أن الليث يبتسم\nމާނައަކީ، ސިންގާގެ ދަތްތައް ފާޅުކޮށް ކަލެއަށް ފެނުމުން، ފަހަރެއްގައި ވެސް ސިންގާ ހެނީ ކަމުގައި ކަލޭ ހީކޮށްގެން ނުވާނެއެވެ! މިއަދުގެ ވާހަކަކޮޅު ގުޅެނީ މި ބައިތުގައި އެކުލެވޭ ޙިކުމަތާއެވެ.\nމިބައިތުގައި އެކުލެވޭ ޙިކުމަތަކީ ކޮބާ ހެއްޔެވެ؟ މީހަކު، ބޮޑަށް ހީލައިފި ނަމަ، އާންމު ގޮތެއްގައި، އޭނާގެ ދަތްތައް ފެނެއެވެ. އަދި، ހީލުމަކީ ހިތް ހެޔޮކަމާ އުފާވެރިކަން ރަމްޒުކޮށްދޭ ކަމެކެވެ. ނުބައި ނިޔަތެއް ނެތްކަމާއި ހެޔޮ އެދޭކަން ރަމްޒުކޮށްދޭ ވަރަށް ހިތްގައިމު ސިފައެކެވެ. އެހެން ކަމުން، ހިނިތުން ވެލުމަކީ، މީހުންގެ ހިތްތައް ދަމައިގަނެ، ހިތްތައް އަޅުވެތި ވެސް ކޮށްލާ ފަދަ ޖާދުވީ އަސަރެއް އެކުލެވޭ ކަމެކެވެ. ވަކިން ޚާއްސަކޮށް ލޯބީގެ މައިދާނުގައެވެ. ނަމަވެސް، ސިންގާއެއް، އޭގެ ދަތްތައް ދައްކާލައިފި ނަމަ، އޭތި ހެނީ ކަމުގައި ބަލައި، އޭތި ހެޔޮ އެދެނީ ކަމަށް ހީކޮށްލެވިދާނެ ހެއްޔެވެ؟ ޝައްކެއްނެތް ގޮތުގައި، މިފަދައިން ހީކުރާނީ މޮޔައެކެވެ. އެހެނީ، ސިންގާ އަނގަ ހުޅުވައި ދަތްތައް ދައްކާލަނީ، އާއްމުގޮތެއްގައި، އޭތީގެ ޝިކާރަ އަތުލައިގަނެ، ޝިކާރަ ކާލަންވީމައެވެ. އެހެންވެ، ސިންގާގެ ދަތްތައް ދައްކާލައިފި ނަމަ، ބުއްދިވެރިވެގެން ވަނީ އިތުރަށް ސަމާލުވުމަށެވެ. އެއަށް ފިލަން، އެއާ ދުރަށް ދުވެ ދިޔުމަށެވެ. ނޫން ނަމަ އޭގެ ޝިކާރައަކަށް ވެދާނެވެ.\nއިންސާނީ ދުނިޔޭގައި ވެސް، ސިންގާގެ ދަތްތައް ދައްކާ ގޮތަށް އެމީހުންގެ ދަތްތައް ދައްކާ މީހުން އުޅެއެވެ. ނުބައި ނިޔަތެއްގައި، އެމީހުންގެ ދަތްތައް ދައްކައި، ހިނިތުންވާ ކަމަށް ހެދި، ހެޔޮއެދުމުގެ އަމަލުތައް ކަމުގައި ބެލެވޭ ކަންކަންކުރާ މީހުންނެވެ. ސިންގާގެ ދަތްތައް ދައްކާލީމާ އެއިން ސަލާމަތްކަން ހޯދަން ދުވެދާ ފަދައިން މިފަދަ މީހުންނާ ދޭތެރޭ ވެސް، ސަމާލުވެ، އެމީހުންނާ ދުރަށް ދާންޖެހެއެވެ. ލިބިދާނެ ބޮޑު ގެއްލުމައްޓަކައެވެ. މިކަން އިތުރަށް ސާފުކޮށްލަ ދިނުމުގެ ގޮތުން، ދެ މިސާލެއް ލިޔެލާ ހިތްވެއެވެ. މަތީގައި ލިޔެވިފައިވާ ބައިތުގައި އެކުލެވޭ ހަގީގަތް، އިންސާނުންގެ އަމަލުތަކުގެ މައްޗަށް ނަޒަރު ހިންގައި، އެ ހަގީގަތް ދެނެގަތުމައްޓަކައެވެ.\nފުރަތަމަ މިސާލު ގުޅެނީ ދާދި ފަހުން، ދިވެހި ލިޔުންތަކުގައި ‘ދިވެހިކުރެވިގެން’ ބޭނުން ކުރެވެން ފެށުނު ލަފްޒަކާއެވެ. އާދެ، ‘ގުރޫމް’ކުރުން މިލަފްޒާއެވެ. މިބަހުގެ އިނގިރޭސި އަސްލަށް ބަލާލާއިރު، އެލަފްޒުމުގެ މާނަ ގުޅެނީ އަޅާލުމާއެވެ. މިކަން ދެނެގަތުމައްޓަކައި ގުރޫމުގެ އަސްލު އެއް މާނައިގެ މައްޗަށް ބަލާލަމާ ހެއްޔެވެ؟ އޭގެ އެއް މާނައަކީ ޚާދިމެވެ. އޭނާގެ މަސައްކަތްތަކުގެ ތެރޭގައި ސާހިބާގެ އަސްތައް، (އަދުގެ ހާލަތައް ފައްތާފައި ބުނާ ނަމަ، ސާހިބާގެ ‘ކާރުތައް’) ބަލަހައްޓަން ޖެހެއެވެ. މާނައަކީ އަސްތައް ފޮހެ، ރިތިކުރަން ޖެހެއެވެ. އާދެ، އަސްތަކަށް އަޅާލަންޖެހެއެވެ. މި މާނައިން، ‘ތައްޔާރުވުމުގެ’ މާނައިގައި ‘ގުރޫމު’ ބޭނުން ކުރެވެން ފެށިއެވެ. ނަވާރަ ވަނަ ގަރުނުގެ ފަހުކޮޅުގައި އެމެރިކާގައި ސިޔާސީ މައިދާނުގައެވެ. އާދެ، ސިޔާސީ ކެންޑިޑޭޓަކު ‘ގުރޫމު’ކުރުމަކީ ސިޔާސީ މައިދާނަށް އޭނާ ނެރުމަށް ތައްޔާރުކުރުމެވެ.\nއަޅުގަނޑުމެންގެ ތެރެއަށް ‘ގުރޫމު ކުރުން’ ދާދި ފަހުން އިވެންފެށީ މިނަންގަތް މާނައިގައެވެ. އާދެ، ތައްޔާރުކުރުމުގެ މާނައިގައެވެ. ތުއްތު ކުޑަކުދިންނާ ޖިންސީ ގޮތުން ބެހި އުޅޭ މީހުން، އެމީހުންގެ މިފަދަ ހަޑި ހުތުރު އަމަލުތަކަށް، ކުޑަކުދިން ތައްޔާރުކުރުމުގެ ގޮތުން ކުރާކަންތައް ތަކަށް އިޝާރަތްކޮށެވެ. މިގޮތުން، އެފަދަ މީސްމީހުން ތަފާތު ކަންތައްތައް ކުރާކަމަށް ބުނެއެވެ. އެމީހުން އަމާޒުކުރާ ކުޑަ ކުއްޖާއާ އާދަޔާޚިލާފު ބޮޑަށް އަޅާލައި ހެޔޮވުމެވެ. އެކުއްޖާއަށް މެޓާއާއި ޗޮކުލެޓު ދިނުމެވެ. އަދި އެހެންވެސް ހަދިޔާ ބަދިޔާ ފޯރުކޮށް ދިނުމެވެ. ކުއްޖާއަށް ހެޔޮވެގަނެވެ، ނަސޭހަތްދީ، އޭނާއަށް މާ އިޚުލާސްތެރިކަމާއެކު ކަންކަން ކުރާނޭ ގޮތްކިޔާދޭ މީހެއްގެ ދައުރު އަދާކުރުމެވެ. ކުއްޖާގެ މައިންބަފައިންގެ ނޫނީ ބަލަދުވެރިންގެ، މާ ގާތް މީހަކަށްވެ، އެމީހުންގެ ކައިރީގައި އިތުބާރު ހިފޭ މީހަކަށް ވުމެވެ. ނުވަތަ އެފަދަ މީހަކަށް ވެފައި އޮތުމެވެ. މިގޮތުން، ކުއްޖާގެ އިތުރުން، މައިންބަފައިން ވެސް، އޭނާގެ ނުރައްކާތެރިކަމާ މެދު އޮވެދާނެ، ކަންބޮޑުވުމެއް، ދުރުކޮށް ނެތިކޮށްލައެވެ. މީގެ އިތުރުން، ކުޑަކުދިން ގާތު ދައްކަން ނުވާ ކަހަލަ، ބޭ އަދަބީ އަދި ބަދުއަޚުލާގީ ވާހަކަތައް ދައްކަން ފެށުމާއި އެފަދަ މަންޒަރުތައް ދައްކައި ބެލުން ވެސް ހިމެނެއެވެ. އާދެ، މީހަކު އޭނާގެ ޖިންސީ ޝިކާރައަކަށް ކުޑަކުއްޖަކު ހަދާލުމަށް، މިފަދައިން މަސައްކަތްކޮށް، އެކުއްޖާ އެކަމަށް ތައްޔާރުކުރާ ކުރުމަށް ‘ގުރޫމު’ ކުރަނީއޭ ކިޔައެވެ. މިފަދައިން ކުޑަކުދިން ގުރޫމުކޮށް، އޭނާގެ ޖިންސީ ޝިކާރައަކަށް ހެދުމަށް ކަންތައް ކުރާ މީހާއާ މެދު ކަންތައް ކުރަން ޖެހޭނީ ކިހިނެއް ހެއްޔެވެ؟ އެއްވެސް، ޝައްކެއްނެތެވެ. އެމީހާއާ ގާތްވެގެން ނުވާނެއެވެ. އެ ކުޑަކުއްޖާ، އެމީހާއާ ވީހާ ވެސް ދުރަށް ގެންދަން ޖެހެއެވެ. އަދި، ކަމާ ބެހޭ ފަރާތްތަކަށް، އެމީހާގެ ވާހަކަ ރިޕޯޓުކުރަން ވެސް ޖެހެއެވެ.\nދެވަނަ މިސާލު ގުޅެނީ ބޮޑެތި ގައުމުތަކާ ކުދި ގައުމުތަކާ ދެމެދު އޮންނަ ގުޅުމާއެވެ. ދޭދޭ ގައުމުތަކުގެ ގުޅުން ބިނާވާން ޖެހެނީ އެއްގައުމު އަނެއް ގައުމަށް އިހުތިރާމުކުރުގެ މައްޗަށެވެ. މި އިހުތިރާމުކުރުން ނިޔާކުރަނީ އެއްބަޔަކު އަނެއް ބަޔެއްގެ ދާޚިލީ ކަންކަމުގެ ތެރެއަށް ނުވަނުމަށެވެ. ދޭދޭ ގައުމުތަކުގެ ގުޅުމުގެ އުސޫލަކަށް މިއުސޫލު އޮންނަ ޖެހުނު ކަމުގައި ވިޔަސް، ބައެއް ފަހަރު، ހަގީގަތް އޮންނަނީ މިހެންނެއް ނޫނެވެ. ފޮރުވިފައިވާ ބޭނުމެއް އޮތުމުން، މި އުސޫލަށް އަމަލު ނުކޮށް، ދޭދޭ ގައުމުގެ ދެމެދުގައި އޮންނަ ގުޅުމުގެ ތެރެއިން، ބައެއް ފަހަރު، އަމިއްލަ ޒާތީ ބޭނުންތައް ފުއްދަން މަސައްކަތްކުރެވޭ ތަންފެނެއެވެ. އެ ގޮތުން ސިންގާގެ ދަތް ދައްކާލާ ފަދައިން، ނުވަތަ މީހަކު އޭނާގެ ޖިންސީ ޝިކާރައަކަށް ކުޑަކުއްޖަކު ހަދާލުމުގެ ނިޔަތުގައި، އެކުއްޖާއަށް ހެޔޮވެގަނެ، މެޓާ ދޭ ފަދައިން، ‘ހެޔޮކަމުގެ އަމަލުތައް’ ކުރެވެނީއެވެ. މީގެ ވަރަށް ރަނގަޅު މިސާލެއް އިންޑިޔާއާއި ރާއްޖެއާއި ދެމެދު މިހާރު އޮތް ގުޅުމުން ފެނެއެވެ. މިކަމުގެ މައްޗަށް ނަޒަރު ހިންގާލަމާ ހެއްޔެވެ؟\nސިންގާގެ ދަތްތައް ދައްކާލުމުގެ ހަގީގީ މަގުސަދު އެނގެއެވެ. އޭގެ ޝިކާރަ އަތުލައިގަނެ، އޭތި ނޮޅައި، ވީދައި، ހަފައި، ކާލުމެވެ. ހަމަ އެފަދައިން ކުޑަކުދިން ގުރޫމުކުރާ މީހުންގެ ބޭނުމަކީ ކޮބައިކަން ވެސް އެނގެއެވެ. އޭނާގެ ޖިންސީ ޝިކާރައަކަށް އެކުޑަ ކުއްޖާ ހަދާލުމެވެ. އިންޑިޔާއިން ރާއްޖެއާ ބާއްވާ ގުޅުމުގެ ހަގީގީ މަގުސަދު އެނގެން އެބަ އޮތް ހެއްޔެވެ؟ އެކަމުގެ އެއްވެސް ހެއްކެއް ލިބެން އެބަ އޮތް ހެއްޔެވެ؟ މީގެ ޖަވާބުގައި ބުނެވޭނީ އެބައޮތެވެ. އަދި ހެކިވެސް ލިބެން އެބަ ހުއްޓެވެ.\nހަގީގަތުގައި، ރާއްޖޭއިން، އިންޑިޔާ ބޭނުންވަނީ ކޮން ކަމެއްކަން، ރާއްޖެއާ މާ ގާތް ގުޅުމެއް އުފެއްދުމުގެ، ހަގީގީ އަމާޒަކީ ކޮބައިކަން، އިންޑިޔާގެ ކުރީގެ ބޮޑުވަޒީރެއްގެ ބަސްފުޅެއްގެ މައްޗަށް ވިސްނުމުގެ ނަޒަރެއް ހިންގާލުމުން އެނގެއެވެ. އިނގިރޭސީންގެ އިސްތިއުމާރުގެ ދަށުން އިންޑިޔާއަށް މިނިވަންކަން ހޯދައި ދެއްވި އިންޑިޔާގެ ބަތަލުންގެ ތެރޭގައި ހިމެނޭ، އަދި މިނިވަން އިންޑިޔާގެ ފުރަތަމަ ބޮޑުވަޒީރު، ނެހެރޫގެ ބަސްފުޅަކުންނެވެ. އޭނާގެ ‘ޑިސްކަވަރީ އޮފް އިންޑިޔާ’، މި ފޮތުގައި، އިންޑިޔާގެ ދެކުނުގައި، ހައިދަރު އަލީގެ ވެރިކަމުގެ ދަށުގައި، އޮތް މަމްލަކާގެ ފަރާތުން ރާއްޖެ ހިފި ވާހަކައަކާއި، އިންޑިޔާގެ އޮޑިފަހަރު ބަންނަ ތަނަކަށް ރާއްޖެ، ހެދި ވާހަކައެއް ލިޔެފައި ވެއެވެ. މި އިޝާރަތް ކުރެވެނީ، ރާއްޖޭގެ މިނިވަންކަމާ މަލާބާރީން ތޮޅުނު ތޮޅުމާއެވެ. އާދެ، ހައިދަރު އަލީގެ ފަރާތުން، އަލީ ރާޖާ، ރާއްޖެއަށް ދިން ހަމަލާތަކާއެވެ. މިއީ މަލިކު ވެސް، މި ހަމަލާތަކާއި ގުޅިގެން، ރާއްޖެއާ ވަކިވާން ދިމާވި ދުވަސްވަރެވެ. މީލާދީ ސަނަތުން 16ވަނަ ގަރުނުގެ މެދުގެ އަހަރުތަކުގައެވެ. މި ހަމަލާތަކުގައި ރާއްޖޭގެ، އޭރުގެ ރަދުން، އިމާދުއްދީނު 3ވަނަ އަށާއި އަދި، އާންމުންނަށް ވެސް އަނިޔާކުރެވި، މީހުން ގަތުލު ވެސް ކުރެވުނެވެ. އަދި ރަދުންގެ ލޯފުޅު އަނދިރިކޮށްލައި، ހައިދަރު އަލީގެ އަރިހަށް ގެންދެވުނެވެ.\nމިވާހަކަ، އާދެ، ނެހެރޫގެ މިހެން ލިޔުއްވާފައި އޮންނަ ވާހަކަ، 19 ސެޕްޓެމްބަރު 1962ގައި ރާއްޖޭގެ އޭރުގެ ދުވަހު ނޫހުގައި ލިޔެފައި އޮތެވެ. އަދި އެލިޔުމުގައި މުހިއްމު ނުކުތާއެއް ފާހަގަކޮށްފައި އޮތެވެ. މިކަމާ ބެހޭ އިތުރު މައުލޫމާތު ނެހެރޫ ނުހޯއްދަވައި އޮތް ވާހަކައެވެ. އާދެ، ގައުމެއްގެ މިނިވަންކަމާ ބަޔަކު ބެހި، އެތަން ހިފުމުގެ ވާހަކަ ދައްކާއިރު، މުއައްރިޚެއްގެ ހައިސިއްޔަތުން، އެކަމުގެ މައްޗަށް ތަންގީދީ ނަޒަރަކުން ބަލައި، އެއްޗެއް ބުނަން ޖެހެއެވެ. އެހެން ނޫން ނަމަ ބެލެވޭނީ މި އަމަލަކީ މުއައްރިޚު، ހުއްދަކޮށް، އެކަމާ ރުހި ގަބޫލުވާ އަމަލެއް ކަމެވެ. އާދެ، ރާއްޖެއަކީ މީސްކޮޅު މަދު، ކުޑަ ތަނަކަށްވެފައި، އަދި އެހެންވެ، މުހިއްމު ނުވުމުން، އެތަނަކީ އިންޑިޔާގެ ބާރުގެ ދަށަށް، އެތަނުގެ އޮޑި ފަހަރު ބަންނަ ހަރުގެއަކަށް، އެހެން އިބާރާތަކުން ބުނާ ނަމަ، އަލިފުށީ ބޯޓުޔާޑު ފަދަ ބޯޓުޔާޑަކަށް، މުޅި ގައުމު ހަދާލުން ހަމަ އެންމެ ރަނގަޅުކަމަށް ދެކޭކަމެވެ. މިއިން އެނގޭ ކަމަކީ، ރާއްޖެއަކީ އިންޑިޔާ ދެކޭ ގޮތުގައި، އިންޑިޔާގެ ބާރުގެ ދަށުގައި އޮންނަން ޖެހޭނޭ ތަނެކެވެ. މިފަދައިން އެއްވެސް ތަންގީދީ ނަޒަރަކުން ބަލާ ނުލައްވައި، ނެހެރޫ ލިޔުއްވުމުން، މި ހަމަލާތަކުގެ ވާހަކައަކީ ބަލައިގަނެވޭ، ހަމަ އެންމެ ރަނގަޅު ކަމެއް ކަމުގައި ދޭހަ ކުރެވެނީއެވެ. އާދެ، އިންޑިޔާގެ އެދުމަކީ ރާއްޖެއަކީ އެތަނުގެ ބާރުގެ ދަށުގައި ބާއްވަން ބޭނުންވާ ތަނެއް ކަމުގައި ބެލެވެނީއެވެ.\nމިއީ މާ ބޮޑުކަމެއް ނޫންކަމަށް ބައެއް މީހުން ދެކިފާނެއެވެ. އަދި، ކަންބޮޑުކޮށްގެން ވާހަކަދައްކަނީ ކަމުގައި ވެސް ބަލާފާނެއެވެ. މީގެ ހަގީގަތް، މި ވާހަކަތަކުގެ ޝާމިލުވާ ދެގައުމުގެ ދައުރު ބަދަލުކޮށްލައިގެން ދެއްކުމުން އެނގޭނެއެވެ. މިސާލަކަށް ރާއްޖޭގެ ބަޔަކު، އިންޑިޔާއަށް ހަމަލާދީ އެތާގެ ރާޖާއެއްގެ ލޯފުޅު ކަނުކޮށްލައި، އެތަނުގެ މީހުންތަކެއް މަރައި، މި ވާހަކަ ރާއްޖޭގެ މުއައްރިޚަކު، މިކަމަކީ އެންމެ ރަނގަޅުކަމެއް ކަމުގައި ދޭހަވާ ގޮތެއްގައި ލިޔެލުމުން އިންޑިޔާއިން ކަންތައް ކުރާނޭ ގޮތް ހިތަށް ގެންނަވާށެވެ. މިފަދަ ކަމަކާ، ކޮންމެ ވެސް ވަރެއްގެ އެއް ގޮތް ކަމެއް، ހުރި ހާދިސާއެއް، އަށްޑިހައިގެ އަހަރުތަކުގެ ތެރޭގައި ހިނގިއެވެ. ރާއްޖޭގެ އޭރުގެ ރައީސް ދެއްކެވި ވާހަކަފުޅެއްގައި ރާއްޖެއާއި މަލިކާ ސަގާފީ ގާތް ކަމެއް އޮތް ވާހަކަ ވިދާޅުވިއެވެ. ބަހުގެ ގޮތުންނާއި ދީނީ ގޮތުންނެވެ. ފަހަރެއްގައި ވެސް، ރާއްޖެއިން، މަލިކު ހިފަން އުޅޭ ވާހަކައެއް ނުދައްކަވައެވެ. މިވާހަކައިގެ ނަތީޖާއަކީތޯއެވެ؟ އިންޑިޔާގެ ނޫސްތަކުގައި ރާއްޖެއިން މަލިކު ހިފަން އުޅޭ ވާހަކަތައް ދޭހަވާ ލިޔުންތައް ލިޔުމެވެ. އަދި، އިންޑިޔާގެ ނޫހެއްގައި، އެ ދުވަސްވަރު، ޝާއިއު ކުރެވުނު ކާޓޫނެއްގައި، އިންޑިޔާގެ އަތްތިލަ މަތީ ރާއްޖޭގެ ރައީސް ބައިންދައި ފުމެލާތަނުގެ ސޫރަ ކުރަހާލެވުނެވެ. މީގެ އިތުރުން، ރާއްޖެއާއި އިންޑިޔާގެ ގުޅުމަށް ވެސް ބުރުއެރިއެވެ. މިހެން ކަމަށްވާއިރު، އިންޑިޔާގެ އިސް ފަރާތަކުން، ރާއްޖެ ހިފުމުގެ ވާހަކަ ލިޔުއްވާއިރު، އެއީ އެންމެ ރަނގަޅު ކަމެއްކަން ދޭހަވާ ގޮތަށް ލިޔުއްވުމުން، އެކަން މާނަކުރެވޭނީ ކިހިނެއް ހެއްޔެވެ؟ އާދެ، އެއީ އިންޑިޔާ އެދޭ ގޮތް ކަމެއްގެ ގޮތުގައެވެ.\nމި ނަންގަތް ގޮތަށް އެކަން މާނަކުރުމަށް ބާރު ލިބޭ އިތުރު ކަންކަން ވެސް އެބަ ހުއްޓެވެ. ފަސްދޮޅަހުގެ އަހަރުތަކުގެ ތެރޭގައި ރާއްޖޭގެ ވެރިޔަކު ޗައިނާގެ ވެރިޔަކާ ބައްދަލުކުރެއްވިއެވެ. އަދި، މީގެ އިތުރުން، ޗައިނާގެ ބައެއް މަސް ބޯޓު ފަހަރު، ގަވާއިދާ ޚިލާފަށް، ރާއްޖޭގެ ސަރަހައްދައް ވަނުމުން، ރާއްޖެއިން އެ ބޯޓުފަހަރުތައް ހިފައި، އޭގެ ފަޅުވެރިން ހައްޔަރުކުރެވުނެވެ. މި މައްސަލަ ހައްލުކޮށް ޗައިނާގެ މީހުން މިނިވަންކުރުމުގެ ގޮތުން، ޗައިނާގެ ސަރުކާރުގެ ފަރާތުން އިސް ބަޔަކު ރާއްޖެ އައިސް، ރާއްޖެއާ ވާހަކަތައް ދެއްކިއެވެ. މިކަންކަން އިންޑިޔާއިން މާނަކުރީ، ޗައިނާއާ ރާއްޖެ މާ ގާތްގުޅުމެއް ބަހައްޓަން އުޅޭ ގޮތަށެވެ. އަދި، މިފަދަ ގުޅުމެއް އުފެދިދާނެތީ ‘އިންޑިޔާގެ ބޮލުގައި ރިއްސާ ވާހަކައެއް’، މި ސުރުޚީގެ ދަށުން، 24 އޯގަސްޓު 1965ގެ ވިޔަފާރި މިއަދުގެ އަދަދުގައި ލިޔެވުނެވެ.\nތާރީޚީ ގޮތުން ތަން ކޮޅެއް އަދާ ކައިރިއަށް ޖެހެލުމުން، އިންޑިޔާ ބޭނުންވާ ގޮތަކީ ރާއްޖެ އިންޑިޔާގެ އަތް ދަށުގައި ބޭއްވުންކަން ވަރަށް ސާފުކޮށް އެނގެއެވެ. 2018ގެ އޮގަސްޓު މަހު، އިންޑިޔާގެ ޕާލިމަންޓުގެ މަތީގޭ މެމްބަރަކު، އަސްކަރީ ބާރު ބޭނުންކޮށް، ރާއްޖެއަށް އަރައިގަތުމަށް ގޮވާލިއެވެ. ރާއްޖޭގެ އެއަހަރު ބާއްވަން އޮތް ރިޔާސީ އިންތިޚާބުގައި އޮޅުވާލުންތަކެއް ހިންގާފި ނަމައެވެ. މިއީ، ޝައްކެއްނެތް ގޮތުގައި، ރާއްޖޭގެ ދާޚިލީ ކަންތައްތަކުގެ ތެރެއަށް ވަނުމެވެ. މިކަން މިހެންވާ ދިމާވަނީ، ރާއްޖޭގައި ވެސް، އެމީހުންގެ އަމިއްލަ އެދުމުގެ ބޭނުމުގައި، މިފަދަ ކަންތައްތަކަށް ހިތްވަރުދޭ ބަޔަކު ރާއްޖޭގެ ސިޔާސީ އިސް ސަފުގައި ތިބީމައެވެ. ހެއްކަކީތޯއެވެ؟ ބޭރު ޓީވީތަކުގައި މިފަދަ ގޮވުންތައް އެފަދަ ސިޔާސީ ވެރިން ގޮވައި އެކަމުގެ އެދުން ފާޅުކޮށްފައިވާ ކަމެވެ. އެހެންވީމާ، އިންޑިޔާއިން އެމީހުން ބޭނުންވާ ގޮތަށް ރާއްޖޭގައި ކަންތައް ކުރުމަށް، އިހުނަށް ވުރެ ފަސޭހަވީއެވެ. އަނެއްކޮޅުން، އިހުގައި އޮތް ފަދަ ގޮތެއްގައި، އާންމުންގެ މެދުގައި، ގައުމީ ހޭލުންތެރިކަން ވެސް މިހާރު ކުޑަވެފައި އޮތީ ވެސް މެއެވެ. ގައުމަށް އިސްކަން ދެވުމުގެ ބަދަލުގައި ކުލަތަކާއި އަމިއްލަ މަސްލަހަތަށް އިސްކަން ދެވުމުގެ ސަބަބުންނެވެ.\nދެން ކަންތައްތައްވީ ކިހިނެއް ހެއްޔެވެ؟ އިންޑިޔާއިން ބޭނުންވާ ގޮތަށް ކަންތައްތައް ފަހިވާ ފަދަ އެއްބަސްވުންތައް ރާއްޖެއާ އެކު އެއްބަސްވާތަން ފެނުމެވެ. މީގެ ތެރޭގައި އަސްކަރީ އެއްބާރުލުމުގެ އެއްބަސްވުންތަކުގެ ވާހަކަތައް، 2000ގެ އަހަރުތަކުގައި އިވުނެވެ. މިއެއްބަސްވުންތަކުގެ އަސާސަކީ އިންޑިޔާގެ މަސްލަހަތުތަކަށް ރާއްޖެއިން އިހުތިރާމުކުރުމެވެ. ރާއްޖޭގެ މަސްލަހަތުގެ ވާހަކައެއް ނާދެއެވެ. އެކަމަކީ އިންޑިޔާ ބޭނުންވާ ގޮތަކަށް ރާއްޖެއިން ކަންތައްތައް ކުރުމުން، ހަމަޖެހިގެންދާނޭ ކަމެއް ކަމުގައި ބެލެވިފައި އޮތީއެވެ. އިންޑިޔާގެ މަސްލަހަތަށް ރާއްޖެއިން އިހުތިރާމު ކުރުން ނިޔާކުރީ، އިންޑިޔާއިން ކަނޑައަޅާ ގޮތަކަށް، އާދެ، ކަނޑައަޅާ ގޮތަކަށް، ރާއްޖޭގެ ޚާރިޖީ ސިޔާސު ބިނާވާންޖެހުމެވެ. އާދެ، އެގޮތަށް ބިނާވާން ޖެހުމެވެ. އެއީ ރާއްޖެއަށް ލިބިފައި އޮންނަ އިޚްތިޔާރަކަށް ނުވުމެވެ. މިގޮތުން، އިންޑިޔާއަށް އިސްކަންދޭން ރާއްޖެއަށް ޖެހުނެވެ. މީގެ މާނައަކީ އިންޑިޔާއިން ބޭނުން ކަމެއް ރާއްޖޭގައި ކުރެވޭ ގޮތް ވުމެވެ. މިސާލަކަށް، ބައެއް ބޭރު ނޫސްތަކުގައި ސުރުޚީ އަޅާލެވުނު ފަދައިން، ‘މިލިޓަރީ ބޭހެކޭ ނުކިޔައި އިންޑިޔާގެ މިލިޓަރީ ބޭހެއް ރާއްޖޭގައި’ ހެދޭގޮތް ވިއެވެ.’ މިތަނުގައި އިޝާރަތްކުރެވެނީ އައްޑޫގައްޔާއި ލ. އަތޮޅުގައި އަޅުމުންދާ ‘ފުލުހުން ތަމްރީނުކުރާ އެކަޑަމީތަކަށެވެ’. މީގެ އިތުރުން، ރާއްޖޭގައި އިންޑިޔާގެ ޖާސޫސީ މަރުކަޒުތައް ގާއިމުކޮށް އެ މަސައްކަތް ހިންގޭނޭ މަގުފަހިވެގެން ވެސް ދިޔައެވެ. އަދިވެސް އެހެން ކަމެވެ. އިންޑިޔާއާ ވާދަވެރި ނުވަތަ އިންޑިޔާއާ މައްސަލަތައް އޮންނަ ގައުމުތަކާ ރާއްޖެއާ ގުޅުން ބޭއްވޭނީ އިންޑިޔާ ރުހޭ ގޮތެއްގެ މައްޗަށް ބަލާފައެވެ. މިސާލަކަށް ޗައިނާއާއި ޕާކިސްތާނެވެ. ރާއްޖޭގެ މީސްމީހުންނަށް ޕާކިސްތާނުގެ ތެރޭގައި މިނިވަންކަމާއެކު، ދަތުރުކުރެވުން ވެސް އޮންނަނީ އިންޑިޔާގެ ރުހުން ލިބިގެންނެވެ. މިފަދަ ރުހުން ނުލިބިގެން ބައެއް ދިވެހިން، ޕާކިސްތާނަށް ކުރާ ދަތުރުތައް ހުއްޓާލަން ޖެހިފައި އެބަ ހުއްޓެވެ. މީގެ އެހެން މިސާލެއް މީގެ ދުވަސް ކޮޅެއް ކުރިން ފެނުނެވެ. ދުނިޔޭގެ މުސްލިމު ގައުމުތަކުގެ ޖަމިއްޔާގައި، ކަޝްމީރުގައި އިންޑިޔާއިން ކުރަމުންގެންދާ ކަންތައްތައް ކުށްވެރިކުރުމުން، އިންޑިޔާގެ ދިފާއުގައި ރާއްޖެ ނިކުންނަން ޖެހުމެވެ.\nމީގެ އިތުރުން، އަދިވެސް، އެހެން ކަންކަމެވެ. ރާއްޖޭގެ ވިޔަފާރި، އިންޑިޔާއިން ކޮންޓުރޯލު ކުރެވޭ ގޮތް ވެސް ވުމެވެ. ކާޑުގެ ބާވަތްތަކާއި ފިޔާ އަލުވި ފަދަ ތަކެއްޗާއި، އިމްރާނީ މަސައްކަތަށް ބޭނުންވާ ހިލަވެލި ފަދަ ތަކެއްޗަކީ ރާއްޖެއަށް އިންޑިޔާއިން އެކަނި އެތެރެކުރެވޭ އެއްޗެހި ކަމުގައި ހަމަޖެހުމެވެ. މިއެއްޗެހި ރާއްޖެއަށް އެތެރެކުރުމުގައި ކޯޓާތަކެއް ހަމަޖެހި، އެ ކޯޓާ ކަނޑައަޅައި، އެއަށް ބަދަލުގެނައުމަކީ އިންޑިޔާއަށް ލިބިފައި އޮންނަ ބާރެއް ކަމުގައި ވެސް ހަމަޖެހުމުންނެވެ. އަދި، ރާއްޖޭގެ ރިސޯޓުގެ އެކި އެކި މަސައްކަތްތަކުގެ ވަޒީފާތަކަށް، އިންޑިޔާ މީހުން ހޯދުމުގެ އިޝްތިހާރުތައް ރާއްޖޭގައި ހުންނަ އިންޑިޔާ އެމްބަސީއިން ކުރަމަންދާ ކަމުގެ ޚަބަރާއި މިފަދަ އިޝްތިހާރުތައް ވެސް ދައުރުވަމުން އެބަ ދެއެވެ. އެންމެ ހައިރާންވާ ކަމަކީ މިފަދަ އިޝްތިހާރު ތަކުގައި، ވަޒީފާތަކަށް ބޭނުންވަނީ ދިވެހިން ނޫންކަމުގައި ލިޔެވިފައި އޮންނަ ކަމެވެ. އާދެ، ބޭރު އެމްބަސީއަކުން، ރާއްޖޭގެ ވަޒީފާ ބާޒާރު ކޮންޓުރޯލު ކުރުމުގެ ބާރު ލިބިފައި އޮތުން ދައްކައިދެނީ، ރާއްޖޭގައި އެމީހުންގެ ވަކިތައް ހިއްޕާލާފައި އޮތްލެއް ވަރުގަދަކަމެވެ. ދިވެހިންގެ ބަޔަކު މިކަމަށް ހިތްވަރުދީ، އެހީވެދޭ ކަމެވެ. އަދި، މިފަދަ ކަންކަމުގެ ވާހަކަ ދެއްކުން ހުއްޓުވުމުގެ ގޮތުން، ރާއްޖޭގައި ހުންނަ އިންޑިޔާގެ އެމްބަސީއިން ޚަރަދު ދީގެން، ދިވެހިންލައްވައި ނޫސްނޫސް ޝާއިކުރުމާއި އެކި ނޫސްތަކާއި ނޫސްވެރިން އިންޑިޔާގެ އެ އެމްބަސީއިން ‘ގަންނަ’ ވާހަކަތަކުގެ ޚަބަރުވެސް ފެތުރެމުން އެބަ ދެއެވެ.\nމިފަދަ ގޮތެއްގައި އިންޑިޔާގެ މަސްލަހަތު ދިފާއުކޮށް، އިންޑިޔާއިން ބޭނުންވާ ގޮތަކަށް ކަންތައް ކުރުމުން، ރާއްޖެއަށް އޮތީ ކޮން ކަމެއް ހެއްޔެވެ؟ އާދެ، އެއްކަލަ ސިންގާގެ ދަތްތައް މަތިން ހަނދާންކޮށްލައްވާށެވެ! ސިންގާ އޭގެ ޝިކާރައަށް ދަތްތައް ދައްކާ ގޮތަށް، އިންޑިޔާގެ ދަތްތައް ދައްކާލައި، ހީލުމެވެ. އާދެ، ރާއްޖެއަށް އެހީއެއް ފޯރުކޮށްލަ ދިނުމެވެ.\nސިންގާގެ ދަތްތައް ދައްކާ ގޮތަށް އޮންނަ ކަމެކޭ ބުނަނީ ކީއްވެ ހެއްޔެވެ؟ އެއީ މިފަދަ އެހީތަކަކީ، ގިނަ ފަހަރަށް، ވަގުތުން އެކަން ހުއްޓާލެވޭ ގޮތަށް އޮންނަ އެހީތަކެކެވެ. އިންޑިޔާ ނުރުހިއްޖެ ހިނދެއްގައެވެ. މިސާލަކަށް އިންޑިއާއިން ރާއްޖެއަށް ދީފައި އޮންނަ ‘ދަރަނީގެ ވާ ފަށެވެ.’ މިއީ ލޯނުގެ މަތީ ވަކި އަދެދެއް ކަނޑައަޅައި، އެއަދަދު ހަމަވަންދެން، އިންޑިޔާ އެދޭ ގޮތެއްގެ މަތިން، އިންޑިޔާއިން ކަނޑައަޅާ ވަކި ކަހަލަ ބޮޑެތި މަޝްރޫއުތަކަށް ޚަރަދުކުރަން، ލިބެން އޮންނަ ލޯނެކެވެ. މި ލޯނަކީ ސީދާ ލިބިފައި އޮތް ލޯނެއް ނޫނެވެ. މި ދަރަނީގެ ވާފަށް، އިންޑިޔާ ނުރުހިއްޖެ ނަމަ، އިންޑިޔާ ބޭނުން ހިނދެއްގައި، ބުރިކޮށްލެވޭނެއެވެ. މީގެ ހެކި 2012 ގައި ރާއްޖެދެކެ އިންޑިޔާ ނުރުހުނު ވަގުތެއްގައި ފެނިގެންދިޔައެވެ. ރާއްޖެއިން އިންޑިޔާ ގަނެފައި އޮތް100 މިލިއަން ޑޮލަރުގެ ޓުރެޝަރީ ބޮންޑު ވަގުތުން ދައްކަން އެންގި އެންގުމުންނެވެ. ދެން، އެފައިސާ ދައްކައި ޚަލާސްކުރަން ދިވެހި ސަރުކާރަށް މަޖުބޫރުވެ، އެކަން ކުރިއެވެ. އާދެ، ސިންގާގެ އަނގަ ހުޅުވައި ދަތްތައް ދައްކާލައި އަނގަ ލައްޕާލައި ކާނުލައި ދިޔައީ ހަމަ ކިރިޔާއެވެ!\nމި ނަންގަތް ލޯނުގެ އެހީގެ އިތުރުން ވެސް، ސިންގާގެ ދަތްތައް ދައްކާލާ ފަދަ ގޮތެއްގައި އިންޑިޔާއިން ރާއްޖެއަށް އެހީ ދެއެވެ. މީގެ ލާމަސީލު މިސާލަކީ، މޮހޮނަށް އޮޑި ދިން ފަދައިން، އިންޑިޔާއިން ރާއްޖެއަށް ދިން ދެ ހެލިކޮޕްޓަރެވެ. އެވާހަކަ އެންމެނަށް ވެސް އެނގޭނެތީ އެއާ މެދު އިތުރު އެއްޗެއް ބުނުމުގެ ބޭނުމެއް ނެތެވެ. އޮޑި މޮހޮނަށް މިލްކުކޮށްދެވުނު ކަމުގައި ވިޔަސް، އޮޑީގައި އަތްލުމުގެ ހުއްދަ، މޮހޮނަށް ނޯންނަފަދައިން، އެ ދެ ހެލިކޮޕްޓަރަކީ ރާއްޖޭގެ ކަމާ ބެހޭ ފަރާތްތަކަށް އަތްލެވޭ އެއްޗެއް ނޫންކަން ފާހަގަކޮށްލާފައި ފުއްދާލަމެވެ.\nއަދި މިފަދަ އެހީއެއް ދީފި ނަމަ، މިކަން އިންތިހާއަށް އިޝްތިހާރު ކުރެއެވެ. މިސާލަކަށް އެ ހެލިކޮޕްޓަރުން ދަތުރެއްކޮށްދީފި ނަމަ، މުޅި ފަލަކުގައި، އެތައް ދުވަހެއް ވަންދެން، އެވާހަކަ ދަތުރުކޮށްލަ ކޮށްލަ އޮވެއެވެ. އިންޑިޔާއިން ރާއްޖޭގައި ހިންގާ ނުވަތަ ‘ގަނެލާފައިއިވާ’ ނޫސްތައް މެދުވެރިކޮށެވެ. މިފަދަ، އެންމެ ފަހުގެ ދެ މިސާލަކީ، މި ކޮވިޑް ބަންދުގެ ތެރޭގައި ބަލި މީހުން އިންޑިޔާއަށް ގެންދިޔުމެވެ. ޝައްކެއްނެތް ގޮތުގައި ޝުކުރު ހައްގު އަމަލެކެވެ. ނަމަވެސް ނިޔަތް ގޯހެވެ. ސިންގާގެ ދަތްތައް ދައްކާލުން ކަހަލަ ކަމަކަށްވީމައެވެ. މީގެ އިތުރުން، ދާދި ފަހުން ބ. އަތޮޅު ތިން ރަށެއްގައި، ބޭރުގައި ޖިމެއް އަޅަން ތަކެތި ދިނުން ވެސް ހިމެނެއެވެ. އިސް ވަޒީރުން އެއްކޮށް، ނޫސްތަކާ ޓީ.ވީ.ތަކަށް ވެސް ދައުވަތުދީފައި، އެ ތަކެތީގެ އަގާ އެއްވަރުގެ ރަސްމިއްޔާތެއް ވެސް ބާއްވާފައި މިކަން އިއުލާނުކުރިއެވެ. އެހެން ގައުމުތަކުން ވެސް މިފަދަ އެހީތައް ދެއެވެ. ނަމަވެސް، މިވަރަކަށް އިޝްތިހާރެއް ނުކުރެއެވެ. އަދި، ބައެއް ގައުމުތަކުގެ އެހީ، އިންޑިޔާ ނުރުހިދާނެތީ، ރާއްޖެއިން ގަބޫލުކުރެވެން ވެސް ނޯންނަ ވާހަކަ އިވެއެވެ.\nއާދެ، އިންޑިޔާއިން ރާއްޖެއަށްދޭ އެހީ އޮންނަނީ ސިންގާގެ ދަތްތައް ދައްކާ ފަދައިންނޭ ބުނަން ޖެހެނީ، ރާއްޖެއާއި އިންޑިޔާއާ ދެމެދު އޮންނަ ގުޅުންތައް އިންޑިޔާއިން ރާއްޖެއަށް ދީފައި އޮންނަ ލޯނުގެ ވާފަށާ އެއްގޮތަށް އޮންނާތީއެވެ. އިންޑިޔާއިން ރާއްޖެއަށް އެތެރެ ކުރާ މުދަލަށް ބަލާލީމާ މިކަން ވަރަށް ސާފުކޮށް ފެންނާނެއެވެ. ކުރިން ނަންގަނެވި ދިޔަ ފަދައިން، އެއީ ކާޑުގެ ބާވަތްތަކަށް ވިޔަސް، އަލުވި ފިޔާ ފަދަ މުދަލަށް ވިޔަސް އަދި ހިލަވެއްޔަށް ވިޔަސް ވެހެވެ. މި މުދަލަކީ ކޯޓާ ކަނޑައެޅިފައި އޮންނަ މުދާ މުދަލެވެ. އެ ކޯޓާ ކަނޑައަޅަނީ އިންޑިޔާއިންނެވެ. ކޮންމެ އަހަރު އެއްފަހަރު މިކަން ކުރެއެވެ. މި ކޯޓާއަށް އިސްލާހު ގެނެސް އުނިކޮށް ބަދަލުކުރުމުގެ ބާރު ވެސް އިންޑިޔާއަށް އޮވެއެވެ. ކޮންމެ ރޯދަ މަހަކު، ދަތިކޮށްލުން ވެސް އެއީ ހަމަ ކޮންމެ އަހަރަކު ވެސް ދިމާވާ ކަމެކެވެ. ކޯޓާ މަދުކޮށްލެވެނީއެވެ. ރާއްޖޭ މީހުންނަށް އިންޑިޔާއަށް ދާން ވިސާ ލިބުން ވެސް އޮންނަނީ މިފަދަ ގޮތަކަށެވެ. ރުހިފައިވާ ވަގުތުތަކުގައި ވިސާ ލިބުން ތަންކޮޅެއް ފަސޭހަ ވެއެވެ. ނުރުހިއްޖެ ނަމަ، ދަތިކޮށްލައެވެ. އާދެ، މިކަންކަން ވައްތަރުވަނީ ކުއްތާއެއްގެ ކަރުގައި އަޅައިފައި އޮންނަ ބޮޅެއްގައި އައްސާފައި އޮންނަ ވާފަށަކާއެވެ. ކުއްތާގެ ވެރިފަރާތުން ބޭނުންވާ ވަގުތަކު އެއަށް ދަމާލައި ކުއްތާ ކޮންޓުރޯލުކުރުމުގެ ބާރު ކުއްތާގެވެރި ފަރާތަށް ލިބިފައި އޮވެއެވެ. އާދެ، މި ނަންގަނެވުނު ކަންތަކައް ބަލައިލުމުން ބުނަން ޖެހެނީ އިންޑިޔާއިން، ރާއްޖެ ގެންގުޅެނީ އޭގެ ބާރުގެ ދަށުގައިވާ ކުއްތާއެއްގެ ގޮތުގައެވެ.\nދެން، ނަތީޖާއަކީތޯއެވެ؟ މަތީގައި ބަޔާންކުރެވި ދިޔަ ވާހަކަތަކުން ސާފުކޮށް އެނގެނީ އިންޑިޔާގެ ބާރުގެ ދަށަށް ރާއްޖެ ގެންދަން ބޭނުންވާކަމެވެ. އަދި އިންޑިޔާ ރުހޭ ފަދައިން، އިންޑިޔާގެ ބާރުގެ ދަށަށް ރާއްޖެދާ ފަދަ ގޮތެއްގައި ރާއްޖެއިން ކަންތައްކުރާ ނަމަ، އެހީ ލިބިދާނެއެވެ. އާދެ، އެފަދަ ވަގުތުގަކުގައި އިންޑިޔާ ސިންގާގެ އަނގަ ހުޅުވާލައި ރާއްޖެއަށް އޭތީގެ ދަތްތައް ދައްކާލައެވެ. ސުވާލަކީ މި ދަތްތަކަކީ ހިނިތުންވެ، ހެޔޮއެދޭ ކަމުގެ ނިޝާނެއް ހެއްޔެވެ؟ ނޫން ނަމަ، ސިންގާ އޭގެ ޝިކާރަ އަތު ޖެހުމުން އެއަށް ދަތްތައް ދައްކާލާ ގޮތަށް، ނޫނީ ކުޑަކުދީންނާ ބެހޭ މީހަކު، އޭނާގެ ޝިކާރަ ގުރޫމުކުރުމުގެ ގޮތުން، މެޓާ ދޭ ފަދައިން ކުރާ ކަމެއް ހެއްޔެވެ؟ މަތީގައި ބަޔާންކުރެވި ދިޔަ ވާހަކަތަކާއި އަދިވެސް ކަމާ ބެހޭ އިތުރު މައުލޫމާތު ހޯދައި، އަމިއްލަ ވިސްނުން ބޭނުންކޮށްގެން މި ސުއާލުގެ ޖަވާބު ކޮންމެ މީހަކުވެސް އަމިއްލައަށް ހޯދުން މުހިއްމެވެ. އަދި، ރައްކާތެރިވާން ޖެހޭކަމަށް ފެނިއްޖެ ނަމަ، އިންޑިޔާގެ ސިންގާ، އޭގެ ދަތްތައް ދައްކާލާލުމުން، އޭތި ހެނީކަމަށް ހީކޮށް، އެއަށް ނުހެއްލި، އެ ސިންގާއާއި އަދި ރާއްޖޭގައި ހުރި އެ ސިންގާއާ ގުޅޭ މީހުންނާއި އަދި މުއައްސަސާތަކާ ވެސް، ވީހާ ވެސް، ދުރަށް ދިޔުން ބުއްދިވެރިއެވެ.!\nފަރުތޮޅި އޯގަސްޓް 5, 2020 At 3:46 ޕމ\nބާރުގަދަ ކޮންމެ އެއްޗެއްވެސް އެއަށްވުރެން ބަލިކަށި ކޮންމެ އެއްޗެއް އަޅުވެތިކުރަން އުޅުމަކީ ތަބީއީ ކަމެކެވެ. ނަމަވެސް އަޅުވެތި ކުރުމުގެ ބާރަކީ އެތި ބިޔަވުމެއްނޫނެވެ. މިސާލަކަށް އަހަރެންނަށް ފެންނަ ހިސާބުން ޖަޕާނާއި ސިންގަޕޯރާއި ޔުނައިޓެޑް އެމިރޭޓްސް އަކީ ބިޔަބޮޑު ގައުމުތަކެއް ނޫނެވެ. އެމީހުންގެ ބާރަކީ އަމިއްލަ ފުދުންތެރިކަމެވެ. އެހެންވީމާ ބިޔަބޮޑެތި ގައުމުތަކުން ބޭނުންވާނީ ކުދިނަވަމެސް އެގައުމުތައް ރުއްސައިގެން ކަަންތައްކުރާށެވެ. ދަތްދިލުވާކަށް ނުވަތަ އޭތީގެ ގަދަފަދަކަން ދެއްކުމުގެ ވިސްނުމެއް ނުގެންގުޅޭނެއެވެ. އަޅުގަނޑުމެންގެތެރޭން މިފެންނަނީ މެއްސެއްވެސް އަނގަޔަށް ވަދޭތޯ ކޮލުދަތްވެސް ފެންނަވަރަށް ތަންމިނަށްް\nއަނގަހުޅުވައިގެން ހުންނަތަނެވެ. ގައުމަކާ ގައުމެކެވެ.\nމަންމަނު އޯގަސްޓް 6, 2020 At 2:43 އމ\nވަރަށް އިބްރަތްތެރި ވާހަކައެކެވެ. އެހެންނަމަވެސް ކުއްލިއަކަށް އިހަށްދުވަހަކު ފެނުނު ވީޑިއޯ އެއްގެ މަތިން ހަނދާން ވެއްޖެއެވެ. އެ ވީޑިއޯއިން ފެންނަނީ ވަލުތެރޭގައި އުޅުނު ކުޑަ ކުއްޖަކު ކާލަންވެގެން އެކުއްޖާއަތުލަން މިނިކާވަގު ދުވާމަންޒަރާއި ގެރި އައިނެއް އެކުއްޖާ ސަލާމަތްކުރަން ކުރި މަސައްކަތެވެ. މިނިކާވަގު ކުޑަކުއްޖާ ކާލާފައި ގެރިތަކާވެސް ދިމާކުރާނެއެވެ. ލިބިގަނެވޭ ފިލާވަޅަކީ ކިތަންމެ ނިކަމެއްޗަސް ގިނަބައެއްގެ އެހީތެރިކަން ލިބޭނަމަ ސަލާމަތުގެ އައްސޭރިއަކަށް ދެވިދާނެއެވެ. މިސާލަކަށް ސައިޒްގެގޮތުން ސިންގަޕޯރ، ޖަޕާން، ޔުނައިޓެޑް އެރެބް އެމިރޭޓްސް ވަރަށްކުޑައެވެ. އެކަމަކު އެއިންގައުމަކާދިމާލަށް ދަތްދިލުވާންކެރޭނެ މިނިކާވަގެއްނެތެވެ. ސަބަބަކީ ސަލާންޖަހަން ނާށިގަނޑު ހިފައިގެން ދާންނުޖެހޭވަރުގެ ފުދުންތެރިކަން ލިބިފައިއޮތުމެވެ. އެއިންގައުމަކަށް ލިބޭ ކޮންމެ ގެއްލުމެއްގެ އަސަރު އެހެންގައުމުތަކަށްވެސް ކުރާނެތީއެވެ.


ލަންކާގެ އާ ބޮޑުވަޒީރުކަމަށް މަހިންދަ ރާޖަޕަކްސަ މާދަމާ އައްޔަން ކުރައްވަނީ – Haftha\nލަންކާގެ އާ ބޮޑުވަޒީރުކަމަށް މަހިންދަ ރާޖަޕަކްސަ މާދަމާ އައްޔަން ކުރައްވަނީ\nލަންކާގެ އާ ބޮޑުވަޒީރަކަށް އެގައުމުގެ ކުރީގެ ރައީސް މަހިންދަ ރާޖަޕަކްސަ މާދަމާ އައްޔަން ކުރައްވާނެ ކަމަށް އެގައުމުގެ މީޑިއާތަކުން ރިޕޯޓު ކޮށްފިއެވެ.\nލަންކާގެ ސިޔާސީ މަސްދަރުތަކާ ހަވާލާދީ ލަންކާގެ ބައެއް ނޫސްތަކުން ބުނާ ގޮތުގައި، ލަންކާގެ އިންތިހާބީ ރައީސް ގޮތަބަޔާ ރާޖަޕަކްސަ ވަނީ އެމަނިކުފާނުގެ ބޭބޭފުޅު ބޮޑުވަޒީރަކަށް އައްޔަން ކުރެއްވުމަށް ނިންމަވައިފައެވެ.\nއަދި މަހިންދަ ރާޖަޕަކްސަ ބޮޑުވަޒީރުކަމުގެ ހުވާ މާދަމާ ލަންކާ ގަޑިން 1:00 ޖަހާއިރު ކުރައްވާނެ ކަމަށް ބުނެފައިވެއެވެ.\nމަހިންދަ ރާޖަޕަކްސަގެ މީޑިއާ ތަރުޖަމާން ރޯހަން ވެލިވިޓާ ވެސް ވިދާޅުވެފައިވަނީ، ބޮޑުވަޒީރުކަމުގެ ހުވާ ކުރެއްވުމަށްފަހު މާދަމާ 3:00 ގައި ބޮޑުވަޒީރުގެ މަސައްކަތްޕުޅުތައް މަހިންދަ ރާޖަޕަކްސަ ފައްޓަވާނެއެވެ.\nލަންކާގެ ބޮޑުވަޒީރު ކަމަށް މަހިންދަ ރާޖަޕަކްސަ ގެންނަވާނެ ކަމަށް ކުރިން ވެސް އޮތީ ބެލެވިފައެވެ. ނަމަވެސް އެ މަގާމަށް ރާޖަޕަކްސަ މާދަމާ އައްޔަން ކުރައްވަނީ އެ މަގާމުގައި ހުންނެވި ރަނިލް ވިކްރަމަސިންހަ މިއަދު އިސްތިއުފާ ދެއްވުމުންނެވެ.\nލަންކާގެ ނޫށްތަކުގައި ރިޕޯޓް ކޮށްފައިވާ ގޮތުން ރަނިލް އިސްތިއުފާ ދެއްވީ މަހިންދަ ރާޖަޕަކްސަގެ ފިއްތުންތަކާ ގުޅިގެންނެވެ.\nނަމަވެސް ބޮޑުވަޒީރުގެ އޮފީހުން ބުނީ، ރަނިލް ބޮޑުވަޒީރުކަމުގެ މަގާމުން އިސްތިއުފާ ދެއްވީ ރިޔާސީ އިންތިހާބުގައި އެމަނިކުފާނުގެ ޕާޓީގެ ކެނޑިޑޭޓު، ސަޖިތް ޕްރޭމަދާސަށް ލިބުނު ނާކާމިޔާބީއާ ގުޅިގެން އާ ރައީސަށް ސަރުކާރު އުފެއްދުމުގެ ފުރުސަތު ދިނުމަށެވެ.\nލަންކާގައި މިދިޔަ އާދީއްތަ ދުވަހު ބޭއްވި އެގައުމުގެ ރިޔާސީ އިންތިހާބު ގޯތަބަޔާ ކާމިޔާބު ކުރެއްވީ ވޯޓުގެ 52.25 ޕަސެންޓް ހޯއްދަވައިގެންނެވެ. އަދި މިދިޔަ ހޯމަ ދުވަހު ބޭއްވި ރަސްމިއްޔާތެއްގަިއ ގޯތަބަޔާ ވަނީ ލަންކާގެ ހަތްވަނަ ރައީސް ކަމުގެ ހުވާ ކުރައްވައިފައެވެ.


ބަންގްލަދޭޝް މެޗުތަކަށް ވޮލީ ޓީމު ތައްޔާރުވާނީ ކޯޗު ކާއްޓޭއާ އެކު\nބަންގްލަދޭޝް މެޗުތަކަށް ގައުމީ ވޮލީ ޓީމު ތައްޔާރުވާނީ ކޯޗު ކާއްޓޭއާ އެކު\n14 ޖަނަވަރީ 2022 - 15:00 1\nގައުމީ ފިރިހެން ވޮލީ ޓީމުގެ ކޯޗު ކާއްޓޭ: ބަންގްލަދޭޝާ ދެކޮޅަށް ޓީމު ތައްޔާރުކުރުމުގެ ޒިންމާއާ ހަވާލުވީ ވެސް ކާއްޓޭ.-- ފޮޓޯ: މުހައްމަދު ޝާބިން/ އަދަދު\nރާއްޖޭގެ ގައުމީ ފިރިހެން ވޮލީ ޓީމުން ބަންގްލަދޭޝާ ދެކޮޅަށް ކުޅޭ އެކުވެރިކަމުގެ މެޗުތައް އަންނަ މަހު ކުޅެން ރާވާފައިވާއިރު، ގައުމީ ޓީމު ތައްޔާރުކުރުމުގެ މަސައްކަތް އެންމެ ފަހުން ޓީމަށް އިރުޝާދުދިން ކޯޗު މުހައްމަދު ސާޖިދު (ކާއްޓޭ)އާ ހަވާލުކޮށްފި އެވެ.\nއަންނަ މަހު 6-12 އަށް މާލޭގައި ބަންގްލަދޭޝާއި ރާއްޖޭގެ ތިން މެޗެއް އޮންނާނެ އެވެ. މިއީ ޔޫތު މިނިސްޓަރު އަހުމަދު މަހުލޫފް ބަންގްލަދޭޝަށް ކުރެއްވި ރަސްމީ ދަތުރުފުޅުގައި މަޝްވަރާކުރެއްވި ކަންތައްތަކުގެ ތެރެއިން ހަމަޖެހިގެން ދިޔަ މެޗުތަކެކެވެ.\nގައުމީ ޓީމާ ކާއްޓޭ ތިން ވަނަ ފަހަރަށް ހަވާލުވީ މިދިޔަ މަހު ބަންގްލަދޭޝްގައި ކުރިއަށްދިޔަ ސެންޓްރަލް ޒޯން ވޮލީބޯޅަ މުބާރާތަށެވެ. އެ މުބާރާތަށް ފަހު ވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް) އިން ވަނީ ކޯޗިން ސްޓާފުންގެ މަސައްކަތް އެ ހިސާބުން ނިމުނީ ކަމަށް ކަނޑައަޅައިފަ އެވެ. އެއީ ވޮލީބޯޅަ ދުނިޔޭގެ ފެޑެރޭޝަން، އެފްވައިބީގެ އެހީތެރިކަމާ އެކު ރާއްޖެ އަށް ގެންނަ ބިދޭސީ ކޯޗު އަވަހަށް ޓީމާ ގުޅޭނެ ކަމަށް ބަލައިފަ އެވެ.\nއެކަމަކު، އާ ކޯޗެއް ހަމަޖެއްސުމުގެ ހުރިހާ ކަމެއް އެއްކޮށް ނުނިމޭތީ ބަންގްލަދޭޝް މެޗުތަކަށް ޓީމު ތައްޔާރުކޮށް، އިރުޝާދުދޭނީ ކާއްޓޭ ކަމަށް ވީއޭއެމް އިން މިހާރު މި ވަނީ ހަމަޖައްސައިފަ އެވެ.\nވީއޭއެމްގެ ރައީސް މުހައްމަދު ރަނޭޝް (ރަނޭ)، މިއަދު "އަދަދު" އަށް ވިދާޅުވީ މިހާރު އޮތްގޮތުން ކާއްޓޭގެ ބެލުމުގެ ދަށުން ގައުމީ ޓީމު އަލުން ޕްރެކްޓިސް ފަށާނީ އަންނަ ހޯމަ ދުވަހު ކަމަށެވެ. އަދި ވަރަށް އަވަހަށް ބިދޭސީ ކޯޗު ޓީމާ ގުޅޭނެ ކަމުގެ އުއްމީދު އެބައޮތް ކަމަށް ރަނޭ ވިދާޅުވި އެވެ.\nކާއްޓޭ، މި ފަހަރު ގައުމީ ޓީމާ ހަވާލުވެ، ސެންޓްރަލް ޒޯން މުބާރާތަށް ގައުމީ ޓީމު ތައްޔާރުކުރުމުގެ ތެރެއިން މާލޭގައި ސްރީ ލަންކާގެ ގައުމީ ޓީމާއި އިންޑިއާގެ ކްލަބް ހައިދަރުއާބާދު ސްޕައިކާސްއާ ދެކޮޅަށް މެޗުތަކެއް ކުޅުނެވެ. ދެ އަހަރު ދުވަހު ނުކުޅެ ތިބުމަށް ފަހު މަހެއްހާ ދުވަހު ވެސް ޕްރެކްޓިސް ނުކޮށް ލަންކާ އަތުން ކުޅުނު ތިން މެޗު ވެސް ވަނީ ތިން ސެޓުން ބަލިވެފަ އެވެ. އެކަމަކު، އޭގެ ފަހުން ހައިދަރުއާބާދު ސްޕައިކާސްއާ ކުޅުނު ތިން މެޗުން މޮޅުވީ އެވެ.\nރަނގަޅު ފޯމެއްގައި، ރާއްޖޭގެ ވޮލީ ޓީމު ސެންޓްރަލް ޒޯން މުބާރާތަށް ދާނެ ކަމަށް ބެލެވުނެވެ. އެކަމަކު، ދިމާވި ކޮވިޑްގެ ހާލަތަކާ ހުރެ، ގައުމީ ވޮލީ ޓީމަށް ބަންގްލަދޭޝަށް މުބާރާތް ކުޅެން ދެވުނީ ދަަތި އުނދަގޫތަކެއްގެ ތެރެއިންނެވެ. ޓީމުގެ މުހިއްމު ދެ ކުޅުންތެރިއަކު (ސެޓަރު ހުސެއިން ވިޝާމް - ބުޅިކެ އާއި މުހައްމަދު ނައީމް - ނައިންޓެ) ނުލައި ކުޅެން ޖެހުނުއިރު، ރާއްޖެ ކުޅުނު މެޗުތަކުން ވީ ބައްޔެވެ. އެކަމަކު، ފަހު މެޗުގައި ލަންކާއާ ދެކޮޅަށް ކުޅުނުއިރު، ރާއްޖޭން ވަނީ ރަނގަޅު ފައިޓެއް ދީފަ އެވެ.\nރާއްޖޭން ވަނީ މި އަހަރު ސެންޓްރަލް ޒޯންގެ އަންހެން އަދި ފިިރިހެން މުބާރާތް ހޯސްޓް ކުރުމުގެ ފުރުސަތު ހޯދައިފަ އެވެ. ބަންގްލަދޭޝާ ވާދަކޮށް ރާއްޖޭން ސެންޓްރަލް ޒޯން މުބާރާތް ހޯސްޓް ކުރުމުގެ ފުރުސަތު ހޯދީ ވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް)ގެ މިހާރު އޮތް ރައީސް މުހައްމަދު ރަނޭޝް (ރަނޭ)ގެ ލީޑަޝިޕްގެ މަސައްކަތުންނެވެ.\nމީގެ ކުރިން ރާއްޖޭން ވަނީ 2017 ވަނަ އަހަރު ސެންޓްރަލް ޒޯން މުބާރާތެއް ރާއްޖޭގައި ހޯސްޓްކޮށްފަ އެވެ.\nމުހައްމަދު ސާޖިދު (ކާއްޓެ - ވޮލީކޯޗު)\nބަންގްލަދޭޝާ ދެކޮޅަށް ވޮލީ ޓީމު ކުޅޭ މެޗުތައް އޮތީ އަންނަ މަހު\nދިވެހި ކޯޗުން ގައުމީ ޓީމާއެކު: މި ވާހަކަތަކަށް ބަލާލުން މުހިންމު\nމާއިޝް، ނާފިއު އަދި ޝާމިލްގެ ބޭނުން މުސްތަގުބަލުގައި ހިފޭނެ!